Goathi Libunu Faraayithakah Block Dhahkan Fashanee 2020 — Ihavandhoo.com\nގޯތި ލިބުނު ފަރާތްތަކަށް މާދަމާ ބްލޮކް ދައްކަން ފަށަނީ!\n22 ޖުލައި 20200މުހައްމަދު އަކްރަމް\nއިހަވަންދޫއިން ދޫކޮށްފައިވާ 200 ގޯތީގެ ތެރެއިން، ބްލޮކް ނަންބަރު 1 އިން ފެށިގެން 100 އާއި ދެމެދުގެ ބްލޮތަކުގެ ގޯތިތައް ލިބިފައިވާ ފަރާތްތަކަށް ލިބޭ ބްލޮކް ދެއްކުން މާދަމާ (23 ޖުލައި 2020) ގައި ކުރިޔަށް ގެންދާނެކަމަށް އިހަވަންދޫ ކައުންސިލުން އިއުލާންކޮށްފިއެވެ.\nއެގޮތުން މާދަމާ އެމަސައްކަތް ކުރިޔަށްދާނީ ހެނދުނު 10:30 އިން މެދުރުފަހު 13:30 އަށް ކަމަށް ކައުންސިލުންކޮށްފައިވާ އިއުލާނުގައިވެއެވެ. އެގޮތުން ބްލޮކް ނަންބަރު 1 އިން 100 އާއި ދެމެދުގެ ބްލޮކްތަކުން ގެވަޅު ލިބިފައިވާ ފަރާތްތަކުން އެ ގަޑިޔަށް އެސަރަހައްދަށް ހާޒިރުވުމަށް ކައުންސިލުން އެދެއެވެ.\nއިހަވަންދޫން 200 ބަންޑާރަ ގޯއްޗަށް އެދި ހުޅުވާލި ފުރުސަތުގައި ކުރިމަތިލާފައިވާ ފަރާތްތަކުގެ ތެރެއިން ޝަރުތު ހަމަވި 455 މީހުންގެ ތެރެއިން އެންމެ ގިނަ ޕޮއިންޓު ލިބިފައިވާ ފަރާތްތަކާއި ޕޮއިންޓުގެ ގޮތުން އެއްވަރުވުމުން ގުރުލައިގެން ގޯތި ލިބޭކަން ކަށަވަރުވި ފަރާތްތަކަށް 13 ޖޫންގައި ވަނީ ގޯތީގެ ބޮލުކު ގުރުނެގުމާ އެކު ގޯތި ލިބުނު ކަމުގެ ލިޔުން ހަވާލުކޮށްފައެވެ. އެރޭގެ ރަސްމިއްޔާތުގައި ކައުންސިލްގެ ރައީސް މުހައްމަދު ރަޝީދު ވިދާޅުވީ، މިފަހަރު ދޫކުރާ 200 ގޯތި ހަވާލުކުރާނީ ބިން ސާފުކުރުމަށް ފަހުކަމުގައެވެ. އެގޮތުން ކައުންސިލްގެ ހަރަދުގައި އެމްޓީސީގެ އެހީތެރިކަމާއިއެކު ގޯތި ދޫކުރަން ކަނޑައަޅާފައިވާ ސަރަހައްދުގެ ބޮޑުބައެއް މިހާރުވަނީ ސާފުކޮށްފައެވެ.\nއިހަވަންދޫއިން ގޯތި ދިނުމާއިގުޅޭ4މައްސަލައެއް އިހަވަންދޫ މެޖިސްޓްރޭޓް ކޯޓަށް ހުށަހަޅާފައިވާކަމަށް މައުލޫމާތު ލިބެއެވެ. ނަމަވެސް މިއިން އެއްވެސް މައްސަލަޔަކާއިމެދު މިހާތަނަށް ކޯޓުން ގޮތެއް ނިންމާފައެއް ނުވެއެވެ. އަދި މިއިން އެއްވެސް މައްސަލައަކާއި ގުޅިގެން ގޯތި ހަވާލުކުރުން ހުއްޓުވުމަށް ވަގުތީ އަމުރެއްވެސް ނެރެދީފައެއްނުވެއެވެ.


Dhe baaruge verinnah gekolhu adhi hama nujehey: Mabrook\nދެ ބާރުގެ ވެރިންނަށް ރަސްމީ ގެކޮޅު އަދި ހަަމަނުޖެހޭ: މަބްރޫކް\nރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް މީގެކުރިން ބޭއްވި ނޫސްވެރިންގެ ބައްދަލުވުމެއްގެ ތެރެއިން\nއުއްތަމަ ފަޑިޔާރާއި ރައްޔިތުންގެ މަޖިލީހުގެ ރައީސް ދިރިއުޅުއްވާނެ ތަނެއް ދައުލަތުން ހަމަޖައްސަން ދެ ބިލެއް ފާސްކޮށް އެ އިސްލާހުތައް ތަސްދީގުކުރި ނަމަވެސް އެ ދެބޭފުޅުން ދިރިއުޅުއްވާނެ ގެއެއް އަދި ހަމަޖެހިފައި ނުވާ ކަމަށް ރައީސް އޮފީހުން ބުނެފި އެވެ.\nއުއްތަމަ ފަޑިޔާރާއި މަޖިލީހުގެ ރައީސް ދިރިއުޅުއްވާނެ ތަނަކާއި އެބޭފުޅުންގެ ސެކިއުރިޓީ އިތުރަށް ވަރުގަދަކުރުމަށް އިންތިޒާމުތަކެއް ހަމަޖެއްސުމަށްޓަކައި ފަނޑިޔާރުންގެ ގާނޫނަށާއި ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށް ވަނީ އިސްލާހު ގެނެސްފަ އެވެ. އަދި އެ ދެ ގާނޫނަށް ގެނައި އިސްލާހުތައް މިއަދު ރައީސް އިބްރާހިމް މުހައްމަދު ސޯލިހް ވަނީ ތަސްދީގުކުރައްވާފަ އެވެ.\nރައީސްގެ ތަރުޖަމާނު މަބްރޫކް އަބްދުލް އަޒީޒް މިއަދު އަވަސް އަށް ވިދާޅުވީ އުއްތަމު ފަނޑިޔާރަށާއި މަޖިލީހުގެ ރައީސް ދިރިއުޅުއްވާނެ ތަނެއް ހަމަޖައްސަން މަސައްކަތް ކުރަމުންދާ ކަމަށާއި އެކަން އަދި މުޅިން ނުނިމޭ ކަމަށެވެ. އެކަމާ ގުޅޭ އިތުރު ތަފްސީލެއް މަބްރޫކް ނުދެއްވަ އެވެ.\nރައްޔިތުންގެ މަޖިލިސް މުހައްމަދު މަބްރޫކް އަޒީޒް\n"ދެ ބިލެއް ހުށަހަޅަން ވާނީ ފޮނުވާފައި"\nއިންކުއަރީ ރިޕޯޓް އަދި ނުލިބޭ: މަބްރޫކް


މަގުމަތީގެ ރައްކާތެރިކަމަށް ރައްޔިތުން އަހުލުވެރިކުރުވުމުގެ ގޮތުން ހިންގުމަށް ހަމަޖެހިފައިވާ ޕްރޮގްރާމާއި ބެހޭ\nމޯލްޑިވްސް ޓްރާންސްޕޯޓް އޮޓޯރިޓީގެ އިޢުލާން ނަންބަރު: (IUL)202-L/1/2019/29 (11 އެޕްރީލް 2019) ގައި އައްމުކޮށްފައިވާ އިޢުލާނުގައިވާ ގޮތުގެ މަތިން މަގުމަތީގެ ރައްކާތެރިކަމަށް ރައްޔިތުން ހޭލުން ތެރިކުރުމުގެ ގޮތުން މަޢުލޫމާތު ފޯރުކޮށްދިނުމަށް ސަރުކާރުން ހަމަޖައްސަވާފައިވާ ޕްރޮގްރާމްގެ2ވަނަ ބައި އައްޑޫސިޓީގައި ދިރިއުޅޭ މި ސިޓީގެ ރައްޔިތުންނަށް ހިންގުމަށް ވަނީ ހަމަޖެހިފައެވެ. މި ޕްރޮގްރާމްގެ ދަށުން ހަދިޔާ ކުރާ ހެލްމެޓް ދޫކުރުމަށް ހަމަޖެހިފައިވަނީ މި ދަންނަވާ ގޮތުގެ މަތިންނެވެ.\nއެއްގަމު އުޅަނދު ދުއްވުމުގައި މަގުމަތީގެ އަޙްލާގާ ބެހޭގޮތުން މަޢުލޫމާތު ދިނުމަށްޓަކައި 02 (ދޭއް) ގަޑި އިރުގެ ތަމްރީން ސެޝަންއެއްގައި ބައިވެރިވެ، އެ ޕްރޮގްރާމް ފުރިހަމަ ކުރާ ފަރާތްތަކަކަށެވެ. މި ޕްރޮގްރާމްގެ ބޭނުމަކީ އުޅަނދު ދުއްވާ ފަރާތްތަކުގެ ހުނަރާއި ގާބިލްކަން އަދި މަގުމަތީގައި އުޅަނދު ދުއްވާނެ ރައްކާތެރި ގޮތްތައް ދަސްކޮށްދީ އުޅަނދު ދުއްވާ ފަރާތްތަކަށް ވިސްނާދިނުމާއެކު ނުރައްކާތެރި އެކްސިޑެންޓްތައް މަދުކުރުމަށް ރައްޔިތުން ހޭލުންތެރި ކުރުމެވެ.\nމި ޕްރޮގްރާމް ހިންގުމަށް ހަމަޖެހިފައިވަނީ 30 ކިލޯމީޓަރަށްވުރެ ބާރަށް ދުވުމަށް ހުއްދަ ކުރެވިފައިވާ ސަރަހައްދުތަކުގައެވެ. އެގޮތުން މި ސިޓީގައި ދިރިއުޅޭ ރައްޔިތުންނަށް މި ޕްރޮގްރާމް ހިންގުމަށް ވަނީ ހަމަޖެހިފައެވެ.\nމި ޕްރޮގްރާމްގައި ބައިވެރިވުމަށް ނަންނޯޓުކުރުމަށް މޯލްޑިވްސް ޓްރާންސްޕޯޓް އޮތޯރިޓީގެ ވެބްސައިޓްwww.transport.gov.mv ގައި 2019 އެޕްރީލް 15 ވާ ހޯމަ ދުވަހު އާއްމުކޮށް ހުޅޫވާލެވޭނެއެވެ. ވީމާ، މިކަމަށް އެދިވަޑައިގަންނަވާ ބޭފުޅުން ނަން ނޯޓު ކުރެއްވުމަށް ދެންނެވީމެވެ. ނަން ނޯޓު ކުރެވޭނީ 700 ބޭފުޅުންނަށް ކަމުގައިވާތީ، އެއަށްވުރެ އިތުރަށް ސިސްޓަމުން ނޯޓު ނުކުރެވޭނެ ވާހަކަވެސް ދެންނެވީމެވެ. މި ޕްރޮގްރާމްގައި ބައިވެރިވެވޭނީ އެއްގަމު އުޅަނދު ދުއްވުމުގެ ލައިސަންސް އޮންނަ ފަރާތްތަކަށެވެ. އަދި ނަން ނޯޓު ކުރާ ފަރާތްތަކަށް ޕްރޮގްރާމް ހިންގާނެ ތާރީޚާއި ގަޑި އަދި ތަން އެސް.އެމް.އެސް މެދުވެރިކޮށް ދެންނެވޭނެއެވެ.\nޕަބްލިޝްކުރި ގަޑި: 1639


E voting ge kanboduvunthah hallukuran thayyaaru: Elections | Mihaaru\nއެމްޑީޕީގެ ދެ މެމްބަރަކު އިލެކްޝަންސް ކޮމިޝަންގެ ފަސް މެމްބަރުންނާ ބައްދަލު ކުރައްވަނީ. އީ ވޯޓިން ނަގާ ސަރަހައްދުތަކުގެ އިންތިހާބުގައި ބައިވެރި ނުވާން އެ ޕާޓީން ވަނީ ނިންމާފައި. - ފޮޓޯ: އެމްޑީޕީ\nއީ ވޯޓިންގެ ކަންބޮޑުވުންތައް ހައްލުކުރަން ތައްޔާރު: އިލެކްޝަންސް\n16 އޯގަސްޓް 2016 - 11:505comments\nއަންނަ ޖެނުއަރީ 14 ގައި ބާއްވާ ލޯކަލް ކައުންސިލް އިންތިހާބުގައި އީ ވޯޓިން ބޭނުންކުރާ ސަރަހައްދުތަކުގެ ވޯޓުލުން ބޮއިކޮޓް ކުރަން އެމްޑީޕީގެ ގައުމީ މަޖިލީހުން އިއްޔެ ވަނީ ގަރާރެއް ފާސްކޮށްފަ އެވެ.\nއިންތިހާބުގައި ތިން ސަރަހައްދެއްގައި އީ ވޯޓިން ކުރި އަށް ގެންދަން އިލެކްޝަނުން ނިންމާފައިވީ ނަމަވެސް އެއީ ކޮން ސަރަހައްދުތަކެއް ކަމެއް އަދި ކަނޑައެއް ނާޅަ އެވެ.\nއިލެކްޝަންސް ކޮމިޝަންގެ މެމްބަރު އަހްމަދު އަކްރަމް ވިދާޅުވީ އީ ވޯޓިންގައި އެއްވެސް މައްސަލައެއް ނޫޅޭނެ ކަމަށެވެ. އީ ވޯޓިންއާ ގުޅޭ ގޮތުން އެއްވެސް ކަންބޮޑުވުމެއް އެއްވެސް ފަރާތެއްގެ ހުރި ނަމަ އެކަން ހައްލު ކޮށްދޭން އެ ކޮމިޝަނުން ބޭނުންވާ ކަމަށް އޭނާ ވިދާޅުވި އެވެ.\n"އަޅުގަނޑުމެންނަށް ރަސްމީކޮށް އެމްޑީޕީން އަދި އެހެން އެއްވެސް ފަރާތަކުން ވެސް އަންގާފައެއް ނުވޭ އީ ވޯޓިންގައި ބައިވެރި ނުވާން ނިންމި ކަމެއް. އިލެކްޝަންސް ކޮމިޝަނުން އުއްމީދު ކުރަނީ އެމްޑީޕީން ވެސް އިންތިހާބު ކުރި އަށް ގެންދަން ކޮމިޝަނަށް އެއްބާރުލުން ދޭނެ ކަަމަށް،" އަކްރަމް ވިދާޅުވި އެވެ.\nއީ ވޯޓިންއާ ގުޅޭ ގޮތުން ރައްޔިތުން އިތުރަށް ހޭލުންތެރި ކުރަން ވެސް، އަކްރަމް ވިދާޅުވި ގޮތުގައި، އެ ކޮމިޝަނުން މަސައްކަތް ކުރާނެ އެވެ.\nއީ ވޯޓިންގައި ބައިވެރި ނުވާން ނިންމުމަށް އެމްޑީޕީގެ ގައުމީ މަޖިލީހުގެ ޖަލްސާ އަށް ހުށަހެޅި ގަރާރަށް ކުރި ބަހުސްގައި ހުރިހާ މެމްބަރުން ވެސް ފާހަގަ ކުރެއްވި ގޮތުގައި ރާއްޖެ އަށް އީ ވޯޓިން ނިޒާމެއް ބޭނުމެއް ނުވެ އެވެ. އަދި އެކަން ތައާރަފް ކުރަނީ އިންތިހާބުގައި ރައީސް އަބްދުﷲ ޔާމީނަށް އިންތިހާބު ކާމިޔާބު ކޮށްދިނުމަށް ކަމަށާއި މި ނިޒާމުގެ ސަބަބުން މިނިވަން އިންތިހާބެއް ނުބޭއްވޭނެ ކަމަށް ވެސް ގިނަ ބޭފުޅުން ވިދާޅުވި އެވެ.\nއީ ވޯޓިންގައި ބައިވެރި ނުވާން މައި އިދިކޮޅު ޕާޓީން ނިންމި އިރު، ޖުމްހޫރީ ޕާޓީ އާއި އަދާލަތު ޕާޓީން ވެސް ބުނެފައި ވަނީ އީ ވޯޓިން އަށް އިތުބާރެއް ނެތް ކަމަށެވެ. މީގެ އިތުރުން، އީ ވޯޓިން ރާއްޖެއާ ނުގުޅޭ ކަމަށް ބުނެ ޔޫރަޕިއަން ޔޫނިއަން (އީޔޫ) އިން ވެސް ވަނީ އެ ކަމަށް ފާޑު ކިޔާފަ އެވެ.\nއިތުރު ލިޔުންތައް އެމްޑީޕީ އިލެކްޝަންސް ކޮމިޝަން ލޯކަލް ކައުންސިލްތައް އިލެކްޓްރޯނިކް ވޯޓިން ސިސްޓަމް ވޯޓުދިނުމުގެ ހައްގު މޯލްޑިވްސް ޔުނައިޓެޑް އޮޕޮޒިޝަން


Covid-19: MDP Campaign Harakaaithah Madu Jassaalaifi - Vaguthu\nކޮވިޑް-19: އެމްޑީޕީ ކެމްޕޭނު ހަރަކާތްތައް މަޑުޖައްސާލައިފި\n1 އަހަރު ކުރިން ( މާޗް 7, 2020 )\nއެމްޑީޕީގެ "ރަށްވެހި ފަތިސް" ހަރަކާތުގައި ރައީސް އިބްރާހިމް މުހައްމަދު ސޯލިހާއި މަޖިލިހުގެ ރައީސް މުހައްމަދު ނަޝީދާއި އެމްޑީޕީގެ ސެކްރެޓަރީ ޖެނެރަލް އަނަސް ބައިވެރިވެވަޑައިގަންނަވަނީ. - ވަގުތު އިމޭޖަސް: އިބްރާހީމް ޝާބިލް\nކޮވިޑް-19 އާއި ގުޅިގެން ވެރިކަން ކުރާ އެމްޑީޕީގެ ކެމްޕޭނު ހަރަކާތް ވަގުތީ ގޮތުން މަޑު ޖައްސާލާފައިވާ ކަމަށް އެޕާޓީގެ ޗެއާޕާސަން ހަސަން ލަތީފު ވިދާޅުވެއްޖެއެވެ.\nމިކަމާއި ގުޅިގެން އެމްޑީޕީގެ ޗެއާޕާސަން ހަސަން ލަތީފު "ވަގުތު" އަށް ވިދާޅުވީ، ލޯކަލް ކައުންސިލް އިންތިހާބާ ދިމާކޮށް އެމްޑީޕީން ކުރަމުން އަންނަ ކެމްޕެއިން ހަރަކާތް ވަގުތީ ގޮތުން މެދު ކެނޑި ނަމަވެސް މިހާރު އެހެން ގޮތަކަށް ކެމްޕޭން ކުރުމަށް ހަމަޖެހިފައިވާ ކަމަށެވެ. އެގޮތުން ސޯޝަލް މީޑިއާ މެދުވެރިކޮށް ކެމްޕެއިން ހަރަކާތް ކުރިއަށް ގެންދާނެ ކަމަށް ހަސަން ލަތީފު ވިދާޅުވިއެވެ.\n"ކެމްޕޭނު ހަރަކާތް އެހެން ގޮތަކަށް ކުރަން ނިންމީ. އޮންލައިންކޮށް ސޯޝަލް މީޑިއާ މެދުވެރިކޮށް ކެމްޕޭން ހަރަކާތް ކުރިއަށް ގެންދާނެ" ހަސަން ލަތީފު ވިދާޅުވިއެވެ.\nހަސަން ލަތީފު ވިދާޅުވީ، މާދަމާ އެމްޑީޕީ އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝިދު ލ. އަތޮޅަށް ކުރައްވަން ހަމަޖެހިފައިވާ ދަތުރުގެ އިތުރުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ފުވައްމުލަކު ސިޓި އަށް ކުރައްވަން ހަމަޖެހިފައިވާ ދަތުރުވެސް މިހާރު ކެންސަލް ކޮށްފައިވާ ކަމަށެވެ.\nއެމްޑީޕީން އެ ޕާޓީގެ ކެމްޕޭން ހަރަކާތްތަށް މެދުކަނޑާލާފައިވާއިރު، ޖުމްހޫރީ ޕާޓީގެ އިތުރުން އިދިކޮޅު ޕީޕީއެމްއިން ވެސް ވަނީ އެބޭފުޅުންގެ ބައެއް ހަރަކާތްތަށް ފަސްކޮށްފައެވެ.\nކޮވިޑް-19 އަށް ރާއްޖެއިން މިހާތަނަށް އެއްވެސް މީހަކު ޕޮޒިޓިވް ވެފައި ނުވާއިރު، އެ ބައްޔަށް ޝައްކު ކުރެވިގެން2ޑޮކްޓަރެއްގެ އިތުރުން ފްރާންސްއަށް ނިސްބަތްވާ ޓުރިސްޓަކާއި އިޓަލީ އަށް ނިސްބަތްވާ ޓޫރިސްޓަކު ވަނީ ކަރަންޓީން ކޮށްފައެވެ.\nއެމްޑީޕީގެ ދާއިރާތަކުގެ އިންތިހާބު މެއި 29 ގައި އޮންނާނެ\nމާޗް 7, 2020 20:42\nނޫނޭ ކެމްޕޭން ހުއްޓާނެ ކަމެއް ނެތް. ބާރަށް ކުރިއަށް ގެންދަވާ. ލާދީނީ ސަރުކާރު. ޤުރްއާނަށާއި ޙަދީޘް އަށް ޢަމަލު ނުކުރާ ސަރުކާރު.\nމާޗް 7, 2020 20:49\nހިތާމަވެރި ހަބަރެއް އެދެމީހުނައް އަވަސްޝިފާއެއްދެއްވާ ދިވެހިރާއްޖެއައް މިބަލީގެ އަސަރު ކުޑަކުރައްވާށި..\nމާޗް 7, 2020 21:12\nއަންނި 19 މީނަގެ ދޫ ނުބައި ކަމުން ވާހާ ކަންތައްތަމީ\nމާޗް 7, 2020 21:33\nއަންނި ކޮންކަމަކާ ކަލޭގެ ދަތުރުތައް ކެންސަލް ކުރީ ކަލޯ އަންނާނެއޭ ބުނިއެތި ކަލޭއަށް ޖެހެންޖެހޭނެ ކަލޭގެ ދޫނުބައި ކަމުން\nމާޗް 7, 2020 21:58\nއެއްގޮތަކަށްވެސް ހުއްޓާލާނެކަމެއް ނެތް. އަދި ރިސޯޓަކުން ފެނުނަސް މަނިކުފާނުމެން ރަޖާލައްވައިގެން ގޭގަ ތިއްބަވާކަށް ނުޖެހޭނެނޫންތޯ.\nމާޗް 7, 2020 22:11\nކޮބާ ކެންމްޕޭނު ނުހުއްޓޭނޭ ކިޔާފައި ގަދަބަސް ބުނި ކަލޭގެ.. އިންސާނުންގެ ނިކަމެތިކަން ފެނޭތަ. އިއްޔަ ގަދަބަސް ބުނި ކިތަންމެ ބަޔަކު މިއަދު ކުޑަކަކޫ މައްޗަށް ތިރިވެއްޖެ.. ޔާ ރައްބި އަޅަމެން ދިންނަވާފާންދޭ މުނާފިގު ދޫތަކުން.\nމާޗް 7, 2020 22:37\nނަޝީދު ކައޭ ކީއްވެ މަޑު ޖައްސާލީ. ކައޭ ގަދަ ބަސް ބުނެފަ ކިހިނެކޯ މިވޫ. ޤުރްއާނަށާއި ޙަދީޘް ދެކޮޅަށް ވާހަކަ ނުދައްކާ ދެން ވެސް ކައޭ މައިތިރިވޭ ނަޝީދޫ. އިންސާނުންނަކީ އާރެއް ބާރެއް ނެތް ވ. ނިކަމެތި ބައެއް. ކޮބާ މުޣްނީވެސް މިނަސޭޙަތް އަޑައަހާލުން އެދެން.\nމާޗް 7, 2020 23:10\nފުޓޯގައި ލާދީނީ3މުނާފިގުން ދިވެހިންގެހަލާކު ، ޔާﷲ މި ލާދީ ބައިގަނޑު ކިބައިން އަޅަމެން ސަލާމަތް ކުރައްވާދޭވެ އާމީން\nމާޗް 7, 2020 23:31\nހޭބަލިވެގެން ގޮސް ދެއްކޭނުދެއްކޭ ވާހަކައެއްނޭގޭ\nމާޗް 8, 2020 00:18\nބޫޓާންގެ ބޮލަށް ޖެހޭ ނިސްބަތް 3423 ދިވެހިރާއްޖެ 15563 ޑޮލަރ. ބޫޓާނުން ފަތުރުވެރިން އެތެރެވުން ހުއްޓިއިރު ރާއްޖެއަށް ނުވީ ކީއްވެ. ސަރުކާރުގެ ވެރިންނާއި ވިޔަފާރިވެރިންގެ ދަހިވެތިކަން ބޮޑުކަމުން. ކިތައްމެ ވަރަކަށް ރިސޯޓު ވެރިން މުއްސަދި ވިއަށް ނިކަމެތި ރައްޔިތުންނަށް ވާފައިދާއެއް ނެތް. މިއީ ނަޝީދާއި ޞޯލިޙް ޒިންމާ ނަގަންޖެހޭ ކަމެއް. ކަނޑައެޅިގެން ރައްޔިތުންނަށް ޖެއްސި ބަލާވެރިކަމެއް.


އިސްރާއީލާ ގުޅުންބަދަހިކުރި ޢަރަބި ޤައުމުތައް މިހާރު ކޮބާ؟ އިސްރާއީލާ ގުޅުންބަދަހިކުރި ޢަރަބި ޤައުމުތައް މިހާރު ކޮބާ؟\nއެމެރިކާ މެދުވެރިވެގެން ބަޙްރައިނާއި ޔޫއޭއީންވަނީ އިސްރާއީލާ ގުޅުންބަދަހިކޮށްފައި / ފައިލް ފޮޓޯ: ރޮއިޓަރސް\nއެމެރިކާގެ ކުރީގެ ރައީސް ޑޮނަލްޑު ޓުރަންޕުގެ ސަރުކާރުގެ އެހީތެރިކަމާއެކު ޢަރަބި ގިނަ ޤައުމުތަކަކުންވަނީ ފަލަސްޠީނުގެ ބިންތައް އިސްތިޢުމާރުކޮށްފައިވާ އިސްރާއީލާއެކު ގުޅުން ބަދަހިކޮށްފައެވެ. އަބްރަހަމު އެކޯޑުގެ ދަށުން އިސްރާއީލާއެކު ގުޅުން ބަދަހިކުރި ޢަރަބި ޤައުމުތަކުގެ ތެރޭގައި މިޞްރާއި ޔޫއޭއީއާއި ބަހުރައިނާއި މަޣްރިބާއި އުރުދުންނާއި ސޫދާން ހިމެނެއެވެ. އިސްރާއީލާއެކު ޚާރިޖީ ގުޅުން ބަދަހިކުރުމުގެ އިތުރުން ސަލާމަތީ އަދި ޖާސޫސީ ދާއިރާއިން ގުޅުން ބަދަހިކުރުމަށްވެސް ބައެއް ޤައުމުތަކުން އެއްބަސްވިއެވެ. އެ އެއްބަސްވުންތަކުގައި ސޮއިކުރުމަށްފަހު އިސްރާއީލުގެ ސަރުކާރަށާއި ޖާސޫސީ އިދާރާތަކަށް ނިޞްބަތްވާ އިސްވެރިން އެ ޤައުމުތަކަށް ވަޑައިގަތުމުން ހޫނު މަރުޙަބާއެއްވެސްވަނީ ކިޔައިފައެވެ.\nފަލަސްޠީނާ ދެކޮޅަށް އިސްރާއީލުގެ އިސްތިޢުމާރީ ފައުޖުތަކުން ލާއިންސާނީ ބޮޑެތި ޖަރީމާތަކެއް ހިންގަމުންދާ ދަނޑިވަޅެއްގައި އެ އެއްބަސްވުންތަކުގައި ސޮއިކުރި ޤައުމުތަކުން މިހާރުވަނީ ދުނިޔެއަށް ދައްކާނެ މޫނެއް ނޭނގިފައެވެ. ޚާއްޞަކޮށް ޔޫއޭއީއާއި ބަޙްރައިނުން އިސްރާއީލާއެކު ގުޅުން ބަދަހިކުރީ ގިނަ ފައިދާތަކެއް ލިބޭނެކަމަށް ރައްޔިތުންނަށް ވިސްނައިދިނުމަށް ފަހުއެވެ. ވިޔަފާރިއާއި ފަތުރުވެރިކަމާއި ޞިއްޙީ ދާއިރާއާއި އިޤްތިޞާދީ ކުރިއެރުންތަކާއި ސައިންސުގެ ދާއިރާއިން ކުރިއެރުންތަކެއް ލިބޭނެކަމުގެ ހުވަފެން ދައްކައިފައެވެ. އިސްރާއީލާއެކު ގުޅުން ބަދަހިކުރުމުން ފަލަސްޠީނުގެ މައްސަލަ ޙައްލުކުރުމަށް އިތުރު ފުރުޞަތުތަކެއް ލިބޭނެކަމަށްވެސް ބުނެފައިވެއެވެ. ނަމަވެސް އިސްރާއީލުގެ އިސްތިޢުމާރީ ފައުޖުތަކުން ފަލަސްޠީނުގެ ކުށެއް ނެތް ރައްޔިތުންނަށް ދެމުންދާ ލާއިންސާނީ އަނިޔާތަކުގެ މަންޒަރުތައް ޓީވީތަކުން ދައްކަމުންދާ ދަނޑިވަޅެއްގައި ފެންނަނީ އެ ޤައުމުތަކުން ހަނު ތިބި މަންޒަރެވެ.\nސަޢުދީ ޢަރަބިއްޔާގެ މައްކާއާއި މަދީނާއަށްފަހު މުސްލިމުންގެ ތިންވަނައަށް އެންމެ މުޤައްދަސް ބިމަކީ މަސްޖިދުލް އަޤްޞާ ހުންނަ ޤުދުސެވެ. އެހެންކަމުން އަޤްޞާ މިސްކިތަށް ވަދެގަނެ އެތަނުގައި އަޅުކަންކުރަން ތިބި މުސްލިމުންނަށް ޙަމަލާ ދިނުމަކީ އެއްވެސް މުސްލިމަކަށް ބަލައިގަނެވޭނެކަމެއް ނޫނެވެ. ސަޢުދީ ޢަރަބިއްޔާއާއި އެހެން ޢަރަބި ޤައުމުތަކުން އެ މައްސަލައާމެދު ކަންބޮޑުވައި މަންޒަރެއް ނުފެނެއެވެ. ޔޫއޭއީއާއި ބަޙްރައިނުގެ ސަރުކާރުންވަނީ އިސްލާމީ ގިނަ ޤައުމުތަކެކޭ އެއްގޮތަށް އެ ޤައުމު އޮތީ ފަލަސްޠީނާއެކުކަމަށް ބުނެ ބަޔާނެއް ނެރެފައެވެ.\nއިސްރާއީލުގެ އަނިޔާވެރިކަމާ ދެކޮޅަށް އުރުދުންގައި ބޭއްވި އެއްވުމެއްވަނީ އެ ޤައުމުގެ ފުލުހުން ރޫޅާލައިފައެވެ. އަދި ޔޫއޭއީންވަނީ ފަލަސްޠީނުގެ ޣައްޒާގައި ވެރިކަންކުރާ ޙަމާސް ޖަމާޢަތުން އިސްރާއީލަށް ޙަމަލާދިނުން ހުއްޓާލުމަށް އަންގައިފައެވެ. އަދި އިސްރާއީލާ ދެކޮޅަށް ޙަމަލާދިނުން ހުއްޓާނުލައިނަމަ ޣައްޒާއަށް އެއްވެސް އެހީތެރިކަމެއް ފޯރުކޮށްނުދޭނެކަމަށް އެ ޤައުމުންވަނީ ބުނެފައެވެ. އިސްރާއީލުގެ އަނިޔާވެރިކަމާ ދެކޮޅަށް ޢަރަބި ޤައުމުތަކުން ދީފައިވަނީ ވަރަށް ފިނި ރައްދެކެވެ.\nއިސްރާއީލާއެކު ގުޅުންބަދަހިކުރުމަށް އެމެރިކާއިން އެންމެ ބޮޑަށް ބާރުއެޅީ ސަޢުދީ ޢަރަބިއްޔާއަށެވެ. އެމެރިކާ ބޭނުންވި ގޮތަށް އިސްރާއީލާއެކު ގުޅުން ބަދަހި ނުކުރެވުމުން އެ ޤައުމުން މިއަދު ހިތްހަމަޖެހުމެއް ލިބޭނެއެވެ. ފަހަރުގައި އެ ޤައުމުން އިސްރާއީލާއެކު ގުޅުން ބަދަހި ނުކުރީ މިއަދު ކުރިމަތިވެފައިވާފަދަ ޙާލަތެއް ކުރިމަގުގައި ކުރިމަތިވެދާނެކަން ވިސްނިގެންކަމަށްވުން އެކަށީގެންވެއެވެ.\nއިސްރާއީލާއެކު ގުޅުން ބަދަހިކުރުމުން ޢަރަބި ޤައުމުތަކަށް ޓެކުނޮލޮޖީގެ ދާއިރާއިންނާއި މާލީ ދާއިރާއިން ގިނަ ކުރިއެރުންތައް ލިބޭނެކަން ޔަޤީނެވެ. ނަމަވެސް މުސްލިމުން މަރަމުންދާ ބައެއްގެ ގާތް ރަޙްމަތްތެރިއެއްގެ ގޮތުގައި އެ ޤައުމުތައް އޮތުމަކީ އަމިއްލަ ޤައުމުގެ ރައްޔިތުން ރުހޭނެކަމެއް ނޫނެވެ. އޭގެ ސަބަބުން އަމިއްލަ ޤައުމުގައި ހަމަނުޖެހުން އުފެދުމަކީ ޢަރަބި ޤައުމުތަކުން ބޭނުންވާނެ ގޮތެއްވެސް ނޫނެވެ.\nމަޝްރަހު ދިރާސާކުރާ ބައެއް މާހިރުން ބުނާ ގޮތުގައި ޔޫއޭއީފަދަ ޤައުމުތަކުން އިސްރާއީލާއެކު ޤާއިމުކޮށްފައިވާ ގުޅުން ކަނޑައިލާނެކަމަކަށް ނުބެލެވެއެވެ. ނަމަވެސް މިހާރު ހިނގަމުންދާ ކަންތައްތައް ކޮންމެވެސް ވަރަކަށް މަޑުޖެހެންދެން ފައުޅުގައި އިސްރާއީލާއެކު ގުޅުން ބަދަހިކުރާނެކަމަކަށް ނުބެލެވެއެވެ. މީގެ ކުރިއެކޭ އެއްގޮތަށް ފަރުދާގެ ފުރަގަހުގައި އަދިވެސް ގުޅުންތައް ދަމަހައްޓާނެކަމަށް މާހިރުން ބުނެއެވެ.


ލޯބިވަން ޔާރާއޭ 04 – Esfiya – Dhivehi Vaahaka Site\n- by ifoo - 97- October 8, 2019\nއޮފީހަށް ދިޔަ މަގުމަތީގައި ގޮސް ކާލާނެ ލުއި އެއްޗެއް ގަނެލުމަށް ދިމްނާ ކައިރީގައި ހުރި ފިހާރައަކަށް ވަނެވެ. ތަފާތު އެކި ލުއި ކާނާތައް ބެހެއްޓިފައިވި ހަރުތައް ބަލަމުންދިޔަ ދިމްނާ ސިހުނީ ކުއްލިއަކަށް މީހަކު އޭނަގެ އަތުގައި ހިފާ އެމީހަކާ ދިމާލަށް އަނބުރާލުމުންނެވެ. އެވަގުތު ނުހަނު ގާތުން ފެނުނު ސޫރައިން ދިމްނާގެ ހިތުގައި ބިރުވެރިކަމުގެ ރާޅު ބާންޏެއް ދަތުރުކޮށްލިއެވެ.\n” ފަވާޒް… ” ލިބުނު ސިހުމުގައި ދެލޯ ބޮޑުކޮށްލައިގެން ހުރި ދިމްނާގެ ދުލުން މަޑުމަޑުން އެޒުވާނާގެ ނަން އިވިލިއެވެ. އެއާއެކު ކުރިމަތީގައި ހުރި ޒުވާނާގެ ތުންފަތަށް ވިހަ ހިނިތުންވުމެއްވެރިވިއެވެ. ރަސްމީ ހެދުމުގައި ހުރި އެޒުވާނާގެ ފަން އިސްތަށިގަނޑު ކަނދުރާ އާއި ހަމައަށް އާދެއެވެ. ތުނިކޮށް ތުނބުޅި މަތިމަސް ބަހައްޓާފައިވީއިރު ހަމުގެ ކުލަ މާ އަލި ނޫންނަމަވެސް ރީތި ގޮތެއް ހުއްޓެވެ. ދިމްނާއަށް އަދިވެސް ހުރެވުނީ އެއްވެސް ހަރަކާތެއްނެތިއެވެ. ހިތުގައިވި ނުތަނަވަސްކަމުގެ ސަބަބުން ކުޑަ ހިނދުކޮޅެއްގެ ތެރޭގައި އޭނަގެ ނިއްކުރިން ދާތިކިތައް ފާޅުވާން ފެށިއެވެ. ” ހާދަ ބިރެެއްތިގަތީ… އަހަރެން ނޫޅެމޭ ދިމް ކާލާކަށް… ” ކުރިއަށްވުރެ ދިމްނާ އާއި ކައިރިއަށްޖެހިލަމުން ފަވާޒް މަޑުމަޑުން ބުނެލިއެވެ. ހަރުތަކަކާ ނިވާވެގެން ހުރުމުން ސޭޓަކަށް އިން މީހާއަށްވެސް އެދެމީހުން ފެންނަ ގޮތެއްނުވިއެވެ. ފަވާޒްގެ ގާތްކަމުން ހިތް އިތުރަށް ނުތަނަވަސްވީ ނަމަވެސް ބިރާއި ސިހުން އެއްފަރާތްކޮށްގެން ނޫނީ ސަލާމަތްނުވާނެކަން ދިމްނާގެ ހިތް ބުނެލިއެވެ.\n” ލީވް މައި ހޭންޑް… ” ބިރާއި ސިހުން އެއްފަރާތްކޮށް ދަތްތައް ޖައްސާ ބާރުކޮށްލައިގެން ހުރެ ރުޅިވެރިކަން ދައްކާލަމުން މިހެން ބުނެ ދިމްނާ އޭނަގެ އަތް ފަވާޒްގެ އަތުގެ ތެރެއިން ދަމައިގަތެވެ. ” އޯހް… އެޓިޓިއުޑް… އައި ލައިކް ދެޓް… ” ކުޑަކޮށް ހައިރާންވެފައި ހުރިހެން ފަވާޒް އެހެން ބުނެ މަލާމާތުގެ ހިނިތުންވުމެއް އޭނަގެ ތުންފަތަށް ވެރިކޮށްލިއެވެ. ” ޑޯންޓް ޔޫ ޑެއަރ… ދެވަނަ ފަހަރަށް އަހަރެންގެ އަތުގަ ހިފަން އުޅެފިނަމަ ސޭޓަށް އަޑުއިވޭ ވަރަށް ގޮވާނަން… ” ފަވާޒް ކުރިއަށް ފިޔަވަޅެއް އަޅާލުމާއެކު ދިމްނާ ފަހަތަށް ޖެހިލާ ޝަހާދަތް އިނގިލި ދިއްކޮށްލައިގެން ހުރެ ފަވާޒަށް އިންޒާރުދިނެވެ. އަދި އެންމެ ސިކުންތަކުވެސް މަޑުކުރުމެއްނެތި ކައުންޓަރު ކައިރިއަށް ދިޔުމަށް ހިނގައިގަތެވެ. ދިމްނާގެ އެހަރަކާތުންވެސް ފަވާޒްގެ ތުންފަތަށް ވެރިވީ މަލާމާތުގެ ހިނިތުންވުމެކެވެ. ކައުންޓަރު ކައިރި ދިމްނާ ހުރިއިރުވެސް ހަރުތަކާ ނިވާވެގެން ހުރި ފަވާޒްގެ ނަޒަރު ހުއްޓިފައިވީ ދިމްނާއަށެވެ. އޭނަގެ ދަހިވެތި ނަޒަރުތައް ދިމްނާގެ ހަށިގަނޑުން އެންމެ ހިނދުކޮޅަކަށްވެސް ވަކިވެގެންނުދެއެވެ. ދިމްނާ ނުކުތުމާއެކުހެން ފަވާޒްވެސް އިތުރަށް މަޑުކުރުމެއްނެތި ފިހާރައިން ނުކުންނަން ހިނގައިގަތެވެ.\nފިހާރައިން ނުކުން ދިމްނާ އަވަސް ހިނގުމެއްގައި ހިނގަމުންދިޔައިރު ދޭތެރެއަކުން ފަހަތް ބަލައިލައެވެ. ފަވާޒް އޭނަގެ ފަހަތުން އަންނަތަން ފެނި އިތުރަށް ރުޅިގަދަވެ ހިތް ނުތަނަވަސްވިއެވެ. މަގުމަތީގައިވެސް ކޮންމެފަދަ ކަމެއް ކުރަންވެސް ފަވާޒް ފަސްނުޖެހޭނެކަން ދިމްނާއަށް އެނގެއެވެ. އެވަގުތު އެހެން ލައިފައި ދިޔަ ޓެކްސީއަކަށް ދިމްނާ އަތް އެނގިއެވެ. ނަސީބު ކަންދިމާކުރި ގޮތުން ޓެކްސީ އައިސް އޭނަގެ ކައިރީ މަޑުކޮށްލިއެވެ. އެންމެ މިނެޓެއްވެސް ލަސްކުރުމެއްނެތި ދިމްނާ ޓެކްސީއަށް އަރާ ދާންވީތަން އަވަހަށް ބުނެލިއެވެ. ދިމްނާ ޓެކްސީއަށް އެރިތަން ފެނި ފަވާޒް ދުވެފައި އެދިމާލަށް މިސްރާބުޖެހިއެވެ. އެހެނަސް އެހިސާބަށް އޭނައަށް ދެވުމުގެ ކުރިން ޓެކްސީ އޭގެ މަންޒިލަށް ދަތުރު ފަށައިފިއެވެ. ފަވާޒް އުނަގަނޑުގައި ދެއަތް އަޅުވައިލައިގެން ހުރެ ހިތްހަމަނުޖެހިފައި ހުރި ފަދައިން ފައިން ޕޭމެންޓް މަތީގައި ބާރަށް ޖެހިއެވެ. ފަވާޒްގެ ހަރަކާތްތަކަށް ކާރުގެ ލޯގަނޑުން ބަލަން އިން ދިމްނާއަށް ފުން ނޭވައެއް ދޫކޮށްލެވުނެވެ. ދެވަނަ ސިކުންތުގައި އެތުނި ތުންފަތަށް ހިނިތުންވުމެެއްވެރިވިއެވެ.\n” ދިމް… ” އޮފީހަށް އައިސް ވަން ދިމްނާ ފެނި ރިސެޕްޝަން ކައިރި މަޑުކޮށްލައިގެން ހުރި ޔަނާލް ގޮވާލިއެވެ. ” އަހަރެން މިދަނީ ބްރޭކަށް… ދޭއްޖަހާއިރު ސްޓާފުންނަށް މީޓިންއަށް ކިޔާލަދެއްޗޭ… މާދަމާއަށް ލިބުނު ޑީލްއެއް އެކްސެޕްޓްކޮށްފިން… އެކަމާ ބެހޭގޮތުން ޑިސްކަސްކޮށްލަންވެގެން… ދި ގްރޭންޑް ކޮމްޕެނީއާއެކު ޑީލް ހެދީ… އެކޮޅުން ފުރިހަމަކުރަންޖެހޭ ޕޭޕަރވޯކްސްތައް ނިންމާފަ ފޮނުވާނެ ވާހަކަ ބުނި… ދިމް މެއިލް ޗެކްކޮށްލައްޗޭ… އައިސްފަ އިނިއްޔާ ޕްރިންޓް ނަގާފަ އަހަރެންގެ ކެބިންގެ މޭޒުމަތީގަ ބާއްވާ… އަންނާނަން ބްރޭކަށް ގޮސްފަ… ” ޔަނާލްގެ ވާހަކަތައް އަޑުއަހަން ހުރި ދިމްނާ މަޑުމަޑުން ބޯ ޖަހާލިއެވެ. ހިނިތުންވުމެއް ރައްދުކުރުމަށްފަހު ޔަނާލް އޮފީހުން ނުކުތުމަށް ހިނގައިގަތެވެ.\nއިކާން އޭނައަށް ޚާއްސަކުރެވިފައިވި ކެބިންގައި ފައިލްތަކެއް ބަލަން އިނެވެ. އެތައްއިރަކު އެމަސައްކަތުގައި އިނުމަށްފަހު ފައިލްތައް ލައްޕާލާާ މޭޒުގެ އެއްފަރާތުގައި ބެހެއްޓުމަށްފަހު ކުޑަކޮށް މޭޒާ ދުރުވެލަމުން އޭނާ އިށީންދެ އިން ކަޅުކުލައިގެ އެކްޒެކެޓިވް ގޮނޑީގައި ލެނގިލިއެވެ. ފުން ނޭވައެއް ދޫކޮށްލަމުން އިކާން އޭނަގެ ދެލޯ މަރާލިއެވެ. އެރީތި މޫނުމަތިން ވަރުބަލިކަން ފެންނަން ހުރިއިރުވެސް އެރީތިކަން ފަނޑުކޮށެއްނުލައެވެ. ހިތްތަށް ފަތަހަކޮށްލާފަދަ ޖާދޫވީކަމެެއް އިކާނަށް ލިބިފާވެއެވެ. މަޑުމަޑުން ދެލޯ ހުޅުވާލި އިކާން މޭޒު މަތީގައި އޮތް އޭނަގެ ފޯނު ނެގިއެވެ. ފޯނު ލޮކް ހުޅުވާލި ވަގުތު ފެނިގެންދިޔަ ފޮޓޮއަށް ބަލަން އިކާން އިނެވެ. ކަޅިޖަހާނުލައި އެފޮޓޮއަށް ބަލަން އިންއިރު އިކާންގެ މޫނު މަތީގައިވީ ބުނެދޭން ނޭނގޭފަދަ އަސަރުތަކެކެވެ. ފޮޓޯއިން ފެންނަމުންދިޔަ އަންހެން ކުއްޖާގެ ތުންފަތުގައި އިކާން އޭނަގެ ބޮޑުވައި އިނގިލިން ފިރުމާލިއެވެ. އިކާންގެ ކޮންމެ ހަރަކާތަކުން އެއީ އޭނައަށް ވަރަށް ޚާއްސަ ފަރާތެއްހެން ހީވެއެވެ. ހަމުގެ ކުލަ އަލި އެއަންހެން ކުއްޖާގެ މޫނު މަތީގައިވީ އުފާވެރިކަމެވެ. މައްޗަށް ލެނބިފައިވި ދިގު އެސްފިޔަތަކުން އެ ބޮޑު ދެލޮލުގެ ރީތިކަން އިތުރުކޮށްދެއެވެ. އުޅަބޮއްޓާ ހަމައަށް އަންނަ އެއިސްތަށިގަނޑުގެ ތިރީބައި ވަނީ ހިސާބަކަށް ބުޅިކޮށްފައެވެ. ބަލާބެލުމަށް ހިތްގައިމު ގޮތެެއް ހުރެއެވެ. ލޫޅާފަތި ހަށިގަނޑެއް ލިބިފާވީއިރު ލައިފައިވާ އަތްކުރު ހުދު ކުލައިގެ ޓޮޕްކޮޅާއި ކަކުލާ ހަމައަށް އަންނަ ކަޅުކުލައިގެ ސްކާޓުން ފަހުގެ ފެޝަނަށް ލޯބިކުރާ ކުއްޖެއްކަން ދޭހަވެގެންދެއެވެ. އެދޮން ފައިގެ ބޮޑު ބައެއް ހާމައަށްވީއިރު އަރާފައިވަނީ ކަޅުކުލައިގެ ހައިހީލަކަށެވެ. އެއްފައި މައްޗަށް އަނެއް ފައި ލައިގެން ބަގީޗާއެއްގެ ތެރޭގައި ހުރި ބެންޗެއްގައި އިށީންދެލައިގެން އިންއިރު ފަހަތުން ފެންނަމުންދިޔަ އެކި ކުލަކުލައިގެ މާމެލާމެލިން އެމަންޒަރު އިތުރަށް ފުރިހަމަކޮށްދެއެވެ. އިކާން ފޯނު މޭޒު މަތީގައި ބޭއްވުމަށްފަހު އަނެއްކާވެސް ފުން ނޭވައެއް ދޫކޮށްލިއެވެ. ސިކުނޑީގައި ދައުރުވަމުންދިޔަ ޚިޔާލުތަކުން އެއްފަރާތްވެލަން ބޭނުންވެފާފަދަ އަސަރެއް އިކާންގެ މޫނު މަތިން ހާމަވެއެވެ. މިހާރު އޭނަގެ ނަޒަރު ސީދާވެފައިވީ ސީލިންގަށެވެ. ފެންނަ ފެނުމަށް ކޮންމެވެސް ކަމަކާ ވިސްނަނީހެން ހީވެއެވެ. ހަޔާތުގެ އެދުވަސްތައް އަނބުރާ ލިބެން ކިތަންމެ ހިތް އެދުނަސް އެދުވަސްތައް ލިބޭނެކަމުގެ އެއްވެސް އުއްމީދެއްނެތެވެ. އެފަދަ ކަމަކަށް އުއްމީދުކުރުމުގެ ބޭނުމެއްވެސް ނެތްތާއެވެ. އޭނާ އެވަރަކުން އެހާ އަވަހަށް ވަޒީފާގެ މާހައުލަށް ނުކުތީވެސް ދިރިއުޅުމުގެ އެދުވަސްތައް ހަނދާން ނައްތާލަން ބޭނުންވުމުންނެވެ. އެޚިޔާލުތައް އޭނަގެ ސިކުނޑިންނާއި ހިތުން ފޮހެލަން ބޭނުންވީތީއެވެ. އެހެނަސް އަދި ކާމިޔާބުވުމުގެ އެއްވެސް އަސަރެއް ނުފެނެއެވެ. ސިކުނޑީގެ އެއްފަރާތެއްގައި އަބަދުވެސް އެހަނދާންތައް އާވެއާވެ ހުރެއެވެ. އެފަރާތާ ގުޅިފައިވި ކޮންމެ އެއްްޗެއް ފެންނަ ހިނދު އެއުފާވެރި ލޯބިވެތި ދުވަސްތައް އިކާންގެ ލޯ ކުރިމަތީގައި ސިފަވެގެންދެއެވެ. ” ވައި… ” ޚިޔާލުތަކުގައި ފީނަމުންދިޔަ އިކާންގެ ދުލުން މަޑުމަޑުން އިވިގެން ދިޔައީ އެދެއަކުރުގެ ލަފްޒެވެ. އެއަޑުގައި އެތައް ހިތާމައަކާއި ޝަކުވާއެއް އެކުލެވިގެންވެއެވެ.\nސީލިންގަށް ނަޒަރު ހުއްޓާލައިގެން އިން އިކާން އޭނަގެ ހަށިގަނޑު ސީދާކޮށްލީ މޭޒުމަތީގައި އޮތް އޭނަގެ ފޯނު ރިންގުވުމުންނެވެ. ފޯނުގެ ސްކްރީނަށް ބަލައިލި އިކާން ފޯނު ނަގާ ހަލޯއޭ ބުނެލިއެވެ. ”ދަރިފުޅު ކާން ނާންނާތީ… ބައްޕައާ ދެމީހުން އާދޭ ކާން… ” އިކާން ފޯނު ނެގުމާއެކު ހަފްޒާ ވާހަކަދެއްކިއެވެ. އެއާއެކު މިދަނީ ކަމުގައި ބުނެ އިކާން ފޯނު ބޭއްވިއެވެ. ގޮނޑިން ތެދުވެ ލައިގެން ހުރި ކޯޓު ރަނގަޅުށްލާ މޭޒު މަތީގައި އޮތް އޭނަގެ ފޯނު ޖީބަށް ލަމުން އިކާން އޭނަގެ ކެބިންއިން ނުކުމެ އާކިފްގެ ކެބިންއަށް މިސްރާބުޖެހިއެވެ. ކެބިންގެ ދޮރުގައި ޓަކިޖަހާލުމާއެކު އެތެރެއިން ވަންނަން ބުނުމުން އިކާން ދޮރު ހުޅުވާލަމުން އެތެރެއަށް ވަނެވެ. އޭރު އާކިފް އޭނަގެ މޭޒު ކައިރީ ކޮންމެވެސް ލިޔުންތަކެއް ބަލަން އިނެވެ. ”އަނހާ ދަރިފުޅާ… އާދޭ އެތެރެއަށް… އިށީންދޭ… ” އަތުގައި ހުރި ލިޔުންތަކުން ނަޒަރު ވަކިކޮށްލާ އެތެރެއަށް ވަން އިކާން ފެނުމުން އާކިފް ބުނެލިއެވެ. ” ބައްޕަ ކާންދާންވީނު… މަންމަ ގުޅާއިފި ކާން ނުގޮސްގެން… ބައްޕަ ފޯނު ނުނަގާ ވާހަކަވެސް ބުނި… ” އާކިފްގެ މޭޒު ކައިރި އައިސް ހުއްޓެމުން އިކާން ވާހަކަ ދެއްކިއެވެ. އެހިނދު އާކިފް ޖީބުގައި އޮތް އޭނަގެ ފޯނު ނަގައި ބަލައިލިއެވެ. އެއާއެކު ހަފްޒާގެ މިސްވެފައިވި ދެކޯލު އާކިފްގެ ލޮލުގައި އަޅާއިގަތެވެ. ” ބައްޕަ މިސްކިތައް އަރަންވެގެން ފޯނު ސައިލަންޓަށް ލީގޮތަށް އަދިވެސް މިއޮތީ… އައިއްސަ މިމަސައްކަތްކުރަން އިނީމަ ހަނދާންވެސް ނުވީ… ހިނގާ ދަމާދޯ… ” އާކިފް މިހެން ބުނެ ފޯނު އަނބުރާ އޭނަގެ ޖީބަށް ލައި މޭޒުމަތީގައި ލިޔުންތައް ރީތިކޮށް ބެހެއްޓުމަށްފަހު ދާން ތެދުވިއެވެ. އިކާންވެސް އާކިފްގެ ފަހަތުން ކެބިންއިން ނުކުމެ ދެބަފައިން އެކުގައި އޮފީހުން ނުކުމެ ގެއަށް ދިޔުމަށް ކާރުގައި މިސްރާބުޖެހިއެވެ.\nލައިލެކްވިއުގެ ބޮޑު ދޮރާށި ހުޅުވާލަމުން ޔަނާލް އެތެރެއަށްވަނެވެ. ގޭތެރެއަށް ވަނުމަށް ހަދާފައިވި ވޯކްވޭއިން ހިނގާފައި ގޮސް ގޭތެރެއަށް ވަންއިރު ސިޓިންރޫމުގެ އެއްފަރާތުގައި ހުރި ފަހާފޮށިން ހެދުމެެއް ފަހަން ޔުސްރާ އިނެވެ. ” ނާލް… ތިއާދެވުނީދޯ އަދި… ނަމާދުކޮށްގެން އަވަހަށް އާދޭ ކާން… ” ގޭތެރެއަށް ވަން ޔަނާލް ފެނި ޔުސްރާ ބުނެލިއެވެ. ޔަނާލް މަޑުމަޑުން ބޯ ޖަހާލުމަށްފަހު އޭނަގެ ކޮޓަރިއަށް މިސްރާބުޖެހިއެވެ. ކޮޓަރީގެ ދޮރު ހުޅުވާލި ޔަނާލަށް އޭނަގެ އެނދުގައި އިށީންދެ އިން ޔަލްވީ ފެނި ދެލޯ ބޮޑުކޮށްލެވުނެވެ. ” ދޮންތާ… ބިރުން ކިރިޔާއެއްނު ހަލާކުނުވީ… ” މޭގައި އަތްއަޅާ ފުންނޭވައެއް ދޫކޮށްލަމުން ޔަނާލަށް ބުނެލެވުނެވެ. ” ނާލް ތިހާ ބިރުގަންނަން ދޮންތަ ޖަހަނީ ބިރުވެރި ސިފައެއްތަ… ” އެނދުން ތެދުވެ މޫނަށް ވައްތަރެއް ޖައްސައިގެން ހުރެ ޔަލްވީ ބުނެލިއެވެ. ” ނޭނގޭނެއެއްނު އަހަރެން ކޮޓަރީގަ އިންނާނެކަމެއް… ނުވިސްނާ ހުއްޓާ އައިސް ދޮރު ހުޅުވާލި ވަގުތު އެނދުމަތީގަ މީހަކު އިނީމަ ސިހޭނެދޯ… ” ކޮޓަރިއަށް ވަދެ އަތްދަބަސް އެއްފަރާތެއްގައި ހުރި ސޯފާމަތީ ބާއްވަމުން ޔަނާލް ބުނެލިއެވެ. ” ހޫމް ދެން އޯކޭ އޭ… ދޮންތަ ވަރަށް ވަރަށް ވަރަށް ބޮޑު ވާހަކައެއް ބުނާށޭ މިއިނީ ނާލްގެ ކޮޓަރީގަ… ހާދަ ލަހަކުން މިއަދު ތިއައީ… ކޮންއިރެއްތަ ނާލްގެ އިންތިޒާރުގަ މިތާ އިންނަތާ… ” ޔަނާލްގެ ގާތަށް ގޮސް އޭނަގެ ކުރިމަތީގައި ހުއްޓިލަމުން ޔަލްވީ ބުނެލިއެވެ. ” ވަރަށް ބިޒީއޭ… އެހެންވެ ލަސްވީ… ބުނެބަލަ… އެހާ ބޮޑު ވާހަކައެއް އަނެއްކާ ކޮން ވާހަކައެއްތަ އެއީ… ” ޔަނާލް އޭނަގެ ފުރިހަމަ ސަމާލުކަން ޔަލްވީއަށް ދެމުން ބުނެލިއެވެ. އެއާއެކު ޔަލްވީގެ ތުންފަތަށް ފުޅާ ހިނިތުންވުމެއް ވެރިވެގެން ދިޔައިރު މޫނު އަލިވެގެން ދިޔައެވެ. އެމަންޒަރު ފެނި ޔަނާލްގެ ހިތަށްވެސް އުފާވެރިކަން އިހުސާސްވިއެވެ.\n” ނާލް… ޔޫ ވޮންޓް ބްލީވް މީ… ދޮންތައަށްވެސް ގަބޫލުކުރަން ދަތިވި… ޔޫ ނޯ ވަޓް ނާލް… އައި ސޯ ހިމް… އައި ފައިނަލީ ސޯ ހިމް… އެއީ ހަމަ އޭނަ… ސްޓިލް އެހާ ސްމާޓް… ޓު ބީ އޯނެސްޓް… ކުރިއަށްވުރެވެސް ރީތި… ” ޔަނާލްގެ ދެއަތުގައި ހިފަހައްޓާލައިގެން ހުރެ އުފާވެރިކަމާއެކު ޔަލްވީ ވާހަކަ ދެއްކިއެވެ. ޔަލްވީގެ ވާހަކަ ހުރިގޮތުން ޔަނާލަކަށް އެއްވެސް އެއްޗެއް ނުވިސްނުނެވެ. ” ވަން ސެކަންޑް… ދޮންތާ… އަހަންނަކަށް ހަމަ އެއްވެސް އެއްޗެއް ނުވިސްނުނު… ކާކުތަ ދޮންތައަށް ފެނުނީ… އެވެސް ދޮންތަ ތިހާ އުފާވާންޖެހޭ… ” ސުވާލު އުފެދިފައި ހުރެ ޔަނާލް ބުނެލިއެވެ. ” ނާލް… އައި ސޯ ހިމް… މާލޭގަ އުޅުންއިރު ދިޔައިމެެއްނު އަރޓް އެގްޒިބިޝަނަކަށް… އެތަން ބަލާލަން… އެދުވަހު ފެނުނު ހޭންޑްސަމް ގާއި… ހަނދާންވޭތަ ނާލް އެދުވަހު ދޮންތަ އާ އެހެން ކުއްޖަކާ ޖެހި ކުޑަ އެކްސިޑެންޓެއް ހިނގި ހަނދާން… ” ލިބިފައިވި އުފާވެރިކަމާއެކު ޔަލްވީ މިފަހަރު ކުރިއަށްވުރެ ތަފްސީލާއެކު ބުނެލިއެވެ. ” އޯހް… އޭނަތަ… ހަނދާންވެއްޖެ… އެހާ ދުވަސް ފަހުން ފެނުމުންވެސް ދޮންތައަށް އޭނަ އިނގުންދޯ… ކޮންތާކުންތަ އޭނަ ފެނުނީ… ” ޔަނާލް އޭނަގެ ސިކުނޑިއަށް ބާރުލުމާއެކު އެދުވަސް ހަނދާންވެގެން ދިޔައެވެ. ” ދޮންތައަށް އެނގޭނެއެއްނު… އެންމެ ފުރަތަމަ ފެނިލުމުންވެސް މިހިތުގައި ކުރެހިގެންދިޔަ ސޫރަ ކިހިނެއް އެހާ ފަސޭހައިން ހަނދާންނައްތާލާނީ… ތިން އަހަރު ފަހުން ފެނުމުންވެސް ހަމަ އެދުވަހު ކުރެވުނުފަދަ ފޮނި އިހުސާސެއް ކުރެވުނީ… އެއީ އެންމެ ފެނިލުމަކުންވެސް އަހަރެންގެ ހިތް މިލްކުކޮށްލި ސޫރަ… ” ހުވަފެނީ ގޮތަކަށް ހިނިތުންވެލައިގެން ހުރެ ޔަލްވީއަށް ވާހަކަ ދެކެވުނެވެ. އޭރުވެސް އޭނަގެ ހިތާއި ސިކުނޑީގައިވީ ވިޝާލްގެ ހިތްގައިމު ސޫރައެވެ.\n” ދޮންތާ… މިހާރުން ފެށިގެންވެސް ހުވަފެން ދެކެންފެށީދޯ… ” ޔަނާލް އޭނަގެ އެއްބަނޑު އެއްބަފާ ހުރި ހަމައެކަނި ދައްތަގެ މޫނަށް އަރަމުންދިޔަ ކުލަވަރުތައް ދިރާސާކުރަން ހުރެ ބުނެލިއެވެ. ޔަލްވީގެ މޫނު މަތީގައިވި ކުލަވަރުންނާއި އިޚްތިޔާރަކާނުލާ އެދުލުން ބުނެލާ ބަސްތަކުން އޭނަގެ ހިތުގައި ވިޝާލްއަށް ދެވިފައިވި މަޤާާމު ޔަނާލަށް ސާފުވެގެން ދިޔައެވެ. ޔަލްވީގެ ހިތުގައި ވިޝާލްއަށްޓަކައި އުފެދިފައިވި ލޯބި ކާމިޔާބުކޮށްދެއްވުން އެދި އެވަގުތު ހިތާހިތުން ޔަނާލަށް ދުޢާކުރެވުނެވެ. އޭނާ ބަރުދާސްތުކުރިފަދަ ހިތްދަތި ދުވަސްތަކެއް ލޯބީގެ ހަޔާތުން ޔަލްވީއަށް ނުދައްކާވަތޯ ޔަނާލް ހިތާހިތުން އެދިއެދި ހުއްޓެވެ. ” ހޭއި… ނާލް… ކޮންކަމަކަށް ގެއްލިފަ… އަޑުއިވުނުތަ މިކީ އެއްޗެއް… ” ޔަލްވީގެ ވާހަކަތަކުން އޭނަގެ މާޒީގެ ހަނދާންތަކަށް ދަތުރުކުރަމުންދިޔަ ޔަނާލަށް ސިހުންގެނުވީ ޔަލްވީ އޭނަގެ ކޮނޑުގައި ހިފަހައްޓާ ތަޅުވާލުމުންނެވެ. ”ހޫމް… ކީކޭ… ކީކޭތަ ދޮންތަ ބުނީ… ” ސިހުން ލިބުނު ޔަނާލަށް ވާހަކަވެސް ދެއްކުނީ އަޅައަޅާއިގަނެގެންނެވެ. ޔަލްވީ އަނެއްކާވެސް އޭނައަށް ވިޝާލް ފެނުނު ގޮތް ތަފްސީލުކޮށް ކިޔައިދިނެވެ. އިންޓަވިއުގެ ކަންކަން ހިނގާދިޔަ ގޮތް ކިޔައިދިންއިރު ޔަލްވީގެ ތުންފަތުގައިވީ ލުއި ހިނިތުންވުންފެނި ޔަނާލްގެ ދެލޯވެސް ފެންކަޅިވިއެވެ. ޔަނާލްގެ ފެންކަޅިވެފައިވި ދެލޯ ފެނި ޔަލްވީގެ ވާހަކަތައް ހުއްޓުމަކަށްއައެވެ. ޔަނާލް ވަގުތުން އޭނަގެ ނަަޒަރު ބަދަލުކޮށްލާ ކަރުނަތައް ހިންދާލަން މަސައްކަތްކުރިއެވެ. ” ނާލް… ނާލް އައިމް ސޯ ސޮރީ… ސޯ ސޮރީ ނާލް… ދޮންތަގެ ވާހަކަތަކުން ނާލްއަށް ހަރޓްވާނޭކަން އޭރު ނުވިސްނުނީ މާބޮޑަށް އުފާވެފަހުރީމަ… ނާލްގެ ފީލިންގްސްތަކަށް ބެލުމެެއްނެތި ދޮންތައަށް ވާހަކަ ދެކެވުނީތީ ވަރަށް ބޮޑަށް ސޮރީ… ” ޔަނާލް ގެނެސް އޭނަގެ ގަޔާ ކައިރިކޮށްލާ ބައްދާލަމުން ޔަލްވީ ބުނެލިއެވެ. ކޮއްކޮގެ ހިތުގައި ޖެއްސުނީތީ ޔަލްވީ ހަމަރަނގަޅަށްވެސް ދެރަވިއެވެ.\n” ދޮންތާ… ރިލެކްސް… އަހަރެން ދެރައެއްނުވެއޭ… އަހަރެން އުފާވީ ދޮންތަގެ ވާހަކަތަކުން… އަހަރެން ބޭނުންވަނީ ދޮންތަގެ ތިިހިނިތުންވުން އަބަދުވެސް ފެންނަން… ދޮންތަގެ ލޯބި ކާމިޔާބުވާން… ދޮންތަ އުފާވެރި ދިރިއުޅުމެއް އުޅޭތަން ދެކެން… އަހަރެން ކަޑައްތުކުރަންޖެހުނުފަދަ ހިތްދަތި ދުވަސްތަކެއް ދޮންތައަށް ތަހައްމަލުކުރަން ނުޖެހުން އަހަރެންގެ ދުޢާ އަކީ… އަދި ބުނަން.. ދޮންތައަށް ކޮންމެ ވާހަކައެއްވެސް އަހަންނާ ޝެއަރކުރެވޭނެ… ދޮންތަގެ އެއްވެސް ވާހަކައަކުން އަހަރެން ދެރައެއް ނުވާނެ… އެއީ އަހަރެންގެ މާޒީ… ވެދިޔަ ކަމެއް އަނބުރައެއް ނުގެނެވޭނެ… އަދި ބަދަލެއްވެސް ނުކުރެވޭނެ… ޕާސްޓް ޕާސްޓްގެ ގޮތުގަ ބޭއްވުމަށްފަހު އަހަރެންގެ ގާތް ފަރާތްތަކަށް ލިބޭ އުފާވެރިކަން އެމީހުނާއެކު ހިއްސާކުރަން ބޭނުންވަނީ… އިންޝާ ﷲ ދޮންތައަށް އެޖޮބްވެސް ކާމިޔާބުވާނެ… ” ލޮލުން ފޭބި ކަރުނަތައް އެއްއަތުން ފޮހެލުމަށްފަހު ޔަލްވީ އޭނަގެ ގަޔާ ދުރުކޮށްލަމުން ޔަނާލް ވާހަކަ ދެއްކިއެވެ. ” އަރ ޔޫ ޝުއަރ… ޕާސްޓް ހަނދާންކޮށް އެހެންވެއެއްނޫންތަ ރޮވުނީ… ” އިރުކޮޅަކު ޔަނާލްގެ މޫނަށް ބަލަން ހުރެ ޔަލްވީ ބުނެލިއެވެ. ” ހޫމް… އައިމް ޝުއަރ… ދެން ދޭ އަވަހަށް… ނަމާދުކުރަންވެއްޖެ… މިއަދު ކައިގެންވެސް ނުދެވޭނެ މިވީ ގޮތުން… ދޭއްޖަހާއިރު މީޓިންއެއްވެސް އޮންނާނެ… ބާކީ ހުރި ވާހަކަތައް އައިއްސަދޯ… ” ޔަލްވީއަށް ޔަގީންކަން ދިނުމުގެ ގޮތުން އަޑަށް ސަމާސާވެރިކަން ގެންނަމުން ޔަނާލް ބުނެލިއެވެ. އެއާއެކު މަޢާފަށް އެދެމުން ޔަލްވީ އަވަސް އަވަހަށް ޔަނާލްގެ ކޮޓަރިން ނުކުތެވެ. ޔަލްވީ ކޮޓަރީގެ ދޮރު ޖެހުމާއެކު ޔަނާލް ފުން ނޭވައެއް ދޫކޮށްލިއެވެ. ހިނދުކޮޅަކަށް މާޔޫސްކަން ވެރިވި އެމޫނުމަތީގެ ކުލަަވަރު ތުންފަތަށް ވެރިވި ލުއ ހިނިތުންވުމުން ބަދަލުކޮށްލިއެވެ. އިތުރަށް ވަގުތު ބޭކާރު ކުރުމެއްނެތި ޔަނާލް އަވަސްވެގަތީ ނަމާދުކުރަން ތައްޔާރުވާށެވެ.\nދޭއްޖަހަން ދިހަ މިނެޓަށް ވެފައިވަނިކޮށް ޔަނާލަށް އޮފީހަށް ދެވުނެވެ. އަވަސް އަވަހަށް މީޓިންއަށް ބޭނުންވާނެ ނޯޓު ފޮތަކާއި ބައެއް ލިޔުންތައް ހިފައިގެން މީޓިންރޫމަށް ޔަނާލް މިސްރާބުޖެހިއެވެ. ދޭއްޖެހުމާއެކު މީޓިން ފެށިގެން ދިޔައެވެ. މާގިނަ ނޫންނަމަވެސް ޔަނާލް އޭނަގެ މުވައްޒަފުންނާ ކުރިއަށް އޮތް ޑީލްގެ މަސައްކަތާ ބެހޭގޮތުން ވާހަކަ ދައްކަމުން ދިޔައެވެ. ޑީލް ހެދިފައިވަނީ ދި ގްރޭންޑް ކޮމްޕެނީއާއެކު ކަން ހާމަކޮށް މިއީ އެފަރާތާއެކު މަސައްކަތްކުރާ ފުރަތަމަ ފަހަރަށްވުމުން އެއްވެސް މައްސަލައަކާ ކުރިމަތިނުވެ ފުރިހަމަ ގޮތުގައި އިވެންޓްގެ ކަންކަން ހަމަޖައްސަން ޔަނާލް ބޭނުންވާކަން ތަކުރާރުކޮށް ހާމަކުރިއެވެ. ޑެކޮރޭޝަންސް އާއި ކޭޓަރިންގެ އިތުރުން އެހެނިހެން ކަންކަމާމެދު މުވައްޒަފުންގެ މެދުގައި މަޝްވަރާކުރެވި އެކިއެކި ކަންކަމަށް އެކި މުވައްޒަފުންނަށް އަދައިގެ މަތިން ޔަނާލް ބަހާލިއެވެ. ކުރެވުނު މަޝްވަރާތަކަށްފަހު ޕާޓީގެ ކަންކަން ވަރަށް ފުރިހަމައަށް ޕްލޭން ކުރެވިގެން ދިޔައެވެ. އޮފީސް ނިމޭ ގަޑި ކައިރިވަމުން ދިޔުމާއެކު އޮފީހުގެ އިދާރީ ކަންކަން ހަމައަކަށް އަޅުވާލުމަށްފަހު އެންމެވެސް ގެޔަށް ދިޔުމަށް ތައްޔާރުވިއެވެ. މެންދުރު ނުކައި ހުރުމުގެ ސަބަބުން އިންތިހާއަށް ބަނޑުހައިވެފައިވި ޔަނާލްގެ މޫނުމަތިން ވަރުބަލިކަން ހާމަވަމުން ދިޔައެވެ. ރޭގައި ރަނގަޅަށް ނުނިދުމާއެކު މުޅި ދުވަހު ބުރަކޮށް އުޅުމުގެ ސަަބަބުން ހަށިގަނޑަށް ވަރުބަލިކަން އިހުސާސްކުރެވެމުން ދިޔައިރު ބޮލުގައި މަޑު ރިހުމެއްވެސް އުފެދިފާވިއެވެ. އޮފީސް ގަޑި ނިމުމާއެކު ހުރިހާ މުވައްޒަފުންނާއެކު ޔަނާލްވެސް އޮފީސް ތަޅުލާ ގެއަށް ދިޔުމަށް މިސްރާބުޖެހިއެވެ. އޭނާ ހުރީ ވީއެންމެ އަވަހަކަށް އެއްޗެެއް ކައިގެން އަރާމުކޮށްލަން ބޭނުންވެފައެވެ.\nހަވީރު މިކާލްއާއެކު ބޭރުގައި އުޅެފައި އައިސް އިކާން ގެއަށް ވަނީ މަޢްރިބް ނަމާދުވެސް ކޮށްގެންނެވެ. ގެއަށް ވަންއިރު ގޭތެރެއިން އެއްވެސް މީހެއްގެ ހިލަމެއްނުވެއެވެ. މުޅި ގޭތެރެއަށް ވެރިވެފައިވި ހަމަހިމޭންކަމުން އެންމެންވެސްވީ އެމީހެއްގެ ކޮޓަރީގައި އިކާންއަށް ވިސްނުނެވެ. ސިޓިންރޫމުގައިވި ޗާންދަލިއާގެ އަލިން މުޅި ގެ އަލިކޮށްލާފާވަނީ ނުހަނު ފުރިހަމަކޮށެވެ. ކޮޓަރިއަށް ދިޔުމުގެ ބަދަލުގައި އިކާން ސިޓިންރޫމުގެ ތަނަވަސް ސޯފާތަކުން ސޯފާއެއްގައި ޖައްސާލިއެވެ. ސޯފާގައި ހަމަޖެހިލަމުން އިކާން ޖީބުގައި އޮތް ފޯނުނަގައި ވައިފައި އޮންކޮށްލިއެވެ. އެއާއެކު ފުލުފުލުގައި ނޯޓިފިކޭޝަންތަކާއި އެކިއެކި މެސެޖުތައް ލިބެން ފެށިއެވެ. މެސެންޖާއިން ލިބުނު މެސެޖުތަކަށް ރިޕްލައިކޮށްލުމަށްފަހު އިކާން ފޭސްބުކް ބަލައިލިއެވެ. ފޯނު ސްކްރޯލް ކުރަމުންދިޔަ އިކާންގެ ހަރަކާތްތައް ފެނުނު ފޮޓޯއަކުން ކުއްލިއަކަށް ހުއްޓުނެވެ. ފުރަތަމަ ސިކުންތުގައި ދެލޯ ބޮޑުވެގެންް ދިޔައިރު އިކާންގެ މޫނު މަތީގައިވީ ގަބޫލުކުރަންދަތިވެފައިވި އަސަރުތަކެކެވެ. އެދެލޮލުގައި އެތައް ޝަކުވާއެއް ވީއިރު މަޑުމަޑުން ދެބުމަ ގޮށްޖެހެމުން ގޮސް އެދެލޮލުގައިވި އަސަރު ރުޅިއަށް ބަދަލުވަމުން ދިޔައެވެ. އޭރު އަތުގައިވި ފޯނަށް ހިނދެއް ހިނދަކަށް ދިޔައީ ބާރުވަމުންނެވެ.\nއެފާފަ (ފުރަތަމަ ބައި)\nކަޅި (ދެވަނަ ބައި)\nSalaam dear readers… Here is the 4th part of loabivan yaaraaey… Hope all will like this part too… Feel free to comment your views… Next part In Sha Allah on friday… Keep waiting… Thank you dear readers for the support and love… Much more loves from me to all my readers…\nMi first dhw…\nKiyaalaafa cmnt kuraanan\nYess dear… Congradulations…. Waiting for your comment…\n*Ifoo….❤💜❤💜❤💜free viyma hihthah eriy dhigu koh cmnt kohlaanamey…😄😄😄😄\nMi part v.salhi ingey 😍😍😍😍 mysterious… 👍👍💌💌💌💌🙀🙀🙀🙀 Ifoo ge another2stry aa alhaa balaairu this story is vvvv.different…we never doubt your talent 😘😘😘😘😘….\nBt mi fav stry from you still is vindhey loabi thee edhey…❤🧡❤🧡❤🧡❤🧡❤🧡❤🧡\nI hope eyge season2ves fennnaane kamah\nLots of love mi fave girl\nThank you sooo much Daisy girl… It meansalot…\nAwwwwwn…A colourful long comment… Thank you soooooo much Daisy girl… It meansalot… v v v ufaavehje ingey… Ifoo mi balany hama veehaavx thafaathu kohleveythr ehen story thakaa… Vindhey loabi thee edhey dhw… Aee ifoo vx v v hihamajehunu masahkatheh… season2eh genaumaamedhu visnan eba… bt still not final… will think abut it… Thank you dear…\nVarah reethi Mi vaahaka vx… Sau mihury ifoo vaahaka eh up veytha Bala balaa…. Finally ur back…. Gud luck… Love yuh ifoo… Big fan of yuh\nAnii… Yeah… I am back…Thank you soooo much dear… I’m sooo happy to see ur your comment in this story too… Much more loves from me dear…\nVara reethi mi part ves mi second dhoo\nThank you Mal… It meansalot…\nVarah reethi mi part vx…..♥♥♥😍😍\nThank you dear… It meansalot…\nma sha allah mi part vx alhey haadha cutey🌸🌸🌸🍀🍀🍀🌹🌹🌹sifa kohlaafa hurileh vx nikan furihama🌼🌼🌼🌻🌻🌻🌿🌿🌿🌺🌺🌺🌸🌸🌸🌸😘😘😘..kiyaa kiyaa vx fuuhi nuvey..eah vure jumla thah fashuvi vefa rythi viyyaa..hehe..alhey dhen ikaaan ah mi fenuny kon pic eh baa dhw🌸🌸🌸🌺🌺🌺🌿🌿🌿🌻🌻🌻🌼🌼🌼🌹🌹🌹..alhey hama v curious vefa mihury…N btw can I ask something u ifoo darlin…Um sis masahkaiy kurany kon office ehga tha?….nubunyas k but ahaaly ingey🌹🌹🌹🌼🌼🌻🌻🌻🌿🌿🌿🌺🌺🌸🌸🌸😘😘😘😘🍀🍀🍀…waiting for the next anyway..Hope to meet ya from the next part in vx…Lysm n btw ma 1st dhwwww\n😅Oops I mean 5th ngey\nJiji….idk if it’s right but seems like your so sweet…… wanna be friends????😊😊😊\nAwwwwwwn…. Suchalovely colourful comment from jiji… Thank you soooooo much dear jiji… v v v ufaaavehje… It really meansalot for me… Lets see dhw ikaan ahefenunny kn pic ehthr… ummm… This isapublic place dhw… so its not good to say… rashuge offyhehga ifoo work kurany… Hope to see you in upcoming parts… Much more loves dear…\nMi part varah varah reethi ingey\nLamko… Thank you sooo much… v v v ufaavehje…\nWow..mi part ves varah reethi..sifa kurunthah varah reethi..dhen ikaan ahefenunii kaakuge kon pic eh baa…curiously waiting for next part\nNaukko… Thank you dear… It meansalot for me… balamaa hingaa dhw ikaan ah efenuny kaakuge pic eh thr…\nmasha allah…..my loabi loabi ifoo ge story is awesome…..hama bunaa ekacheh ves neyge……vvvvvvv rythi…..bunela dhybala main2chracter mi stry ga yalvee and dhimna akee tha main chracter baeh faharu hyvey yalvee akee ves main charcter hen ehenve mi ahaalee..but stry hama best….love u so much…ifoo ge mi stey ge2bayaha maai cobmnet kurymaves conmnets nueh feneyekeeve… u know iamaregular reader…\nMaaai… Thank you soooo much dear… Ur soooo sweet dear… Thanksalot for the sweet comment… Mi storyga ulheyne important v baiavru characters… Yalvee and Dhimnaa akeevx main characters ge thereyga himeney character eh… Maai commentthah fennaane… Ifoo approve kohlaafa reply vx kohfa hunnaanee dear…\nDin di din.. Magey sosun haadha reethi part eiy thi upload kollee.. Hama konme scene evves heevanee hama loa kurimatheega sifavaahen.. Dhenecompany thakau dheefa huri nanthauves v salhi ingey.. I love this story and kureege stories ves.. And you too dear.. Ifoo ge story akau comment kuraairuga v beynunvey aslu emoji kolheiy laan.. But no emojis in PC.. Hehe.. Good Luck dear.. Love you so much ifoo dear.. And wish you the very best of luck.. Adhi evvaahaka.. Fortnite ifoo au good luck kiyanvejjeyyaa neyngeyne kiyey adhadhuves.. Hehe.. Mihaaruves kithanmefaharakau kiyijje dhw good luck good luck.. Thaazaavi folhey malekey sosun.. Din din din din.. Bye ifoo. Fortnite is waiting for the next episode.. Wish you the very best of luck dear\nAwwwwwwn… My dear fortnite… Thank you dear… V v v ufaavehej comment kohleema… Fortnite ge comment ah ifoo varah wait kuran ingey mihaaru… Your comments alwayas encourages me… Thanksalot for the support… hehehe… Its ok dear… Much more loves from me dear…\nMi part ves hama habeys.❤🧡💛💚💙💜.. hama hyvany kurimathin sifa ❤🧡💛💚💙💜vaaahen… u t the best writer in this site. Sifa kurun ehaaaame furihama.. i love it.. and story dhany hy ves nukuraa goi goi gothah.❤🧡💛💚💙💜.. ifoo sis abadhuves thigothugai hunnan vaane. Vv loabi3story ves. Coment nukurinamaves i read it…❤🧡💛💚💙💜 and it was also amazing. And vindhey loabi thee edhey.. this is the best stiry i ever read.❤🧡💛💚💙💜 Mi part ga ehn story thakah dhw mi comnt kollevuny..❤🧡💛💚💙💜. hehe…❤🧡💛💚💙💜 and inthizaarugai hunamey loabin is noce but not better than vindhey loabi thee edhey..🧡💛💚💙💜 ekm vss vv❤🧡💛💚💙💜 reethiestory… ❤❤❤\nHave nice days.❤🧡💛💚💙💜❤🧡💛💚💙💜❤🧡💛💚💙💜\nAwwwwn… Soooo sweet of you… v loabi colourful commenteh dhw… Thank you sooooo much dear…. V v v ufaavehje shaakko ge comment kiyaalaafa… It really meansalot… Much more loves from me dear…\nWowwwwwwww…… V reethi mi part vx….Waiting fr nxt….. Nxt part vx v Reethi vaane kamah ummeedhu kuran… Ly\nKylie… Thank you sooooo much dear… It really meansalot… Keep waiting… Much more loves from me dear…\nVarah varah loabi mi part vx😍😘… Ikaan ah eh fenunee kon photo eh baa dhw😲… Waiting for next part❤❤❤❤❤❤💞\nMaisha. Thank you sooooo much dear… It really meansalot…Lets see dhw ikaan ahefenuny kaakuge photo eh thr… Keep waiting… Much more loves from me dear…\nWoahhh , nice ingey… all characters ge past warah intrestin waane hen heewey, cany wait to knw the secrets 😅 waitin for the next part💞\nMaya… Thank you sooooo much dear… It really meansalot…lets see what happens… Keep waiting… Much more loves from me dear…\nWoooooooooow varah nice ingey story Hama awesome\nEekko Thank you sooooo much dear… It really meansalot… Keep waiting… Much more loves from me dear…\nOfcourse daisy girl…Ifoo ge story in daisy girl ge v sweet comments…hingaa mail in talk kuran 😊\n***Ifoo ge story in dheken\nV v reethi Ma Sha Allah\nThank you sooooo much dear… It really meansalot… Keep waiting… Much more loves from me dear…\nV reethi mi part vx…..🤗🤗🤗🤗🤗🤗. Curiously Waiting fr nxt…… 😜😜😜😜😜\nThank you sooooo much Zoya… It really meansalot… Keep waiting… Much more loves from me dear…\nHey ifoo…!!! Its just fantastic dear..m❤❤😘😘💙💙..Mi part vex hama vrh reethi…❤❤😘😘💙💙..Vrh molhu sifa kurun thah genesdhyfa huri goiy ❤❤😘😘💙💙…Hama manzaru fenna hen heevany ❤❤😘😘💙💙…Your doing the same thing dear…Kuri ekey mihaarekey hama ehvex thafaatheh neiy..❤❤😘😘💙💙…Vrh reethi characters thakah dhyfa huri nan thah and companies thakuge nan vex..❤❤😘😘💙💙…Jumla koh bunelan othy hama mi part vex vvvvvvvv furihama kohney genesdhyfa iny…❤❤😘😘💙💙.. Wish you all the best dear…❤❤😘😘💙💙…Hope kuriah huri baithah vex mihaa furihama vaane kamah..❤❤😘😘💙💙…Waiting for the next part dear…❤❤😘😘💙💙..Much loves…❤❤😘😘💙💙…Sorry for the late comment dear…Iyye story kiyaifin but comment kohlaane time eh nuvi fabun bixy koh ulhen jehunyma…❤❤😘😘💙💙..Hope that you like my coment hehe..❤❤😘😘💙💙..\nHey ikleel… Thanksalot for the colourful comment… It really meansalot… v v v ufaavehje… Keep waiting… Its ok lahunvx comment kohlaifihyaa… Much more loves from me…\nMasha Allah 😍😘😍😘😍😘😍😘😍😘 Mi partvx v v v rythi vefa furihama ingey 😊😊😊😊😊😊😊😊 I really love it ❤❤❤❤❤❤❤❤❤❤ n keep up the good work dear 🌹🌹🌹🌹🌹🌹🌹🌹🌹🌹🌹\nވަޢުދު (ސަތާރަވަނަ ބައި)


Eid aa gulhigen customerunna 25% bonus data\nފިތުރު ޢީދުގެ މުނާސަބަތުގައި ކަސްޓަމަރުންނަށް %25 ބޯނަސް ޑޭޓާ\nއީދު ފަދަ ދުވަސްތަކާ ދިމާކޮށް އުރީދޫން އަބަދު ވެސް ކަސްޓަމަރުންނަށް ޑިސްކައުންޓްތައް ދޭ\nކ. މާލެ 25 ޖޫން 2017 | އާދީއްތަ 12:11 1,528\nއުރީދޫ ކަސްޓަމަރުންނަށް %25 ބޯނަސް ޑޭޓާ - އުރީދޫ\nފިތުރު ޢީދުގެ މުނާސަބަތުގައި، ޢީދުގެ އުފާވެރިކަން އާއިލާ އާއި ރައްޓެހިންނަށް ޙިއްސާކޮށްލުމަށްޓަކައި، އެޕް މެދުވެރިކޮށް އުރީދޫ ޑޭޓާ ޕެކް އެއް ޙިޔާރުކުރެއްވުމުން، %25 ބޯނަސް ޑޭޓާ ލިބޭ އޮފަރ އެއް އުރީދޫ އިން ތައާރަފްކޮށްފިއެވެ.\nއުރީދޫގެ ހުރިހާ ކަސްޓަމަރުންނަށް ވެސް ހުޅުވާލެވިފައިވާ މި ހާއްސަ އޮފަރ ކުރިއަށްދާނީ ފިތުރު ޢީދު ދުވަހުން ފެށިގެން، 27 ޖޫން ގެ ނިޔަލަށެވެ.\nއުރީދޫގެ އެސިސްޓަންޓް މެނޭޖަރ ޕަބްލިކް ރިލޭޝަންސް، ނޫރާ އިބްރާހިމް ޒާހިރު ވިދާޅުވީ އުރީދޫ މޯލްޑިވްސްގެ ފަރާތުން އެންމެހާ ކަސްޓަމަރުންނަށާއި، ހުރިހާ ދިވެހި ރައްޔިތުންނަށްވެސް ފިތުރު ޢީދުގެ ތަހުނިޔާ އާއި ހެޔޮއެދުންތައް އަރިސްކުރާ ކަމަށާއި ގާތްތިމާގެ މީހުންނާ އެކު ޢީދުގެ އުފާ ޙިއްޞާ ކުރުމުގައި، އުރީދޫގެ މި ޢީދު ހަދިޔާ ކަސްޓަމަރުންނަށް ކަމުދާނެ ކަމަށް އުއްމީދު ކުރާ ކަމަށެވެ.\nއުރީދޫގެ ކަސްޓަމަރުންގެ ތަފާތު ބޭނުންތަކަށް ފަރުމާ ކުރެވިފައިވާ ގިނަ ޑޭޓާ ޕެކްތަކެއް އުރީދޫގެ ޙިދުމަތްތަކުގެ ތެރޭގައި ހިމެނެއެވެ. އެގޮތުން 550 އެމްބބީ އިން ފެށިގެން 200 ޖީބީއާ ހަމައަށް ލިބިގެންދާ މި ޑޭޓާ ޕެކްތައް އުރީދޫގެ އެޕް މެދުވެރިކޮށް ކޮންމެ ތަނަކުން ވެސް، އަދި ކޮންމެ ވަގުތެއްގައި ވެސް ޙިޔާރު ކުރެވޭނެއެވެ.


ރާއްޖޭގެ ފޮރިން ސާވިސްގެ މުވައްޒަފުން ބަންގްލަދޭޝްގައި ތަމްރީނު ކުރުމަށް ދައުވަތެއް – Haftha\nބަންގްލަދޭޝްގެ ފޮރިން ސެކްރެޓަރީ، ނައިބު ރައީސް ފައިސަލް ނަސީމްގެ އަރިހަށް ކުރެއްވި އިހުތިރާމުގެ ޒިޔާރަތުގެ ތެރެއިން -- ފޮޓޯ: ރައީސް އޮފީސް\nރާއްޖޭގެ ފޮރިން ސާވިސްގެ މުވައްޒަފުން ބަންގްލަދޭޝްގައި ތަމްރީނު ކުރުމަށް ދައުވަތެއް\nރާއްޖޭގެ ފޮރިން ސާވިސްގެ މުވައްޒަފުން ބަންގްލަދޭޝްގެ ފޮރިން ސާވިސް އިންސްޓިޓިއުޓްގައި ތަމްރީރު ކުރުމަށް އެ ގައުމުން ދައުވަތު ދީފިއެވެ.\nބަންގްލަދޭޝްއިން އެ ދައުވަތު ދީފައި ވަނީ ބަންގްލަދޭޝްގެ ފޮރިން ސެކްރެޓަރީ މައްސޫދު ބިން މޮމެން، ރާއްޖެއަށް ކުރައްވާ ދަތުރުފުޅުގެ ތެރެއިން ނައިބު ރައީސް ފައިސަލް ނަސީމްގެ އަރިހަށް ކުރެއްވި އިހުތިރާމުގެ ޒިޔާރަތުގެ ތެރެއިންނެވެ.\nމިއަދު ހެނދުނު ރައީސް އޮފީހުގައި ބޭއްވި އެ ބައްދަލުވުމުގައި މޮމެން ވަނީ ކޮވިޑް-19 ބަލިމަޑުކަން މެނޭޖުކުރުމުގައި ރާއްޖެއިން އަމަލުކުރި ގޮތްތަކަށް ތައުރީފް ކުރައްވައިފައެވެ. އަދި ވަކި ގައުމެއް ތަފާތު ކުރުމެއް ނެތި، ރާއްޖޭގައި ދިރިއުޅޭ އެންމެނަށް ވެކްސިން ދިނުމަށް ނިންމި ނިމްމުމަށް ތައުރީފް ކުރައްވާފައި ވެއެވެ.\nމޮމެން ވިދާޅުވީ ބަންގްލަދޭޝްގެ ފޮރިން ސާވިސްގައި އަލަށް އުފެއްދި އިންސްޓިޓިއުޓްގައި ރާއްޖޭގެ ފޮރިން ސާވިސްގެ މުވައްޒަފުން ތަމްރީނު ވުމަށް ދައުވަތު ދެއްވާ ކަމަށެވެ. އަދި ރާއްޖޭގެ ފޮރިން ސެކްރެޓަރީ އަބްދުލްޣަފޫރު މުހައްމަދު ވަނީ އެ ދައުވަތު ގަބޫލުކުރައްވައިފައެވެ.\nއެ ބައްދަލުވުމުގައި ވާހަކަ ދައްކަވަމުން ނައިބު ރައީސް ފައިސަލް ނަސީމް ވަނީ ބަންގްލަދޭޝްގެ ބޮޑުވަޒީރު ރާއްޖެއަށް ކުރައްވަން ހަމަޖެހިފައިވާ ދަތުރުފުޅުގެ ކުރިން ދެ ގައުމުގެ ގުޅުން ބަދަހި ކުރުމަށް ކުރެވިދާނެ ދާއިރާތަކަމެދު މަޝްވަރާ ކުރައްވާފައެވެ.\nފާހަގަ: ނައިބު ރައީސް ފައިސަލް ނަސީމް, ރާއްޖެ - ބަންގްލަދޭޝް


Bohyavahikamuge aniya, huttumeh nai!\nބޯހިޔާވަހިކަމުގެ އަނިޔާ، ހުއްޓުމެއް ނައި!\n27 ފެބްރުއަރީ 2021 - 10:24:41\nދުނިޔެ މަތީގެ ސުވަރުގޭގެ ގޮތުގައި މީހުން ސިފަ ކުރާ މި ރާއްޖެއަކީ ރައްޔިތުން ބޯހިޔާވަހިކަމަށް އެދި ރޮއެ އާދޭސްކުރަމުން އަންނަ ގައުމެކެވެ. ކޮންމެ ސަރުކާރެއްގައި މި އާދޭސް ކުރަމުން އަންނައިރު މިހާރު ބޯހިޔާވަހިކަމުގެ ވައުދަކީ އިންތިހާބާ ދިމާކޮށް ރައްޔިތުންނަށް ދައްކާލާ ދަޅައަކަށް ހަދާފައިވާއިރު ފްލެޓާއި ރޯ ހައުސް އަދި ރަށްރަށުގެ ހުސް ބިންތަކުގައި ގޯތި އަޅައިދިނުން ފަދަ ސިޔާސީ ހުވަފެންތައް ވަނީ ބިލާހަކަށްވެފަ އެވެ.\nކެމްޕެއިނާ ދިމާކޮށް ރައްޔިތުންގެ އިހުސާސްތައް ނިކަން ދަންނަ ބަޔަކަށް މި ސިޔާސީވެރިން ވެރިން ވިޔަސް އާރާއި ބާރު ލިބުމުން، އެއްކަލަ ދުވަހު ދެއްކުނީ ކޮން ވާހަކައެއްކަން ވެސް މިވެރިންގެ ހަނދާނަކު ނުހުރެ އެވެ. ނޫނީ ހަނދާނަށް ގެންނަން ވެސް ބޭނުން ނުވަނީ އެވެ.\nދޮރުން ދޮރަށް ކުރި ކެމްޕެއިނުގެ ތެރެއިން ހޮހޮޅަތަކެއް ފަދަ ގެތަކަށް ވަދެ އެތަންތަނަކީ އުޅެން ހެޔޮވާވަރުތަކެއް ނޫން ކަމަށާއި އިންތިހާބުން މޮޅުވެއްޖެނަމަ އެމީހުންނަށް ރަނގަޅު ގޮތެއް ދައްކަައިދޭނެ ކަމުގެ ވައުދުވެ އެވެ. އެހެންނަމަވެސް އިންތިހާބު ވުމާއެކު ދެއިރު ދެދަޅައަށް ވޯޓު ހޯދަން ގުޅައި މީހާއަށް ރައްޔިތު މީހާގެ ފޯނު ކޯލު ހިއްލާލެވޭ ކަމަކަން ނުހަދާއިރު އެ މީހުން އުޅެނީ އާއިލާއާއެކު ޗުއްޓީ ހޭދަކުރަން ކޮންމެވެސް ގައުމެއްގަ އެވެ. މޮޅެތި ރެސްޓޯރަންޓުތަކުން ކައިބޮއެ ހެދުމާއި އަގު ބޮޑު ބްރޭންޑެޑް ސެންޓުތައް ޖަހައިގެން ޕޯޑިއަމްތަކުގައި ސަޅި ވާހަކަ ދެއްކުން ނޫނީ މިވެރިންނަށް ކުރެވުނު މޮޅު ކަމެއް އެބަ އޮތް ހެއްޔެވެ.\nއެއްކަލަ ހޮހޮޅައިގައި ދިރިއުޅުމުން އައި ނިކަމެތި ރައްޔިތު މީހާ، ހަމަ އެތަނުގައި މުޅި ދިރިއުޅުން ހޭދަކުރަން ޖެހިފައިވާއިރު މި މީހުންނަކީ ބޯހިޔާވަހިކަމުގެ މަޝްރޫއެއް ހުޅުވާލާއިރަށް ރަތްދައްކާ ގަދަ އަވީގައި ކިއު ހަދައިގެން ފްލެޓްތަކަށް ވެސް ކުރިމަތިލި މީހުންނެވެ. އެކަމަކު މި ބުނާ މީހުންނަށް ފްލެޓް ހައްގު ވަނީ ކެމްޕެއިނު ދުވަސްވަރަށް އެކަންޏެވެ. އެ ނޫންގޮތަކަށް ފްލެޓް ލިބޭ މީހުންގެ ލިސްޓަށް ވެސް ލައްވާ ނުލަނީ އެވެ.\nއެންމެ ފަހުން، ހުޅުވާލި މިފަދަ އެއް މަޝްރޫއުއަކީ ހިޔާ މަޝްރޫއުއެވެ. މި މަޝްރޫއުގެ ދާއިމީ ލިސްޓު އާންމުކޮށް މިހާރު ހައުސިން މިނިސްޓްރީން ކުރަމުން އަންނަ މަސައްކަތަކީ ފްލެޓް ލިބުނީ ހަމަ ހައްގުވެރިންނަށްތޯ ކަށަވަރުކުރުމުގެ މަަސައްކަތެވެ. ރައީސް އަބްދުﷲ ޔާމީންގެ ސަރުކާރުން ނެރުނު ފްލެޓް ލިސްޓަށް ހުރި ކަންބޮޑުވުންތަކޭ އެއްގޮތަށް މިފަހަރު ލިސްޓަށް ވެސް އެތައް ޝަކުވާއެއް އެބަހުއްޓެވެ. އެކަމަކު އަންނަ މާޗު މަހު އެތަންތަން ހަވާލުކުރަން ނިންމާފައިވާއިރު މިތަންތަނުގެ އަގު މިއަދާ ހަމައަށް އެނގިފައި ނުވުމަކީ ކަންބޮޑުވުން ހުރި ކަމެކެވެ.\nކޮވިޑް-19 އާއެކު ކުރިމަތިވި އިގްތިސާދީ ދަތިތަކާއެކު ރައްޔިތުންގެ ޖީބު ހުލިވެފައިވާ މިދަނޑިވަޅުގައި ރައްޔިތުންނަށް އަންނަ މަހު ތަޅުދަނޑި ހަވާލުކުރަން ނިންމާފައިވާއިރު ތަނުގެ މަހު ކުލި އަދި އަދަށް ވެސް ނޭނގުމުކީ މި ކަމަށް ސަރުކާރުން މާބޮޑު ތައްޔާރެއް ނުވާ ކަމުގެ ހެއްކެކެވެ. އަނެއް ކޮޅުން ޑައުންޕޭމަންޓުގެ ގޮތުގައި 25000 ރުފިޔާ ދައްކަން ޖެހޭއިރު މި ތަންތަނަކީ މައި ދޮރު ފިޔަވައި އިތުރު ދޮރެއް ހުރި ތަނެއް ނޫނެެވެ. ބޮކި ފަންކާ، ތަށިމުށި ވެސް ނުޖަހާއި، ރައްޔިތުންގެ އަތަށް މި ތަންތަން ދޫކޮށްލަން ތައްޔާރުވަމުން އަންނަނީ އެ ހުރިހާ ކަމެއް ކުރުމަށް ފަހު ހަވާލުކުރާނަމަ ތަނުގެ އަގު އިތުރަށް އުފުލޭނެ ކަމަށް ބުނަމުންނެވެ.\nބޮއްކާއި ފަންކާ އަދި ތަށިމުއްޓާއި ކޮޓަރީގެ ދޮރު ހަރުކުރުމަށް އަނެއް ބޮޑު ހަރަދު ރައްޔިތުންނަށް ކުރަން ޖެހިފައިވާއިރު އެތަންތަނަށް ފަރުނީޗަރު ގަތުމަށް ވެސް ބޮޑު ހަރަދެއް ހިނގާނެ ކަމާމެދު އެއްވެސް ޝައްކެއް ނެތެވެ.\nކޮންމެއަކަސް ކޮންމެވެސް ވަރެއްގެ ލުޔެއް ހޯދައިދިނުމުގެ ނިޔަތުގައި ސަރުކާރުން ނިންމާފައި އޮތީ ތަޅުދަނޑި ހަވާލުކޮށް ތިން މަހުގެ ކުލި ނުނަގާށެވެ. އެއީ ރައްޔިތުންނަށް ބޮއްކާއި ފަންކާ އަދި ތަށިމުއްޓާއި ކޮޓަރީގެ ދޮރު ހަރުކުރުމާއި ފަރުނީޗަރު ގަނެ ފްލެޓް ތައްޔާރުކުރުމަށް ދޭ މުއްދަތެއްގެ ގޮތުގައި ބެލުމަށެވެ.\nއެކަމަކު މިފަދަ ދަތި ދަނޑިވަޅެއްގައި އެންމެ ތިން މަސް ދުވަހަށް ކުލި ކަނޑާލާއި، އެ މުއްދަތުގައި އެ ހުރިހާ ކަމެއް އާއިލާތަކަށް ކުރެވޭނެ ކަމަށް ސަރުކާރުން ހީކުރުމަކީ ލަދުގަންނަން ޖެހޭ ކަމެކެވެ. ވެރިރަށް މާލެއަކީ އިންތިހާއަށް ބޮޑު ކުލީގައި އުޅެން ޖެހިފައިވާ ތަނަކަށްވާއިރު މިހާރު ދިރިއުޅެމުންދާ ތަންކޮޅަށް އެހާ ބޮޑު ކުއްޔެއް ދައްކަމުން ފްލެޓްގެ މަސައްކަތް ނިންމަން އަމިއްލަ ޖީބުން ހަރަދުކުރުމަކީ އެއްގޮތަކަށް ވެސް ލުއި ގޮތަކަށް ނުވާނެ އެވެ. އޭގެ ބަދަލުގައި ކޮންމެ ރައްޔިތަކަށް ހަމަޖެހިލައިގެން އެތަންތަނަށް ވަނުމުގެ ފުރުސަތު ދޭން ޖެހޭ ކަމަށް ގަބޫލުކުރެވެ އެވެ.


ފަތުރުވެރިންނަށް ރަމްޒީ ކައިވެނި ހަފުލާ ބޭއްވުމާބެހޭ ގަވާއިދު (ގަވާއިދު ނަންބަރު 36/2020) - Gaanoon.com\nފަތުރުވެރިންނަށް ރަމްޒީ ކައިވެނި ހަފުލާ ބޭއްވުމާބެހޭ ގަވާއިދު (ގަވާއިދު ނަންބަރު 36/2020)\nފަތުރުވެރިންނަށް ރަމްޒީ ކައިވެނި ހަފުލާ ބޭއްވުމާބެހޭ ގަވާއިދު\n(ގަވާއިދު ނަންބަރު 36/2020)\n1 ވަނަ މާއްދާ - ތައާާރަފާއި ނަން\n(ހ) މިއީ، ގާނޫނު ނަންބަރު 2/1999 (ދިވެހިރާއްޖޭގެ ޓޫރިޒަމާބެހޭ ގާނޫނު) ގެ 44 ވަނަ މާއްދާގެ ދަށުން، ޓޫރިސްޓުންނަށް ހިިދުމަތް ދޭ ތަންތަނުން ދޭ ހިިދުމަތްތަކުގެ ފެންވަރު ކަނޑައެޅުމަށް، އެ މާއްދާއިން ލިބިދޭ އިހިްތިޔާރުގެ ދަށުން، ރާއްޖެއަށް ޒިޔާރަތްކުރާ ފަތުރުވެރިންނަށް އެ ތަންތަނުގައި ރަމްޒީ ކައިވެނީގެ ހަފުލާތައް ބޭއްވުމާބެހޭ އުސޫލު ކަނޑައެޅުމަށްޓަކައި ހަދައިފައިވާ ގަވާއިދެކެވެ.\n(ށ) ފަތުރުވެރިންނަށް ރަމްޒީ ކައިވެނީގެ ހަފުލާ ބޭއްވޭނީ، ޓޫރިޒަމާ ބެހޭ މިނިސްޓްރީގައި ރަޖިސްޓަރީކޮށް އޮޕަރޭޓްކުރުމުގެ ހުއްދަ ލިބިފައިވާ ޓޫރިސްޓް ރިޒޯޓް، ޓޫރިސްޓް ހޮޓެލް، ޓޫރިސްޓް ގެސްޓްހައުސް، ޔޮޓް މެރީނާ، އަދި ޓޫރިސްޓް އުޅަނދުފަހަރުގައެވެ.\n2 ވަނަ މާއްދާ - މަގްްސަަދު\nމި ގަވާއިދުގެ މަގްްސަަދަކީ، ރާއްޖެއަށް ޒިޔާރަތްކުރާ ފަތުރުވެރިންނަށް ރަމްޒީ ކައިވެނީގެ ހަފުލާ ބޭއްވުމާބެހޭ އުސޫލު ކަނޑައެޅުމެވެ. ރަމްޒީ ކައިވެނީގެ ހަފުލާ ބޭއްވޭނީ، މި ގަވާއިދުގައި ކަނޑައަޅައިފައިވާ މިންގަނޑުތަކާއި އުސޫލުތަކާ އެއްގޮތްވާ ގޮތުގެ މަތީންނެވެ.\n3 ވަނަ މާއްދާ - ރަމްޒީ ކައިވެނީގެ ހަފުލާ ބާއްވާ ތަންތަން ރަޖިސްޓަރީ ކުރުން\nދިވެހިރާއްޖެއަށް ޒިޔާރަތްކުރާ ފަތުރުވެރިންނަށް ރަމްޒީ ކައިވެނީގެ ހަފުލާ، މި ގަވާއިދުގެ 1 ވަނަ މާއްދާގެ (ށ) ގައި ބަޔާން ކޮށްފައިވާ ތަންތަނުގައި ބާއްވާނަމަ، ރަމްޒީ ކައިވެނީގެ ހަފުލާ ބާއްވާ ތަނެއް ރަޖިސްޓަރީ ކުރުމަށްޓަކައި މި ގަވާއިދުގެ ޖަދުވަލު 1 ގައިވާ ފޯމު ފުރިހަމަކޮށްފައި ޓޫރިޒަމާ ބެހޭ މިނިސްޓްރީއަށް ހުށަހަޅައި، އެ ތަނެއް ރަޖިސްޓަރީ ކުރަން ވާނެއެވެ. މިގޮތުން ދޫކުރެވޭ ރަޖިސްޓަރީގެ މުއްދަތަކީ، އެ ޓޫރިސްޓް ފެސިލިޓީއެއްގެ އޮޕަރޭޓިންގ ލައިސަންސްގެ މުއްދަތެވެ.\n4 ވަނަ މާއްދާ - ރަމްޒީ ކައިވެނީގެ ހަފުލާގެ ހިިދުމަތުގެ ފެންވަރު\n(ހ) ދިވެހިރާއްޖެއަށް ޒިޔާރަތްކުރާ ފަތުރުވެރިންނަށް ރަމްޒީ ކައިވެނީގެ ހަފުލާ އިންތިޒާމުކޮށް، އެ ކަމުގެ އެންމެހައި ކަންކަން ކުރިއަށް ގެންދަންވާނީ ހަފުލާ ބޭއްވުމަށް ހުއްދަ ދީފައިވާ ތަނެއް ހިންގުމުގައި ހުންނަ އެންމެ އިސް މުވައްޒަފަކު ނުވަތަ އޭނާ ކަނޑައަޅާ ސީނިއަރ މެނޭޖްމަންޓުގައި ހިމެނޭ މުވައްޒަފެއްގެ ބެލުމުގެ ދަށުންނެވެ.\n(ށ) މި ގަވާއިދުގެ ދަށުން ބާއްވާ ފަތުރުވެރިންގެ ރަމްޒީ ކައިވެނީގެ ހަފުލާ ބޭއްވުމަށް އެދޭ ފަތުރުވެރިންނަށް، ހަފުލާ ބޭއްވުމުގެ ކުރިން، ހަފުލާ ކުރިއަށް ގެންދާނެ ގޮތުގެ ފުރިހަމަ މައާުލޫމާތު އެ ފަތުރުވެރިންނާ ބައްދަލުކޮށްފައި ދޭންޖެހޭނެއެވެ. އަދި ބައެއް ހާލަތުގައި ފަތުރުވެރިޔާއަށް ދުރާލައި ބައްދަލުކޮށްގެން ގަވާއިދުގައި ބަޔާންކުރާ ކަންކަން ފުރިހަމަ ކުރުމަށް ދަތި އުނދަގޫ ކަންކަން ހުރިނަމަ، އީ-މެއިލުގެ ޒަރީއާާއިން މައާުލޫމާތު ހިއްސާކުރެވިދާނެއެވެ.\n(ނ) ފަތުރުވެރިންނަށް ރަމްޒީ ކައިވެނީގެ ހަފުލާ ބޭއްވުމުގައި، ރަމްޒީ ކައިވެނި ކުރުމަށް އެދޭ ފަތުރުވެރިންނަށް، ދޮގު އެއްވެސް މައާުލޫމާތެއް، ނުވަތަ އޮޅުންއަރާ ފަދަ އެއްވެސް މައާުލޫމާތެއް ދީގެން ނުވާނެއެވެ.\n(ރ) ރަމްޒީ ކައިވެނީގެ ހަފުލާއާ ގުޅޭގޮތުން ކުރެވޭ އިންތިޒާމުތައް ކުރެވިފައި ހުންނަންޖެހޭނީ، ދެއްކޭ އަމަލަކުން، ނުވަތަ ބޭނުންކުރެވޭ ބަހަކުން، ނުވަތަ ބޭނުންކުރާ ތަކެތީގެ ގޮތުން ވިޔަސް، އިސްލާމްދީނަށް ފުރައްސާރަ ރައްދުނުވާ ފަދަ ގޮތަކަށެވެ. މީގެ އިތުރުން، މި އިންތިޒާމުތައް ތަންފީޒު ކުރުމުގައި، ދިވެހިރާއްޖޭގެ ސަގާފަތާއި ދިވެހި އާދަކާދައާއި އިޖުތިމާއާީ މިންގަނޑަށް އިހްްތިރާމް ކުރަންވާނެއެވެ. އަދި މިކަންކަމަށް ހުތުރުވާގޮތަށް، ނުވަތަ ފުރައްސާރަ ރައްދުވާގޮތަށް، އެއްވެސް ކަމެއް، އަމަލުން ނުވަތަ ބަހުންވެސް، ރަމްޒީ މައުޒޫނާއި ހަފުލާގައި ބައިވެރިވާ އެއްވެސް ފަރާތަކުން ހިންގައިގެން ނުވާނެއެވެ.\n5 ވަނަ މާއްދާ - ރަމްޒީ ކައިވެނި ހަފުލާގައި ކިޔާ ނަސޭހަތުގެ ބަސްކޮޅު\n(ހ) ރަމްޒީ ކައިވެނީގެ ހަފުލާގައި ރަމްޒީ މައުޒޫނު ކިޔާ ނަސޭހަތުގެ ބަސްކޮޅު، ހަފުލާ ބޭއްވުމަށް އެދޭ ފަރާތް އިހިްތިޔާރުކުރާ ބަހަކުން ކިއިދާނެއެވެ.\n(ށ) ރަމްޒީ ކައިވެނީގެ ހަފުލާގައި ރަމްޒީ މައުޒޫން ކިޔައިދޭ ނަސޭހަތުގެ ބަސްކޮޅު، މި ގަވާއިދުގެ4ވަނަ މާއްދާގެ (ރ) ގައި ބަޔާންކޮށްފައިވާ ކަންތައްތަކަށް ރިއާާޔަތް ކުރުމަށްފަހު، އެ ރިޒޯޓެއްގެ މެނޭޖްމެންޓަށް ހުށަހަޅައިގެން ފާސްކުރަންވާނެއެވެ.\n(ނ) މި މާއްދާގެ (ހ) ގައި ބުނެފައިވާ ގޮތަށް ރަމްޒީ ކައިވެނީގެ ހަފުލާގައި ބޭނުންކުރުމަށް ފަތުރުވެރިން އިހިްތިޔާރުކުރާ ބަހަކީ، އެ މީހުންނަށް ނޭނގޭ ބަހަކަށްވާނަމަ، އެންމެ ލަސްވެގެން ހަފުލާ ބޭއްވުމުގެ 1 (އެކެއް) ދުވަހުގެ ކުރިން، ހަފުލާގެ ރަމްޒީ މައުޒޫނު ދައްކަންޖެހޭ އެންމެހައި ވާހަކަތައް (މީގެ ތެރޭގައި މި މާއްދާގެ (ށ) ގައި ބުނެފައިވާ ރަމްޒީ ހަފުލާ ބާއްވަން އެދޭ ފަތުރުވެރިންނަށް، ހަފުލާގައި ދެވޭ ނަސޭހަތް( ހިމަނައިގެން ފަތުރުވެރިންނަށް އެނގޭ ބަހަކަށް ތަރުޖަމާކޮށްފައި އެ ފަތުރުވެރިންނާ ހަވާލުކުރަންވާނެއެވެ.\n(ރ) މި މާއްދާގެ (ށ) ގައި ބުނެފައިވާ ނަސޭހަތާ މެދު އިއާުތިރާޒެއް ނުކުރާކަމުގެ ލިޔުމެއްގައި، ހަފުލާ ބާއްވަން އެދޭ ފަތުރުވެރިންނާއެކު ހަފުލާ ބޭއްވުމަށް ހުއްދަ ދީފައިވާ ތަނެއް ހިންގުމުގައި ހުންނަ އެންމެ އިސް މުވައްޒަފަކު ނުވަތަ އޭނާ ކަނޑައަޅާ ސީނިއަރ މެނޭޖްމަންޓުގައި ހިމެނޭ މުވައްޒަފަކާއި ރަމްޒީ މައުޒޫނު ސޮއިކުރަންވާނެއެވެ.\n(ބ) ރަމްޒީ ކައިވެނީގެ ހަފުލާ ކުރިޔަށްދާއިރު އެއްވެސް ފަރާތަކުން، އިހްްތިރާމް ކުޑަވާފަދަ ނުވަތަ ބޭއަދަބީ ކަމެއް، އަމަލުން ނުވަތަ ބަހުންވެސް ހިންގައިގެން ނުވާނެއެވެ.\n6 ވަނަ މާއްދާ - ހަފުލާ ރެކޯޑްކުރުމާއި ރެކޯޑް ބެލެހެއްޓުން\n(ހ) ރަމްޒީ ކައިވެނީގެ ހަފުލާގައި ހިނގާ އެންމެހައި ކަންތައްތައް، އަޑާއެކު ވީޑިއޯކޮށް ރެކޯޑް ކުރަންވާނެއެވެ. އެފަދައިން ރެކޯޑުކުރުމަށް އިއާުތިރާޒެއް ނުކުރާކަމަށް ފަތުރުވެރިޔާ ސޮއިކޮށްފައި އޮންނަ ލިޔުމެއް ރިޒޯޓުގެ މެނޭޖްމެންޓުން ހޯދަންވާނެއެވެ. މީގެ އިތުރުން، މި މާއްދާގެ ދަށުން ޓޫރިސްޓް ފެސިލިޓީގެ ފަރާތުން ރެކޯޑުކުރާ ވީޑިއޯ، ޓޫރިޒަމާބެހޭ މިނިސްޓްރީ ނޫން އެއްވެސް ފަރާތަކާ ހިއްސާ ކޮށްގެން ނުވާނެއެވެ. އަދި އެ ވީޑިއޯގައި ހިމެނޭ ފަތުރުވެރިންގެ ހުއްދަ ލިޔުމަކުން ލިބިގެން މެނުވީ އެއްވެސް ޕްލެޓްފޯމެއްގައި އެ ވީޑިއޯ ބޭނުންކޮށްގެން ނުވަތަ އާންމުކޮށްގެން ނުވާނެއެވެ.\n(ށ) މި މާއްދާގެ (ހ) ގައި ބުނެފައިވާ ރެކޯޑިންގ، ޓޫރިސްޓް ރިޒޯޓް، ޓޫރިސްޓް ހޮޓެލް، ޓޫރިސްޓް ގެސްޓްހައުސް، ޔޮޓް ބަނދަރު އަދި ޓޫރިސްޓް އުޅަނދުފަހަރުގެ މެނޭޖްމަންޓުން މަދުވެގެން2(ދޭއް) އަހަރުދުވަހަށް ރައްކައުކޮށްފައި ބާއްވަންވާނެއެވެ. އަދި ޓޫރިޒަމާބެހޭ މިނިސްޓްރީން ބޭނުންވެއްޖެ ހިނދެއްގައި، އެ ވީޑިއޯގެ ކޮޕީއެއް، ޓޫރިޒަމާ ބެހޭ މިނިސްޓްރީއަށް ހުށަހަޅަންވާނެއެވެ.\n(ނ) ކުރެވޭ ހުރިހާ ރަމްޒީ ކައިވެނިތަކެއްގެ ދަފުތަރެއް ހަފުލާ ބޭއްވުމަށް ހުއްދަ ދީފައިވާ ތަނެއްގައި2(ދޭއް) އަހަރުދުވަސް ވަންދެން ބަލަހައްޓަންވާނެއެވެ. އެ ދަފުތަރުގައި އަންނަނިވި މައާުލޫމާތު ހިމެނިފައި އޮންނަންވާނެއެވެ.\nފަތުރުވެރިންގެ ފުރިހަމަ ނަމާއި، އެޑްރެހާއި، ގައުމު.\nމައުޒޫނުގެ ފުރިހަމަ ނަމާއި، އެޑްރެހާއި، ގައުމު.\nރަމްޒީ ކައިވެނީގެ ހަފުލާ ބޭއްވި ތަނާއި، ތާރީހިާއި، ގަޑި.\nރަމްޒީ ކައިވެނީގެ ހަފުލާ އިންތިޒާމްކުރާ ތަންތަނުގައި އެ އިރެއްގައި ހުންނަ އެންމެ އިސް މުވައްޒަފެއްގެ ނަމާއި، އެޑްރެހާއި، ގައުމު.\nރަމްޒީ ކައިވެނީގެ ހަފުލާ ބޭއްވުމާ ހަވާލުވެގެން ހުރި މުވައްޒަފުގެ (ގަވާއިދުގެ4ގެ (ހ) ގައި ބަޔާންކޮށްފައިވާ ފަރާތެއް) ނަމާއި، އެޑްރެހާއި، ދިވެހި ރައްޔިތެއްކަން އަންގައިދޭ ކާޑު / ޕާސްޕޯޓުގެ ނަންބަރާއި ގައުމު.\n7 ވަނަ މާއްދާ - ހަފުލާގެ ރަމްޒީ މައުޒޫނު އައްޔަނު ކުރުން\n(ހ) ރަމްޒީ ކައިވެނީގެ ހަފުލާއެއް ބާއްވާ ކޮންމެ ތަނެއްގައިވެސް، ޓޫރިޒަމާބެހޭ މިނިސްޓްރީގައި ރަޖިސްޓަރީވެފައިވާ ރަމްޒީ ކައިވެނީގެ ހަފުލާ ބާއްވައިދޭނެ ރަމްޒީ މައުޒޫނެއް ނުވަތަ މައުޒޫނުން ރަޖިސްޓަރީވެފައި ތިބެންވާނެއެވެ.\n(ށ) ރަމްޒީ މައުޒޫނަކީ، އުމުރުން 18 (އަށާރަ) އަހަރު ފުރިފައިވާ މީހަކަށް ވާންޖެހޭނެއެވެ.\n8 ވަނަ މާއްދާ - ގަވާއިދާ ހިިލާފުވުން\nމި ގަވާއިދާ ހިިލާފަށް އެއްވެސް ކަމެއް އެއްވެސް ފަރާތަކުން ކޮށްފިނަމަ، އެ ކުރި ކަމަކާމެދު ގާނޫނީގޮތުން އެ ފަރާތަކާމެދު އެޅިދާނެ ފިޔަވަޅެއްގެ އިތުރަށް، މި ގަވާއިދާ ހިިލާފުވާ ކޮންމެފަހަރަކު 100,000 (އެއްލައްކަ) ދިވެހި ރުފިޔާއަށް ވުރެ ބޮޑުނޫން އަދަދަކުން ޖޫރިމަނާކޮށް، ކަމުގެ ކުޑަބޮޑުމިނަށް ބަލައި، މި ގަވާއިދުގެ ދަށުން ދީފައިވާ ހުއްދަ ބާތިިލު ކުރުމުގެ އިހިްތިޔާރު، ޓޫރިޒަމާ ބެހޭ މިނިސްޓްރީއަށް ލިބިގެންވެއެވެ.\n9 ވަނަ މާއްދާ - މާނަކުރުން\n"ރަމްޒީ ކައިވެނި" ކަމަށް ބުނެފައި އެ ވަނީ، ފަތުރުވެރިންގެ ކައިވެނީގެ އަހުދު އައުކުރުމަށް ބާއްވާ ރަމްޒީ ހަފުލާތަކާއި، ފަތުރުވެރިންގެ ކައިވެނީގެ ރަމްޒީ ހަފުލާ ބޭއްވުމަށެވެ.\n"ރަމްޒީ މައުޒޫނު" ކަމަށް ބުނެފައި އެ ވަނީ، ފަތުރުވެރިންނަށް ރަމްޒީ ކައިވެނި ކޮށްދޭ އިސްފަރާތަށެވެ.\n"ސީނިއަރ މެނޭޖްމަންޓް" ކަމަށް ބުނެފައި އެ ވަނީ، ޑިޕާޓްމަންޓް ހެޑް ފެންވަރުން ފެށިގެން މަތީ މުވައްޒަފުންނެވެ.\n"ޓޫރިޒަމާ ބެހޭ މިނިސްޓްރީ" ކަމަށް ބުނެފައި އެ ވަނީ، ފަތުރުވެރިކަމާ ބެހޭ އެންމެހައި ކަންތައްތައް ބެލެހެއްޓުމާ ބެހޭ ސަރުކާރުގެ ވުޒާރާއަށެވެ.\n10 ވަނަ މާއްދާ - ގަވާއިދަށް އަމަލުކުރަން ފެށުން\nމި ގަވާއިދަށް އަމަލުކުރަން ފަށާނީ، ދިވެހި ސަރުކާރުގެ ގެޒެޓުގައި މި ގަވާއިދު ށާާއިއާުކޮށް އާންމުކުރާ ތާރީހިުން ފެށިގެންނެވެ. ނަމަވެސް މި ގަވާއިދަށް އަމަލު ކުރަން ފެށުމުގެ ކުރިން ދީފައިވާ ހުއްދަތައް މުއްދަތު ހަމަވަންދެން ބޭނުންކުރެވޭނެއެވެ. އެހެންނަމަވެސް ކައިވެނި ހަފްލާ ބާއްވަންވާނީ މި ގަވާއިދާ އެއްގޮތްވާ ގޮތުގެ މަތިންނެވެ.\n11 ވަނަ މާއްދާ - އުވައިލެވޭ ގަވާއިދު\nމި ގަވާއިދަށް އަމަލުކުރަން ފެށުމުން، 2010 ނޮވެންބަރު4ވަނަ ދުވަހު ގެޒެޓުކޮށްފައިވާ ގަވާއިދު ނަންބަރު 11/2010 "ފަތުރުވެރިންގެ ރަމްޒީ ކައިވެނީގެ ހަފުލާ ބޭއްވުމާ ބެހޭ ގަވާއިދު" އުވުނީއެވެ.\niQ0_2020-R-36 - Tourist Marriage Cermoney Regulation.pdf


އިންޑިއާގެ ބާރުގެ ދަށަށް ރާއްޖެ ގެންދަން ބޭނުންވާނަމަ ދިވެހިން މަރާފައިވެސް އެކަންކުރާނެ: ފައްޔާޒު – DhiDaily\nއިންޑިއާގެ ބާރުގެ ދަށަށް ރާއްޖެ ގެންދަން ބޭނުންވާނަމަ ދިވެހިން މަރާފައިވެސް އެކަންކުރާނެ: ފައްޔާޒު\nއިންޑިއާގެ ބާރުގެ ދަށަށް ރާއްޖެ ގެންދަން އެ ޤައުމުން ބޭނުންވެއްޖެނަމަ ދިވެހިން މަރާފައިވެސް އެކަންކުރާނެކަމަށާއި، ރާއްޖެ ހިފައި ދަށުކޮށްލަން ބޭނުންނަމަ މިހާރު އޮންނާނީ އެކަންކޮށްފައިކަމަށް އިކޮނޮމިކް މިނިސްޓަރު ފައްޔާޒު އިސްމާޢީލް ވިދާޅުވެއްޖެއެވެ.\nދިވެހިރާއްޖޭގެ އަޑުން ގެނެސްދޭ ”އަހާށޭ ބުނާނަން“ ޕްރޮގުރާމުގައި ވާހަކަދައްކަވަމުން މިނިސްޓަރު ފައްޔާޒު ވިދާޅުވީ އިންޑިއާއަކީ މާ ބާރުގަދަ ޤައުމެއްކަމަށެވެ. އެ ގޮތުން އެމީހުންގެ ބާރުގެ ދަށަށް ރާއްޖެ ގެންދަން ބޭނުންވެއްޖެނަމަ ދިވެހިން މަރާފައިވެސް އެ މީހުން އެކަންކުރާނެކަމަށެވެ.\nނަމަވެސް މި ސަރުކާރަކުން ރާއްޖޭގެ މިނިވަންކަމާއި އިސްތިޤުލާލަށް ގެއްލުންވާނެ އެއްވެސްކަމެއް ނުކުރާނެކަމަށާއި އިންޑިއާއިން ވެސް އެކަހަލަކަމެއް ނުކުރާނެކަމަށް މިނިސްޓަރު ފައްޔާޒު ވިދާޅުވިއެވެ.\nމިނިސްޓަރު ފައްޔާޒު ވިދާޅުވީ އިންޑިއާ އެކަހެރިކޮށްލީ ކުރީ ސަރުކާރުން ގެންގުޅުނު ސިޔާސަތުގެ ދަށުން ކަމަށެވެ.\n”ޙަޤީޤަތުގައި މި ހަނގުރާމައެއް ފެށުމަށް ޖާގަދިނީ ދިވެހިރާއްޖެއިން، އިންޑިއާ ކަނޑުގެތެރޭގައި މިދިޔަ ސަރުކާރުގެތެރޭގައި އަޅުގަނޑުދެކޭ ގޮތުގައި، އެ ޖާގަ ނުދެއްވައި ކުރީ ސަރުކާރުތަކުން ގެންގުޅުއްވި ބެލެންސް އެޕްރޯޗް ގެންގުޅުނުނަމަ އޭރު އެ ޖެހުނު މައްސަލަތަކެއް ނުޖެހޭނެ“(ފައްޔާޒު)\nމިނިސްޓަރު ފައްޔާޒު ވިދާޅުވީ ކުރީ ސަރުކާރުން އިންޑިއާ އެކަހެރިކޮށްލައި ޗައިނާއަށް މާ ބޮޑަށް ބަރޯސާވެފައިވާ ކަމަށެވެ. އަދި ޗައިނާއަކީވެސް ދުނިޔޭގައި އަރަމުން އަންނަ ވަރުގަދަ ބާރެއްކަމަށާއި ހުރިހައި ޤައުމަކުން ވެސް އެކި ދިމަދިމާއަށް ރީޗު ކުރަން ބޭނުންވާނެކަމަށް ވެސް މިނިސްޓަރު ފައްޔާޒު ވިދާޅުވިއެވެ.\nއެ ގޮތުން އިންޑިއާ ކަނޑުގެތެރެއަށް ޗައިނާއަށް ބާރުފޯރުވުމުގެ ފުރުސަތު ބޮޑުވިކަމަށާއި ކުރީ ސަރުކާރުން ކަންކުރިގޮތުން އެ ކަންތައް އިންޓަރނޭޝަނަލް ލެވަލްގައި ގޯސްތަކަކަށްވެގެންދިޔަ ކަމަށްވެސް މިނިސްޓަރު ފައްޔާޒު ވިދާޅުވިއެވެ.\nނަމަވެސް މި ސަރުކާރުން މި ގެންދަނީ އެކަންތައް ވެސް ބެލެންސްކުރަމުންކަމަށް މިނިސްޓަރު ފައްޔާޒު ވަނީ ވިދާޅުވެފައެވެ.\ndhangandu jangiyaa ebunee bayaku ais dhivehin meriyas himaayatheh dheyne, rayyithunge rakkaatheri kamah visnaane bayaku verikamuga neiy vaahaka. alhe dhogehtha ebunee!\nނުހިފޭނެ. ބާރުގަދަ އެހެން ގައުމުތައް ތިއްބައި ބޭނުންވިއަސް އިންޑިއާއަކަށްވެސް އަދި އެހެން ގައުމަކަށް ވެސް އެކަމެއް ނުކުރެވޭނެ.\nwill never go down withoutafight\nއަމައޭ ނުވީދި މިހާރުން މިހާރަށް އިސްތިޤުފާ ދޭންވީ ހައްވައޭ ސަންފައޭ ކިޔާނެކަމެއްނެތް\n.The narrow minded filthy bugger\nnot the kind of language we expect fromacabinet minister\nތިބައިގަޑު ކަޑުފައްތާފަވެސް އިންޑިޔާބޭނުންނަމަ ބާރުގަދަކުރެވޭނެޔޭކިޔާބަލަ . އާއްމުރައްޔިތުންނާހިސާބަށް އިންޑިޔާއަށްއާދެވެންޖެހެނީ އޭގެފަހުން . ދިވެހިތާރީޚްއެކަމަށްހެކިދޭ . މަވަރިހަމަވެފަތިބެ ގައުމަށް އިންޑިޔާ ބާރުގަދަކުރާއިރު އިންޑިޔާބާރުގަދައޭ ކިޔަން ދިވެހިންތިބެންޖެހޭތަ . މާޒީން އިން އިބްރަތް ހާސިލްކުރާނަމަ އަޅުވެތި ކުރާތައް ބަލާކަށް ދިވެހިން ނުތިބޭނެ . ބޮޑުތަކުރުފާނަކާ ދޮންބަންޑާރައިން އަލިރަސްގެފާނެއް ފާޅުވާނެ . އިރާގަށް އަރާސައްދާމު މަރާ މުސްލިމުން ހައްގުންކަމަކާނުލާއަޅުވެތި ކުރީ އ.ދ އޮތްއިރު. ލީބިޔާއަށް އަރާޤަޢްޒާފީގެ ދުވަސްވެސް ދުއްވާލި . ރާއްޖެއަށްއަރާހޯދާނީ އިކޮނޮމިކްސްމިނިސްޓަރ ފައްޔާޒާ އިބޫސޯލިހާއަބްދުﷲޝާހިދާ ކެނެރީގޭބުއްޅަ ހުއްތު . އޭގެފަހުން ރައްޔިތުންނާހިސާބަށް .\nKalaomen gos migaumu hifan aadheys kuree bala modi ey bodaa haakaafa naee anehkaa raees yaamin china ahvure gina dhathuru india ah kuri kaloamen airport vikaalumuge hithi natheejaa mifennanee\nKalo be says:\nކަލޯ، ދިވެހިނެ ބޭނުން ނުވިޔަސް އެހެން ދީނަކަށް މިތާނގަ އުޅެވެން ޖެހޭނެެތަ ތިޔަބުނަނީ ބާރުގަދަ ޤައުމް ތަކުން ބޭނުމިއްޔާ!! ހަނޑާ ކަހަލަ ވާހަކަ ނުދައްކާ!! ބާރުގަދަ ގައުމް ތަކުން ބޭނުންވީމަ ބޭނުން އެއްޗެއް ހަދާ ގޮތަކަށް ނޫން ރާއްޖެ ބައިވެރިވެފައިވާ މުޢާހަދާތައް ހުރީ!!\nThikahala qaumudheke lobinuvaa bayakah heevedhaane tiyahen laahiku kulhadhaana ey noon indiaa akah migaumuge enmen maraafa ves migaumu hifaakashey


ޙައްޖު މަހުގެ ދިހަ ދުވަސް އިޙްޔާ ކުރުމަކީ ވަރަށް މަތިވެރި ކަމެއް\nމިދުވަސްވަރު ކުރަން އޮންނަ އެންމެ މުހިއްމު ކަމަކީ މުސްލިމުންގެ ތެރެއިން ކުޅަދާނަވީ މީހަކު ﷲގެ ނަންފުޅުގައި ޙައްޖު ވުން\nހައްޖު މަހުގެ މާތްކަން ބޮޑަށް އެކުލެވިފައި ވަނީ ފުރަތަމަ ދިހައިގެ ތެރޭގައި\n22 ޖުލައި 2020 | ބުދަ 15:08\nއުމްރާގެ އަޅުކަން އަދާކުރުމަށް 2017 ވަނަ އަހަރުގެ ޑިސެމްބަރު މަހު މައްކާއަށް ދިއަ މީހުން ހަރަމްފުޅުގައި ނަމާދުކުރަނީ\nހައްޖު މަހަކީ މާތްﷲ ޙުރުމަތްތެރި ކުރެއްވި ހަތަރު މައްސަރުގެ ތެރެއިން ހަަތަރުވަނަ މައްސަރެވެ. ޙައްޖުގެ މާތް ވެެގެންވާ އަޅުކަން އަދާކުރެވޭ މައްސަރެވެ.\nމި މަހުގެ މާތްކަން ބޮޑަށް އެކުލެވިފައިވަނީ ޙައްޖުމަހުގެ ފުރަތަމަ ދިހައިގެ ތެރޭގައެވެ. އެހެންކަމުން އެދިހަ ދުވަހުގެ މާތްކަމުގެ ބޮޑުކަމުން މާތްﷲ ވަނީ އެދުވަސްތައް ގަންދެއްވައި ހުވައިގެ ބަސްފުޅު ވަޙީކުރައްވާފައެވެ. ވަޙީ ކުރަށްވަނީ: [وَالْفَجْرِ وَلَيَالٍ عَشْرٍ] މިއެވެ. މާނައީ: ފަތިސް ނަމާދާއި ފަތިސް ވަގުތު ގަންދެއްވަމެވެ. އަދި ޙައްޖު މަހުގެ ދިހަ ރޭ ގަންދެއްވަމެވެ.\nމި ދިހަ ދުވަހަކީ ދުވަސްތަކުގެ ތެރެއިން މާތްﷲ މާތް ކުރެއްވި އެންމެ މާތް ދިހަ ދުވަހެވެ. ޙުރުމަތްތެރި ހަތަރު މަހުގެ ތެރެއިން އެންމެ މާތް ދުވަސްވަރެވެ. މިދުވަސްވަރު ކުރަން އޮންނަ އެންމެ މުހިއްމު ކަމަކީ މުސްލިމުންގެ ތެރެއިން ކުޅަދާނަވީ މީހަކު ކަޢުބަތުﷲ ގެފުޅަށް ގޮސް ﷲގެ ނަންފުޅުގައި ޙައްޖު ވުމެވެ. ޢުމުރާގެ އަޅުކަންތައް އަދާ ކުރުމެވެ.\nމިދުވަސްތަކުގައި ގިނަގިނައިން އަޅުކަން ކުރުމަކީ މުސްތަޙައްބު ވެގެންވާ ކަމެކެވެ. ޞަދަޤާތް ދިނުމާއި ރޯދަ ހިފުމާއި ހެޔޮޢަމަލުކޮށް ހެދުމެވެ. ތަކްބީރު ކިއުމާއި ޙަމްދުކުރުމާއި ތަސްބީޙަ ކިއުމާއި ތަހްލީލުކޮށް ހެދުމެވެ. ގިނަގިނައިން ދުޢާކުރުމާއި ގާތްތިމާގެ ކަމުގެ ގުޅުން ބޭއްވުމާއި އެގުޅުން ބަދަހި ކުރުމާއި މީސްމީހުންނާއެކު ހިނިތުން މޫނަކާއެކު މުޢާމަލާތް ކުރުމާއި ތިމާގެ މައިންބަފައިން ހަނދުމަކުުޅައުމާއި އެއުރެންނަށްޓަކައި ޚާއްޞަކޮށް ދުޢާކުރުމާއި އެއުރެން ދިރިތިބި ނަމަ ޚިދުމަތް ކުރުމާއި ކީރިތި ރަސޫލާއަށް ގިނިގަނައިން ޞަލަވާތް ކިޔެވުމާއި އެކަލޭގެފާނުންގެ ސުއްނަތުގެ ތެރެއިން ތިމާއަށް ޢަމަލު ނުވެވިހުރި ކަންކަމުގެ ތެރެއިން ކޮންމެވެސް ކަންތައްތަކަކަށް ޢަމަލުކުރުމާއި އެކަންކަން ދިރުވަން މަސައްކަތް ކުރުމެވެ.\nމި ދިހަ ދުވަހު ތިމާއަށް ހިފުނު މިންވަރަކަށް ރޯދަ ހިފުން ސުއްނަތް ވެގެންވާ ކަމުގައި ދީނުގެ ޢިލްމުވެރިން ވިދާޅުވެފައި ވެއެވެ. ޚާއްޞަކޮށް ޢަރަފާތް ދުވަހުގެ ރޯދައެވެ. ޢަރަފާތް ދުވަހުގެ ރޯދަ ހިފުން ސުއްނަތް ވެގެން ވަނީ ޙައްޖުވެރިން ނޫން މީހުންނަށެވެ. ޢީދު ދުވަސް ފިޔަވައެވެ. ޢީދު ދުވަހު ރޯދަ ހިފުމަކީ ޙަަރާމްވެގެންވާ ކަމެކެވެ. އިމާމު މުސްލިމު ރިވާކުރަށްވާފައިވާ ޙަދީޘެއްގައި ވެއެވެ. ކީރިތި ރަސޫލާ ޙަދީޘު ކުރެއްވިއެވެ. [صِيَامُ يَوْمِ عَرَفَةَ أَحْتَسِبُ عَلَى اللَّهِ أَنْ يُكَفِّرَ السَّنَةَ الَّتِي قَبْلَهُ وَالسَّنَةَ الَّتِي بَعْدَهُ] މާނައީ: ޢަރަފާތް ދުވަހު ރޯދަ ހިފުމަކީ ދަރުމަހުރި ކަމެކެވެ. ތިމަން ކަލޭގެފާނު ދެކެވަޑައިގަންނަވާ ގޮތުގައި އެރޯދަ ހިފާމީހާގެ ވެއަތުވެދިޔަ އަހަރާއި އަންނާން އޮތް އަހަރުގެ ފާފައިގެ ކައްފާރާއަކަށް މާތްﷲ އެރޯދަ ލައްވާފައި ވެއެވެ.\nމިދުވަސްވަރު ތިމާއަށް ވެވުނު މިންވަރަކުން ޞަދަޤާތް ދިނުން މުސްތަޙައްބު ވެގެން ވެއެވެ. ޚާއްޞަކޮށް ޢީދުގެ އުފަލުގައި ނިކަމެތިން ބައިވެރި ކުރުމުގެ ނިޔަތުގައެވެ. އެމީހުންގެ ހެޔޮ ދުޢާ ތިމާއަށް ލިބުމުގެ އުއްމީދުގައެވެ.\nމިދިހަ ދުވަހުގެ ތެރޭގައި ކުރަން ސުއްނަތްވެގެންވާ އަޅުކަންތައްތަކުގެ ތެރޭން ހިމެނޭ ބައެއް ކަންކަމަކީ ޢަރަފާތް ވިލޭރޭގެ ފަތިސް ނަމާދުން ފެށިގެން ތޭރަ ވަނަ ދުވަހުގެ ޢަޞުރު ނަމާދު ނިމެންދެން ކޮންމެ ނަމާދެއްގެ ފަހުގައި ތަކްބީރު ކިއުމާއި އެކިއެކި ތަންތާގައި ތަކްބީރުގެ އަޑު އުފުލުމާއި އަންހެން ފިރިހެން ކުދިބޮޑު އެންމެން ޢީދު ނަމާދަށް ދިއުމާއި ޢީދު ޚުޠުބާއަޑު އެހުމާއި ޢީދުގެ ފަހުން ތިމާއަށް ކުޅަދާނަ ވެގެންވާނަމަ އުޟްޙިޔާ ކަތިލުމެވެ. އެއީ ތިމާއާއި ތިމާގެ މައިންބަފައިންނާއި ތިމާގެ ދަރިންގެ ނަމުގައި ކަތިލެވޭ ބަކަރިއެކެވެ. މިއީ ގަދަވެގެންވާ ސުއްނަތެކެވެ. ކީރިތި ރަސޫލާ ދެބަކަރި ކަތިލައްވަވާ ކަމަށް ޞައްޙަ ޙަދީޘުން ސާބިތުވެގެން ވެއެވެ. ބަކަރި ކަތިނުލެވޭނަމަ އެފައިސާ މުހުތާދުންނަށް ބަހައިލާނީއެވެ.\nއަޅުގަނޑުގެ ދުޢާ އަކީ މާތްﷲ އަޅުގަނޑުމެންގެ ރާއްޖޭގެ ރައްޔިތުންނާއި މުޅި އިސްލާމީ އުއްމަތް މިދުވަސްތަކުގެ ބަރަކާތުން ދެ ދުނިޔެ ބާއްޖަވެރި ކުރައްވައި މުޞީބާތުން އެއުރެން އެންމެން ސަލާމަތް ކޮށްދެއްވުމެވެ. އާމީން!


ކުރީގެ އުންމަތްތައް ފަދައިން ދިވެހި އުންމަތް ފަނާވެގެން ދިއުމަށް ދޫކޮށް ނުލައްވާ!\nއިސްވެ ދިއަ އުންމަތްތައް ހަލާކުވެގެން ދިއަ ސަބަބުތަކުގެ ތެރޭގައި އަދުލު އިންޞާފު ޤާއިމު ނުކުރުން ހިމެނެއެވެ. ތިމާ ރުހޭ މީހުން ކުށް ކުރުމުން އަދަބު ނުދީ އެހެން މީހުންނަށް އަދަބު ދިނުން ހިމެނެއެވެ. މިއީ ކަނޑައެޅިގެން ސާބިތުވާން އޮތް ކަމެކެވެ. އެތައް ޙަދީޘްފުޅަކުންނެވެ.\nމިއަދު ރާއްޖެއިން މިއަޑު އިވެނީ ރުހޭ މީހުން ކުށް ކުރީމާ މަޝްވަރާ ކުރުމާއި ނަޞޭޙަތް ދިނުމުގެ ވާހަކައެވެ. އަދި ނުރުހޭ މީހަކު ކުށެއް ކޮށްފިނަމަ ވަގުތުން އެމީހަކަށް އަދަބުލިބެމުންދާތަނެވެ. ވީމާ މިދެވެނީ ހަލާކުގެ ތެރެއަށް ވެއްޓިގަތުމުގެ މިސްރާބަށެވެ. މިއީ އެންމެ ނުރައްކަތުތެރި މިސްރާބެވެ. އެންމެންގެ މައްޗަށް ޢާންމުވެގެންވާ ކޯފާއެއް ފޮނުއްވަވައިފާނެ ކަމުގެ ބިރު އޮތުމުންނެވެ.\n"އިންސާފް" މިބަސް ކީރިތި ޤުރްއާނުގެ 22 އާޔަތެއްގައި 24 ފަހަރު ބަޔާން ކުރައްވަވާފައިވެއެވެ.\nއަމިއްލަ ނަފުސްތަކުގެ މައްޗަށް ނަމަވެސް އަދި އަނބިދަރިންނާއި މައިންބަފައިންގެ މައްޗަށް ނަމަވެސް އިންޞާފު ޤާއިމުކުރަންޖެހޭ މިންވަރު މިޢާޔަތުން އެނގިގެންދެއެވެ.\nއޭ އީމާން ވެއްޖެ މީސްތަކުންނޭވެ! ތިޔަބައިމީހުން ޢަދުލު އިންޞާފް ޤާއިމު ކުރުމުގައި ދެމިތިބޭ ބައަކު ކަމުގައިވާށެވެ! (އަދި) ﷲ އަށްޓަކައި ހެކިބަސް އަދާކުރާ ބައަކު ކަމުގައި ތިއަބައިމީހުންވާށެވެ! ތިއަބައިމީހުންގެ އަމިއްލަ ނަފްސް ތަކުގެ މައްޗަށް ކަމުގައިވިޔަސް، ނުވަތަ މައިންބަފައިންނާއި، ގާތްތިމާގެ މީހުންގެ މައްޗަށް ކަމުގައިވިޔަސް މެއެވެ. އެމީހަކީ (އެބަހީ: އެމީހެއްގެ މައްޗަށް ހެކިދެވޭ މީހަކީ) މުއްސަންޖަކު ކަމުގައި، ނުވަތަ ފަޤީރަކު ކަމުގައިވިޔަސް، ފަހެ، އެދެމީހުންނަށްމެ، ﷲ، أއަުލާކަން ބޮޑެވެ. ތިއަބައިމީހުން ޢަދުލުވެރިވުން ދޫކޮށް އަމިއްލަ އެދުމަށް ތަބަޢަ ނުވާށެވެ! އަދި، ތިއަބައިމީހުން ހެކިބަސް ބަދަލުކުޅަނަމަ، ނުވަތަ ހެކިބަސް އަދާކުރުމުން އެއްކިބާވާނަމަ (ދަންނާށެވެ!) ފަހެ، ހަމަކަށަވަރުން، ތިއަބައިމީހުން ކުރާ ޢަމަލުތައް މޮޅަށް ދެނެވޮޑިގެންވާ ކަލަކު ކަމުގައި ﷲ ވޮޑިގެންވެއެވެ. (ނިސާ: 135)\n"ވައްކަން ކުރައްވައިފިނަމަ އަމިއްލަފުޅު ދަރިކަނބަލުން ފާޠިމަތުގެފާނުގެ އަތްޕުޅު ކަނޑުއްވަވާނެ" ކަމަށް ޙަދީޘްފުޅު ކުރެއްވެވީ ކުށެއް ކޮށްފިނަމަ އެއްވެސް މީހަކު އިސްތިސްނާ ނުކުރައްވައި އަދަބު ދެއްވާނެކަން އަދި އެކަން އެގޮތަށް ކުރަން ޖެހޭނެކަން އެންގެވުމަށެވެ. ދަރިކަނބަލުން ކަމުގައިވެވަޑައިގަތުމުން މަޝްވަރާ ކުރައްވަވާނެ ކަމަށް ނޫނީ ނަޞޭޙަތް ދެއްވަވާނެ ކަމަށް ޙަދީޘްފުޅު ނުކުރެއްވެވީ އެއީ ކުށެއް ކުރުމުން އަމަލުކުރަން ޖެހޭ ގޮތް ކަމުގައި ނުވާތީއެވެ.\nއިސްލާމް ދީނަކީ ނަޞޭޙަތުގެ ދީނެވެ. ނަމަވެސް އެއީ ކުށް ކުރުމުގެ ކުރިންނެވެ. ކުށްކޮށް ކުށަށް އިއްތިރާފްވުމުގެ ކުރިންނެވެ. ކުށް ކުރުމުގެ ކުރިން މީސްތަކުން ކުށް ކުރުމުން ސަލާމަތް ކުރުމަށެވެ. އަދަބު ދިނުމާއި ނަޞޭޙަތް ދިނުމަކީ މުޅިން ތަފާތު ދެ މަރުޙަލާއެކެވެ. އެއީ އެއްވެސް ޙާލެއްގައި އިސްފަސް ކުރެވޭނެ ދެ މަރުހަލާއެއް ނޫނެވެ!\n- މިއީ މިއަދުނޫހުގެ ކިޔުންތެރިއަކު ފޮނުއްވި މައުލޫމާތުގެ މައްޗަށް ލިޔެފައިވާ ލިޔުމެކެވެ.\nދުންފަތު ޖުރިމަނާ ކުރުން ބޯޑުތަކާ ޙަވާލު! މިސްކިތް ބެލެހެއްޓުން ޕޮލިސް ޓޭޕްތަކާ ޙަވާލު!\nމާލެ ސިޓީގެ މިސްކިތްތަކަށް ކުޑަކަމުގޮސް، ނިދައި ކައިބޮއި ހަދާ ހާލިތަކަކަށް!\nދުންފަތުން ރައްޔިތުން ސަލާމަތްކުރަން ދުނިޔޭގެ ފެންވަރަށްވުރެ މަތިންނާ ދުނިޔޭގެ ފެންވަރުގަ ރާއްޖޭގަ އަޅާފަވާ ބައެއް ފިޔަވަޅުތައް!


Masthuvathaketheege gothugai Raajjeygai beynunkura gina baavaiythakakee chemical: Health\nމަސްތުވާތަކެތީގެ ގޮތުގައި ރާއްޖޭގައި ބޭނުންކުރާ ގިނަ ބާވަތްތަކަކީ ކެމިކަލް: ހެލްތު\nމަސްތުވާތަކެތީގެ ގޮތުގައި ރާއްޖޭގައި ބޭނުންްކުރާ ގިނަ ބާވަތްްތަކަކީ ކެމިކަލް ކަމަށް ހެލްްތު މިނިސްޓްްރީން ހާމަކޮށްފިއެވެ.\nމިއަހަރުފެ މޭ މަހުގެ ފަސް ވަނަ ދުވަހުން ފެށިިގެން ނެޝަނަލް ޑްރަގްް އެޖެންްސީ (އެންޑީއޭ) ހެލްްތު މިނިސްޓްްރީގެ ދަށަށް ބަދަލުވުމާއި ގުޅިގެން މިހާ ހިސާބަށް އެ މިނިސްޓްރީން ކޮށްފައިވާ މަސައްކަތްތައް ހިއްސާކުރުމަށް ހެލްތު މިނިސްޓްރީންް ވަނީ ރައްޔިތުންގެ މަޖިލީހަށް އެ މިނިސްޓްްރީގެ އިސްނެގެންްގެވުމުގެ ދަށުން ހާޒިރުވެފައެވެ. ހެލްތު މިނިސްޓްރީން ވަނީ ރައްްޔިތުންގެ މަޖިލީހަށް އެެ މިނިސްްޓްރީއަށް އަލަށްް ދެނެގަނެވިފައިވާ ކަންކަމުގެ ހުލާސާ ޕްރެޒެންޓޭޝަނެއްް މެދުވެރިކޮށްް ހިއްސާކޮށްްފައެވެ.\nހެެލްތު މިނިސްޓްރީން ވިދާޅުވީ މަސްްތުވާތަކެތީގެ ގޮތުގައި ރާއްޖޭގައި ބޭނުންްކުރި ބާވަތްްތައްވެސް މިހާރު ވަރަށްް ބޮޑަށް ބަދަލުވެފައިވާކަމަށެވެ. 2014 ވަނަ އަހަރުގެ ތަފާސް ހިސާބުތަކުން ދައްކާ ގޮތުންް ރާއްްޖޭގައި އެންމެ ގިނައިން ބޭނުންްކުރަނީ ގަސްގަހުންް ނަގާ މަސްްތުވާތަކެތީގެ ބާވަތްތައް ކަމަށާއި، އެ ތަކެއްޗަކީ ނެޗްރަލް ތަކެތި ކަމަށެވެ. އެހެން ނަމަވެސް އެއާ ހިލާފަށް މިހާރު އެކި ޒާތްޒާތުގެ ކެމިކަލްް މަސްތުވާތަކެތީގެ ގޮތުގައި، ރާއްޖޭގައި ބޭނުންްްކުރަމުން އަންނަ ކަމަށް އެ މިނިސްޓްރީން ވަނީ ފާހަގަކޮށްފައެވެ.\nރާއްޖޭގައި ބޭނުންކުރާ މަސްތުވާތަކެތީގެ ބާވަތްތައް ބަދަލުވުމުގެ ސަބަބުން އެތަކެތި ރާއްޖެ އެތެރެކުރުމަށް ވެސް ބަދަލުތަކެެއް އައިސްފައިވާކަންް ފާހަގަކޮށް ހެލްތު މނިސްްޓްްރީީން ވިދާޅުވީ، މިހާރު މެއިލް މެދުވެރިކޮށްވެސް މަސްތުވާތަކެެތި އެތެރެކުރާކަމަށެވެ.\n"މިހާރު އެތެރެކުރާ މަސްތުވާތަކެތީގެ ބާވަތްތަކުގެ ތެރޭގައި ސްޓިކާސްް، ސްމާޓީސް ކަހަލަ އެއްޗިހިވެސް ހިމެނޭ. އެ އެއްޗިހި މިހާރު ގިނައިން އެތެރެކުރަނީ މެއިލް މެދުވެރިކޮށް." ހެލްތު މިނިސްޓްްރީންް ވިދާޅުވިއެވެ.\nމީގެ އިތުރުން މިހާރު ރާއްޖެއަށް މަސްތުވާތަކެތި އެތެރެކުރާ ގައުމުތަކަށްވެސްް ބަދަލެއް އައިސްފައިވާކަން ފާހަގަކޮށް ހެލްތު މިނިސްޓްރީން ވިދާޅުވީ، މީގެ ކުރިންް މަސްތުވާތަކެތި އެންމެ ގިނައިންް އެތެރެކުރަނީ ހުޅަނގު ދެކުނުގެ އޭޝިއާގެ ގައުމުތަކުން ކަމަށެވެ. އެހެން ނަމަވެސް މިހާރު ނެދަލޭންޑް އަދި އިނގިރޭސިވިލާތާއި ޖަރުމަނުވިލާތް ފަދަ ގައުމުތަކުން މަސްތުވާތަކެތި އެތެރެކުރާކަަމަށްް އެެމިނިސްޓްްރީން ވަަނީ ހާމަކޮށްފައެވެ.\nރާއްްޖޭގެ އެއްވެސް ހިސާބެއްގައި މަސްތުވާތަކެކި ބޭނުން ނުކުރާކަމަކަށް ނެތް ކަމަށާއި، މިއީ ވަރަށްް ހިތާމަވެރިކަމެެއް ކަމަށް އެ މިނިސްޓްރީން ވަނީ ހާމަކޮށްފައެވެ.


BREAKING NEWS: Fellaini Aai Bahdhalvi2Dhivehin Ge Natheejaa Nassi (Negative) - Vaguthu\nފެލައިނީ އާއި ބައްދަލުވި ދެދިވެހިންގެ ނަތީޖާ ނައްސި\nމަބްރޫކް ނޫސްވެރިންނަށް މައުލޫމާތު ދެއްވަނީ - ވަގުތު އިމޭޖްސް: މުހައްމަދު އަފްޒަލް\nރާއްޖޭގައި ޗުއްޓީއެއް ހޭދަކޮށް، ޗައިނާއަށް ދިޔަ ފަހުން ކޮވިޑް-19 އަށް ފައްސި (ޕޮޒިޓިވް) ވި ބެލްޖިއަމްގެ ފުޓްބޯޅަ ކުޅުންތެރިޔާ މަރުއޯން ފެލައިނީއާ ކޮންޓެކްޓްވި މީހުންގެ ތެރެއިން ކޮވިޑް-19 ގެ އަލާމާތްތައް ފެނުނު ދެދިވެހިންގެ ނަތީޖާ ނައްސި (ނެގެޓިވް) ވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް އޮފީހުގެ އަންޑާ ސެކެޓްރީ މަބްރޫކް އަބްދުލްއަޒީޒް ވިދާޅުވީ ފެލައިނީ އާއި ބައްދަލުވި މީހުން ދެނެގަނެ ޓެސްޓް ކުރުމުގެ މަސައްކަތް ކުރިއަށްދާ ކަމަށެވެ.\nފެލައިނީ ރާއްޖެ އައި މަގު ދެނެގަނެވިފައިވާ ކަމަށް މަބްރޫކް މިރޭ ވިދާޅުވިއެވެ. އޭނާ ވިދާޅުވީ ފެލައިނީ ރާއްޖެ އައީ ދުބާއީން ކަމަށާއި އޭނާ ޗައިނާ އަށް އެނބުރި ދިޔައީ ވެސް ރާއްޖެ އިން ދުބާއީ އަށް ގޮސްފައި ކަމަށެވެ.\nފެލައިނީ އާއި ބައްދަލުވި ދެދިވެހިން އަދިވެސް ތިބީ ވެލިދޫ ކަރަންޓީން ފެސިލިޓީގައެވެ. ނަމަވެސް އެމީހުން މާލޭގައި ދިރިއުޅުނު ގެ މޮނިޓަރިންގެ ހާލަތުން ނެގުމުގެ މަސައްކަތް ކުރަމުން ގެންދާ ކަމަށް މަބްރޫކް ވިދާޅުވިއެވެ.\nކޮވިޑް-19 އަށް ފެލައިނީ ފައްސިވީ ރާއްޖޭގެ ވަން އެންޑް އޮންލީ ރީތިރަށުގައި ޗުއްޓީ ހޭދަކުރުމަށް ފަހު މާޗު 12 ގައި، އެނބުރި ޗައިނާ އަށް ދިޔަ ފަހުން މިމަހުގެ 20 ވަނަ ދުވަހު އެވެ.\nފެލައިނީ ކޮވިޑް-19 އަށް ފައްސިވި ނަމަވެސް އޭނާގެ ހާލު ރަނގަޅު ކަމަށް ބައިނަލްއަޤުވާމީ މީޑިއާ ރިޕޯޓްތައް ބުނެއެވެ.\nއުމުރުން 32 އަހަރުގެ ކުޅުންތެރިޔާ ބުނީ ވަރަށް އަވަހަށް ކޮވިޑް-19 އިން ސަލާމަތްވެ ކުޅުމުގެ ތެރެއަށް އާދެވޭނެ ކަމަށް އުއްމީދު ކުރާކަމަށެވެ.\nމާޗް 23, 2020 21:29\nމާޗް 23, 2020 21:51\nއަލްހަމްދުލިއްﷲ، އަޅުގަނޑުގެ ހެޔޮދުޢާ އަކީ، މިނު ރައްކާތެ ރި ވައި ރަސްއިން\nގައުމުގެ ހު ރިހާ ލޮބުވެތި ރައްޔިތުން މާތްﷲގެ އި ރާދަފުޅާއި މިންވަ ރުފުޅުން ސަލާމަތުގެ އައްސޭ ރިއަށް ދިއުން.\nމާޗް 23, 2020 22:30\nރާއްޖޭގައި ކާފިއުހިންގާކައް އަދިވެސް ނުވޭތޯ\nމާޗް 23, 2020 22:51\nނަސީބެއް. ﷲ ގެ މިންވަރުފުޅުތީ. ސަރުކާރުން މާ ބޮޑަށްވެސް ޒިންމާދާރުވާންވެއްޖެ މިހާރު\nބަންގާޅިން ބޭރު ކުރަމާ!!!\nމާޗް 24, 2020 07:08\nކަލޭމެން ރާއްޖެއަށް ޓޫރިސްޓުން ގެންނަން ހުއްދަ ދެނީ ކީއްވެހޭ؟ ކަލޭމެން ގެސްޓުންނާއި ކޮންޓެކްޓް ނުވާތީތާ؟\nމާޗް 24, 2020 08:09\nދިވެހިންނަށް އަމިއްލަ މަސައްކަތް އަމިއްލަ އަށް ކުރަން ކެރޭނަމަ ބިދޭސިން ގެންނާކަށް ނުޖެހުނިސް އިގޭ ބިން ކަންނެތް ކަމާ ބޮޑާ ކިބުރުވެރި ކަމުން ދިވެހިން ދުރުވި ދުވަހަކުން ނޫނީ ބިދޭސީންނާ ނުލާ ދިވެހިންނަކަށް ނޫޅެވޭނެ އަހަރެން އަމިއްލަ ތަޖުރިބާ ބުނެލަންތަ އަހަރެން އަލައް ފިރިމީހަާގެ ގެއަށް ބަދަލުވި ދުވަހު ފަހަރިޔަކު ބުނިިިީ ހިގާށޭ ހިގާލަން ހިގާލަން ނުކުމެފަ ފަހަރިވަނީ ގެޔާ 10 ވަރަކަށް ފޫޓް ދުރުމިނުގައިހުރި ގެޔަކަށް މިތަނަށްހޭ ހިގާލަން ތިޔަ އައީ އެހީމަބުނީ'' މިއީ މަސްކަށްކާ ގެޔެކޭ މަސްގަންނާށޭ މިއައީ މަސްކިބަ ހިފައިގެން ހިގަން ނުކެރިގެނޭ ތީނަ ގެނައީ އަޅެ މީ ތި ހިފާލަ ދީ ބަލާށޭ '' މީ ދިވެހި އެ ބުނާ ތަހުޒީބު މޮޑަން މިީހުންގެ ހާލަތު ކަމަށް ވަންޏާ ބަންގާޅިންނާ ނުލާ ދިވެހިން ދިރިއުޅޭނީ ކިހިނެއް ބިން ކައިރީ ބުނެލަންއޮތީ ކަމުގެ ދެކޮޅުބަލާފަ ބިދޭސިންނަށް އެއްޗެހި ގޮވާށެވެ\nވަރަށްބޮޑު ތެދެއް! ބަންގާޅީން ފޮނުވާލެވިދާނެ! ދެން އޭރުން އަހަރެމެންގެ މި ރީތި ދިވެހިރާއްޖޭގެ ހުރިހާ ކޮންސްޓަރަކްޝަން މަސައްކަތް ހުއްޓި ދެންވެސް އާންމު ދިރިއުޅުމަށް ކުރަންޖެހޭ ވަރަށް ގިނަކަންކަން ހުންނާނީ ނުކުރެވިފަ! ދިވެހިންގެ ހާލަކީ ބޮޑެތި ސައިކަލްގަ ބުރުޖަހާފަ، ކޮފީޝޮޕްތަކުގަ ދުންއަރުވާފަ .. ދެން ކިޔާނެ ކަމެއްނެތް.\nމާޗް 24, 2020 08:13\nބިން މަމީ ދިވެއްސެއް ބަންގާޅީއެއްނޫން


SunOnline: Gina adhadhege masthuva thakehcha eku Horafushin meehaku hayyaru koffi\nގިނަ ޢަދަދެއްގެ މަސްތުވާތަކެއްޗާ އެކު ހޯރަފުށިން މީހަކު ހައްޔަރުކޮށްފި\nމުހައްމަދު މުޒައްޔިން ނާޒިމް 06 Nov 2018, 16:31\nހއ.ހޯރަފުށިން މިއަދު ފުލުހުން އަތުލައިގަތް މަސްތުވާ ތަކެތި -- ފޮޓޯ ޕުލުހުން\nގިނަ އަދަދެއްގެ މަސްތުވާތަކެއްޗާ އެކު ހއ. ހޯރަފުށިން މީހަކު މިއަދު ހައްޔަރުކޮށްފި އެވެ.\nފުލުހުން ބުނީ މަސްތުވާތަކެތި އެތެރެކޮށް މަސްތުވާތަކެތީގެ ވިޔަފާރި ކުރާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން މިއަދު އެ ރަށު ޕޮލިސްޓޭޝަން އިން ހިންގި އޮޕަރޭޝަނެއްގައި 25 އަހަރުގެ ދިވެހި ފިރިހެނެކު ހައްޔަރު ކޮށްފައިވާ ކަމަށެވެ.\nއޭނާ އަތުން ވަނީ މަސްތުވާތަކެތި ކަމަށް ޝައްކުކުރެވޭ އެއްޗެއް އަޅާފައިހުރި 746 ކުދި ރަބަރު ޕެކެޓް ފެނިފަ އެވެ.\nއެ ތަކެތި ފެނފައި ވަނީ ހޯރަފުށީ މަގުމަތިން އެމީހާ ހުއްޓުވައި ފުލުހުންގެ ބެލުމުގެ ދަށަށް ގެނެސް ބަލައި ފާސްކުރި ކުރުމުން، އޭނާ ގެންގުޅުނު ކޮތަޅެއްގެ ތެރޭގައި އޮތް ރޭޑިއޯ އެއް ރޫޅާ ބެލިއިރު ކަމަށް ފުލުހުން މައުލޫމާތުދެ އެވެ.\nމިއަދު ގިނަ އަދަދެއްގެ މަސްތުވާތަކެއްޗާ އެކު، ހޯރަފުށީން މީހަކު ހައްޔަރުކުރި އިރު، އިއްޔެ ރޭ ޅ. ނާފަރުން ވަނީ 18 އަހަރުން ދަށުގެ ކުޑަކުއްޖަކު ވެސް މަސްތުވާތަކެއްޗާ އެކު ހައްޔަރުކޮށްފަ އެވެ.\nޅ. ނާއިފަރުން އަތުލައިގަތް މަސްތުވާ ތަކެތި، މި އޮޕަރޭޝަންގައި ކުޑަކުއްޖަކު ވަނީ ހައްޔަރު ކޮށްފަ -- ފޮޓޯ ފުލުހުން\nނާއިފަރު ޕޮލިސް ސްޓޭޝަން އިން ހިންގި މިއޮޕަރޭޝަންގައި، ކޯޓު އަމުރެއްގެ ދަށުން ނައިފަރުގެ ގެއެއް ބަލައި ފާސްކުރިކުރުމުން މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި 29 ރަބަރު ޕެކެޓު ވަނީ ފެނިފަ އެވެ.\nމި ދެ މައްސަލަ ވެސް ފުލުހުން ދަނީ މިހާރު ތަހުގީގު ކުރަމުންނެވެ.\nބިދޭސީއެއްގެ ފޯނު ފޭރިގަތް ކުޑަކުއްޖަކު ހައްޔަރުކޮށްފި\nދޫނިދޫ ގައި ބަންދުކޮށްފައި ހުރި މީހަކު ގޮޅީތެރެއަށް ވެއްޓި ޒަހަމްތަކެއް ލިބިއްޖެ\nފުވައްމުލަކުގައި 200 ހައުސިން ޔުނިޓް އަޅަނީ


Maadhamaa in feshigen Fuvahmulah City ga curfew hingany\nފުވައްމުލަކު ބަނދަރު ސަރަހައްދު-- ފޮޓޯ: އަވަސް\nމާދަމާއިން ފެށިގެން ފުވައްމުލަކުގައި ކާފިއު ހިންގަނީ`\n12 ފެބްރުއަރީ 2021 - 16:48:55\nމާދަމާ އިން ފެށިގެން ފުވައްމުލަކު ސިޓީގައި ވެސް ކާފިއު ހިންގުމަށް ނިންމައިފިއެވެ.\nފުވައްމުލަކު ސިޓީގެ ޑެޕިއުޓީ މޭޔަރު މުހައްމަދު ސިރާރު ސީއެންއެމްއަށް މައުލޫމާތު ދެމުން ވިދާޅުވީ އެ ފިޔަވަޅަށް އަމަލުކުރަން ފަށާނީ މާދަމާ އިން ފެށިގެން ހަތް ދުވަހުގެ މުއްދަތަށް ކަމަށެވެ.\nއެގޮތުން ރޭގަނޑު 8 އިން ފަތިހު4ޖެހުމާ ހަމައަށް އެއްގަމު އުޅަނދުފަހަރު ދުއްވުމާއި، މަގުމައްޗާއި އާންމު ތަންތަނަށް މީހުން ނުކުތުމަކީ މަނާ ކަމެއް ކަމަށް އެޗްޕީއޭ އިން ބުނެއެވެ. އަދި އެއްފަހަރާ ތިން މީހުންނަށްވުރެ ގިނަމީހުން މަގުމައްޗާއި އާންމު ތަންތާގައި އެއްވެ އުޅުމަކީ ވެސް މަނާ ކަމެއް ކަމަށް ސިރާރު ވިދާޅުވި އެވެ.\nއަދި ފިހާރާތަކާއި ބޭންކުތައް ފަދަ އާންމު ހިދުމަތް ދޭ ތަންތަނުގައި ހިދުމަތް ދޭއިރު އެޗްޕީއޭ އިން އާންމުކޮށްފައިވާ ގައިޑްލައިނާ އެއްގޮތަށް ގައިދުރުމިން ބެހެއްޓުމާއި، ތަނަށް ވަދެވޭ އަދަދު ކަނޑައެޅުމާއި، ރައްކައުތެރި ކަމުގެ އެހެނިހެން ފިޔަވަޅުތައް އަޅައިގެން ހިދުމަތް ދިނުމަށް ވެސް ވަނީ އަންގާފައި ކަމަށް ސިރާރު މައުލޫމާތު ދެއްވި އެވެ.\nމީގެ އިތުރުން ޔުނިވާސިޓީތަކާއި، ކޮލެޖްތަ ކާއި، ސްކޫލުތަކަށް ދަރިވަރުން ހާޒިރުވެގެން ކުލާސްތައް ކުރިޔަށް ގެންދިޔުން ހުއްޓައިލުމަށާއި ހޮޓާތަކާއި، ކެފޭތަކާއި، ރެސްޓޯރަންޓް ތަކުން ދެމުންގެންދާ ހިދުމަތްތައް ހުއްޓައިލުމަށް ވެސް ވަނީ އަންގާފައެވެ. މީގެ ތެރޭގައި ޑެލިވަރީގެ ހިދުމަތް ދިނުމެއް ނުހިމެނޭ ކަމަށް ވެސް ސިރާރު ވިދާޅުވި އެވެ.\nސިރާރު ވިދާޅިވީ މާދަމާ އިން ފެށިގެން ކާފިއު ހިންގުމަށް ނިންމާފައިވާއިރު، ފުވައްމުލަކުގައި މިވަގުތު ވަނީ "ދުބާއީ ކްލަސްޓާގެ" ނަމުގައި ކްލަސްޓާއެއް އުފެދިފައެވެ.އަދި އެ ކްލަސްޓާ އިން މިހާތަނަށް 12 މީހަކު ވަނީ ޕޮޒިޓިވް ވެފައިވާ އިރު ހޯމް ކަރަންޓީނުގައި ހުރި2މީހަކު ވެސް ވަނީ ޕޮޒިޓިވްވެފައި ކަމަށް ސިރާރު ވިދާޅުވި އެވެ.\nއެ ކޭސްތަކާ ގުޅިގެން ފުވައްމުލަށް އޮތީ މޮނީޓަރިންގެ ހާލަތުގައެވެ.


Kangana ge 'Thalaivi' release kuraa thaareekh iulaan koffi - vNews.mv\nކަންގަނާގެ "ތަލައިވީ" ރިލީޒްކުރާ ތާރީޚް އިއުލާން ކޮށްފި\nމަރިޔަމް ޝާހިދާ 25 March 2021, 15:12\nބަތަލާ ކަންގަނާ ރަނާވަތްގެ އެންމެ އުއްމީދީ އެއް ފިލްމު "ތަލައިވީ"ގެ ޓްރެއިލަރ ރިލީޒްއާއެކު ފިލްމު ރިލީޒްކުރާނެ ތާރީޚް އިއުލާނުކޮށްފިއެވެ.\nކަންގަނާގެ 34 ވަނަ އުފަންދުވަހާ ދިމާކޮށް ފިލްމުގެ ޓްރެއިލަރ އާއްމުކޮށްފައިވާއިރު މިފިލްމު ސިނަމާތަކަށް އަންނާނީ އަންނަ މަހުގެ 23ވަނަ ދުވަހުއެވެ.\nކަންގަނާ އެފިލްމަކަށް ވަރަށް ބުރަކޮށް މަސައްކަތް ކޮށްފައިވާ ފިލްމު "ތަލައިވީ" އަކީ 2016 ވަނަ އަހަރު އަވަހާރަވީ އިންޑިއާގެ ޓަމިލް ނާޑޫ ސްޓޭޓްގެ ޗީފް މިނިސްޓަރު ޖަޔަލަލީތާގެ ހަޔާތުގެ މައްޗަށް ބިނާކޮށް އުފައްދާފައިވާ ފިލްމެކެވެ.\nޖަޔަލަލީތާއަކީ އޭނާގެ ޒުވާން އުމުރުގައި މުނިފޫފިލިވުމުގެ ދާއިރާގައި މަސައްކަތްކޮށް ގިނަ ބައެއްގެ މަގުބޫލުކަން ވަރަށް ބޮޑަށް ލިބިގެންދިޔަ ފަންނާނެކެވެ.\nއޭގެފަހުން އޭނާ ސިޔާސީ ހަޔާތާއި ގުޅި އެމައިދާނުގައި ފައިތިލަ ސާބިތުކުރުމަށް ކުރި މަސައްކަތާއި ވެފައިވާ ގުރުބާނީތައް މިފިލްމުގައި ވަރަށް ރަގަޅަށް ދައްކުވައިދޭނެކަމަށް ފިލްމުގެ ޕްރޮޑިއުސަރވަނީ ބުނެފައެވެ.\nމިފިލްމު ކުޅުމަށް ކަންގަނާވަނީ އޭނާގެ ހަށިގަނޑަށްވެސް އެކިފަހަރުމަތިން ފިލްމުގެ ކެރެކްޓަރއާއި އެއްގޮތަށް ބަދަލުތަކެއް ގެނެސްފައެވެ.\nއެގޮތުން ޖަޔަލަލީތާގެ ޒުވާން ދުވަސްވަރުގެ ބައިތައް ކުޅެން އޭނާގެ ހަށިގަނޑު ވަރަށް ބޮޑަށް ލުއިކޮށްފައިވާއިރު، ޖަޔަލަލީތާގެ ސިޔަސީ ހަޔާތުގެ ދުވަސްވަރުގެ ބައިތައް ގެނެސްދިނުމަށް ކަންގަނާވަނީ އޭނާގެ ބަރުދަން އިތުރުކޮށްފައެވެ.\nމީގެއިތުރަށް ފިލްމުގައި ގެނެސްދޭ އިންޑިއާގެ ސްޓޭޓް ޓެމިލް ނާޑޫގެ ކެރެކްޓާއާއި އެއްގޮތަށް އެބަހުރުވައިން ވާހަކަ ދެއްކުމަށްވެސް ބަތަލާވަނީ ގިނަ މަސައްކަތްތަކެއް ކޮށްފައެވެ.\nމިއަހަރު ނެރޭނެ އެންމެ އުއްމީދީ އެއްފިލްމަކީ މިއީ ކަމަށް ގިނަބަޔަކު ގަބޫލުކުރާއިރު މިފިލްމުގެ ޓްރެއިލަރ ރިލީޒްކޮށްފައިމިވަނީ ބަތަލާ ކަންގްނާއަށް މިއަހަރުގެ ނޭޝަނަލް އެވޯޑް ލިބޭނެކަމަށް މިދިޔަ ހޯމަދުވަހު އިއުލާނުކޮށްފައި ވަނިކޮށެވެ.\nކަންގަނާގެ ފިލްމީ ކެރިއަރުގައި އޭނާ ހާސިލުކުރި ހަތަރުވަނަ ނޭޝަނަލް އެވޯޑް މިފަހަރު އޭނާއަށް ލިބިފައިވަނީ މިދިޔަ އަހަރު ނެރުނު ފިލްމު "ޕަންގާ" އާއި 2019 ވަނަ އަހަރު ރިލީޒްކުރި އޭނާގެ ފިލްމު "މަނިކަރްނިކާ: ދަ ކްއީން އޮފް ޖާންސީ"އިންނެވެ.\nފިލްމުގެ ޓްރެއިލަރ ރިލީޒްކުރުމާއެކު ފިލްމުގެ ޑައިރެކްޓަރު އޭއެލް ވިޖޭ ބުނެފައިވަނީ މިފިލްމަކީ ބަތަލާ ކަންގަނާގެ ހަޔާތުގެ ފަސްވަނަ ނޭޝަނަލް އެވޯޑް ހާސިލްކުރުމަށް މަގުފަހިވެގެންދާނެ ފިލްމެއް ކަމަށެވެ.\n"ތަލައިވީ" ގެ ކާސްޓުން ކަންގަނާއާ އެކު ފެންނާނެ ތަރިންގެ ތެރޭގައި އަރުވިންދު ސްވާމީ، ބަގިޔާޝްރީ، މަދޫ، ޕްރަކާޝް ރާޖް، ޖިއްޝޫ ސެންގުޕްތާ އަދި ޕޫރްނާ ހިމެނެއެވެ.\nމިފިލްމުގެ ފަހުން ވެސް ބެލުންތެރިންނާ ހަމައަށް އަންނަން އޮތީ ކަންގަނާގެ ވަރަށް ވަރުގަދަ ދެ ފިލްމެކެވެ. އެއީ އެކްޝަން ރޯލަކުން ފެނިގެންދާނެ "ދާކަޅް" އާއި ވައިގެ އަސްކަރީ އޮފިސަރެއްގެ ރޯލުން ފެންނާނެ "ތޭޖާސް" އެވެ.


Haseebuge aailaaah fanara haahahvure gina rufiyaa hadhiyaa kurumahfahu hirafus kap ninmaalaifi\nހަސީބުގެ އާއިލާއަށް ފަނަރަ ހާހަށްވުރެ ގިނަ ރުފިޔާ ހަދިޔާ ކުރުމަށްފަހު ހިރަފުސް ކަޕް ނިންމާލައިފި\nކެންސަރު ބައްޔަށް ފަރުވާ ހޯދަމުންދާ ކުޅުދުއްފުށީ އޯޒޯން، ހަސީބު އަލީ އަށް އެހީތެރިވުމަށް ހާއްސަކޮށްގެން ބޭއްވުނު ހިރަފުސް ކަޕް ފުޓްސެލް މުބާރާތް، ހަސީބްގެ އާއިލާއަށް ފަނަރަ ހާހެއްހައި ރުފިޔާ ހަދިޔާ ކުރުމަށްފަހު ނިންމާލައިފިއެވެ.\nއިއްޔެ އޮތް ފައިނަލް މެޗަށްފަހު މުބާރާތުގެ ތެރޭގައި ބެހެއްޓުނު ފަންޑު ފޮށްޓަށް ލިބިފައިވާ 15285/06 ރުފިޔާ ހަސީބުގެ އާއިލާއާއި ހަވާލުކޮށްދެއްވީ ހިރަފުސް ދަނޑުގެ ފަރާތުން އަބްދުއްރަޝީދު ސައީދުއާއި މުހައްމަދު ހަސަނެވެ. އާއިލާގެ ފަރާތުން ހަވާލުވީ ހަސީބުގެ ބޭބެ އަހުމީމް އަލީއެވެ،\nއިއްޔެ ހަވީރު ހިރަފުސް ދަނޑުގައި އޮތް މުބާރާތުގެ ފައިނަލް މެޗް އެކްސްޓްރީމަރ އާއި ބްލޭޑްޓީސީ ބައްދަލުކުރި މެޗް އެކްސްޓްރީމަރ ކާމިޔާބުކުރީ 04 ލަނޑު 02 ލަނޑުންނެވެ. ފައިނަލް މެޗްގައި މޮޅުކުޅުންތެރިއަކަށް ހޮވުނީ އެކްސްޓްރީމާ ޓީމްގެ ޖޯޒީ ނަމްބަރ 17 އަޝްރަފް މުހައްމަދެވެ. މުބާރާތުގެ އެންމެ ގިނަގޯލްޖެހި 02 ކުޅުންތެރިއަކަށް ހޮވުނީ އިލޫޝަންޓީމްގެ ޖޯޒީނަމްބަރު 11 އަހްމަދު އިސްމާއީލްއާއި ގޮސިޕްޓީމްގެ ޖޯޒީނަމްބަރ 10 އާދަމް މުހައްމަދެވެ.\nމުބާރާތު އެންމެ މޮޅު ފަސް ކުޅުންތެރިންނަކީ އެކްސްޓްރީމަރ ޖޯޒީ ނަމްބަރ 07 އަސްލަމް މުހައްމަދު، އިލޫޝަން ޓީމްގެ ޖޯޒީނަމްބަރ 07 އިބްރާހިމް ހަސަން، އެކްސްޓްރީމަރ ޓީމްގެ ޖޯޒީ ނަމްބަރ 09 އަލީ ޒިޔާދު، ގޮސިޕް ޓީމްގެ ޖޯޒީ ނަމްބަރ 10 އާދަމް މުހައްމަދު އަދި އެކްސްޓްރީމަރ ޓީމްގެ ޖޯޒީ ނަމްބަރ 03 އަމްޖަދު މޫސާއެވެ. މުބާރާތުގެ ފެއާރ ޕްލޭޓީމަކީ އިލޫޝަން އަދި ރަނަރަޕް ޓީމަކަށް ހޮވުނީ ބުލޭޑް ޓީސީ އެވެ.\nމިއީ ހިރަފުސް ކަޕް ބާއްވަމުން އަންނަތާ4ވަނަ އަހަރެވެ. ނަމަވެސް މިފަދަ ކަމަކަށް ހާއްސަ ކުރެވިގެން މިމުބާރާތް ބޭއްވި މިއީ ފުރަތަމަ ފަހަރެއެވެ. މިފަދަ މުބާރާތެއް ހަސީބު އަލީއަށް އެހީވުމަށް ހާއްސަ ކުރެވިގެން ބާއްވައިދީފައިވާތީ ހިރަފުސް ދަނޑުގައި ހަރަކާތްތެރިވާ ފަރާތްތަކަށް އާއިލާގެ ފަރާތުން ވަނީ ޝުކުރު އަރާކޮށްފައެވެ.


Ithuru 200 Bangladesh rayyithun enburi qaumah\nއިތުރު 200 ބަންގްލަދޭޝް ރައްޔިތުން އެނބުރި ގައުމަށް\n19 ޖޫން 2020 - 16:17:42\nރާއްޖޭގައި މަސައްކަތް ކުރަމުން ދިޔަ ބަންގްލަދޭޝް ރައްޔިތުންގެ ތެރެއިން އިތުރު 200 މީހަކު އަނެއްކާ ވެސް އެނބުރި ގައުމަށް ފޮނުވާލައިފި އެވެ.\nގައުމީ އެއާލައިން ކަމަށްވާ މޯލްޑިވިއަނުން މިއަދު ކޮށްފައިވާ ޓްވީޓެއްގައި ބުނީ، ރާއްޖޭގައި މަސައްކަތް ކުރަމުންދާ ބަންގްލަދޭޝް ރައްޔިތުންގެ ތެރެއިން އިތުރު 200 މީހުން އެ ގައުމަށް ގެންގޮސްފައިވާ ކަމަށެވެ.\nރާއްޖޭގައި ސައްހަ ލިޔެކިއުމެއް ނެތި މަސައްކަތް ކުރަމުންދާ ބަންގްލަދޭޝް ރައްޔިތުން އަނބުރާ އެމީހުންގެ ގައުމަށް ފޮނުވުމުގެ މަސައްކަތްތައް ފަށާފައިވާއިރު، މިހާތަނަށް 2،600 އަށް ވުރެ ގިނަ ބަންގްލަދޭޝް ރައްޔިތުން ވަނީ އަނބުރާ ގައުމަށް ފޮނުވާލެވިފަ އެވެ.\nނިމިގެން ދިޔަ މެއި މަހުގެ ތެރޭގައި ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން ބޭއްވި ނޫސްވެރިންގެ ބައްދަލުވުމުގައި ތަރުޖަމާނު މަބްރޫކް އަޒީޒް ވިދާޅުވީ ކުރިއަށް އޮތް ދުވަސްތަކުގައި 5،000 އެއްހާ މީހުން ފޮނުވާލެވޭނެ އިންތިޒާމް ހަމަޖެއްސުމުގެ މަސައްކަތްތައް ސަރުކާރުގެ ފަރާތުން ކުރެވެމުންދާ ކަމަށެވެ.\nމިމަހުގެ ތެރޭގައި އެކަނިވެސް މޯލްޑިވިއަނުން ވަނީ ތިން ފަހަރެއްގެ މަތިން ބަންގްލަދޭޝް ރައްޔިތުންނާއިއެކު އަނބުރާ އެގައުމަށް ދަތުރު ކޮށްފަ އެވެ. އެގޮތުން މި މަހުގެ ނުވަ ވަނަ ދުވަހު ގައި ރާއްޖޭގައި ގަވައިދާ ހިލާފަށް އުޅެމުންދިޔަ 200 ބަންގްލަދޭޝް މީހަކު ގައުމަށް ފޮނުވާލިއިރު 16 ވަނަ ދުވަހާއި 19 ވަނަ ދުވަހު ވަނީ ރާއްޖޭގައި ދިރިއުޅެމުންދިޔަ އިތުރު 400 ބަންގްލަދޭޝް ރައްޔިތަކު އެ ގައުމަށް ފޮނުވާލާފަ އެވެ.\nރާއްޖޭގައި ކޮވިޑް-19 ފެތުރެމުންދާ ގޮތަށް ބަލާއިރު އެންމެ ގިނައިން ޕޮޒިޓިވްވެފައިވަނީ ބިދޭސީން ނެވެ. ގިނައިން ބިދޭސީން ޕޮޒިޓިވް ވަނީ ތޮއްޖެހިގެން އުޅޭތީ ކަމަށް ބުނެވެ އެވެ. އެފަދަ ތަންތަނުގައި އުޅޭ އެތައް ބަޔަކު، މިހާރު މާލެއިން ބޭރުގައި ހަދާފައިވާ ފެސިލިޓީތަކަށް ވަނީ ބަދަލުކޮށްފަ އެވެ.


ރަހީނުކޮށްގެން އަނިޔާކުރުރި މައްސައްލައިގައި ހައްޔަރު ކުރި މީހުން ބަންދަށް 15 ދުވަސް | Sandhaanu\nރަހީނުކޮށްގެން އަނިޔާކުރުރި މައްސައްލައިގައި ހައްޔަރު ކުރި މީހުން ބަންދަށް 15 ދުވަސް\nހދ. ކުޅުދުއްފުށީގައި މީހަކު ރަހީނުކޮށް ބޮޑެތި އަނިޔާތަކެއް ދިން މައްސައިގައި ހައްޔަރުކުރި ދެ މީހުންގެ ބަންދަށް 15 ދުވަސް ޖަހައިފި އެވެ.\nމިދިޔަ ހޮނިހިރު ދުވަހުގެ ރޭ ހިންގި މި މާރާމާރީއާ ގުޅިގެން ހައްޔަރުކުރި މީހުންގެ ބަންދު މުއްދަތު ޖަހާފައި ވަނީ ކުޅުދުއްފުށި މެޖިސްޓްރޭޓް ކޯޓުންނެވެ.\nފުލުހުން ބުނީ މި މައްސަލައާ ގުޅިގެން ކޯޓު އަމުރެއްގެ ދަށުން 24 އަހަރާއި 25 އަހަރުގެ ދިވެހި ދެ ފިރިހެނުން ހައްޔަރު ކޮށްފައި ވަނީ ހޯމަ ދުވަހުގެ ރޭގަ އެވެ. އަދި ޒަހަމްކޮށްލި މީހާ އެރުވި ކަމަށް ބެލެވޭ ކާރު ވެސް ކޯޓް އަމުރެއްގެ ދަށުން ފުލުހުންގެ ބެލުމުގެ ދަށަށް ވަނީ ގެންގޮސްފަ އެވެ.\nޒަހަމް ކޮށްލައިފައި ވަނީ އުމުރުން 29 އަހަރުގެ ހަސަން އިބްރާހިމެވެ. އެ މާރާމާރީގައި މޫނު ނިވާ ކޮށްގެން ތިބި ބަޔަކު ވަނީ ހަސަން ހިފަހައްޓައި ކާރަކަށް އަރުވައިގެން ގެންގޮސް ބޮޑެތި އަނިޔާތަކެއް ދީފަ އެވެ.\nމާރާމާރީގައި ހަސަންގެ ސިކުނޑިއަށް ލޭ އެޅިފައިވާއިރު އޭނާގެ ބޮލުގެ ބޮޑު އޮޕަރޭޝަނެއް އޭޑީކޭގައި ވަނީ ކޮށްފަ އެވެ. އޭނާގެ ހާލު އަދިވެސް ސީރިއަސް އެވެ.


އަތޮޅު ތަކުން – Uthuru Oivaru\nالأربعاء , 26 يناير 2022\nديسمبر 15, 2021\nWhere to Buy Research Papers For Sale\nHow To Get The Most Out Of An Essay For Sale\nCustom Essay Writing – Why Students Should Hire Professional Writers\nށ . ނަރުދޫގައިހުރި ބައިގަރުނަށްވުރެ ގިނަދުވަސް ވެފައިވާ ބޮޑުނިކަގަސް ވެއްޓިއްޖެ\nسبتمبر 6, 2020\nފުރަތަމަ ސަފުހާ/އަތޮޅު ތަކުން\nمايو 25, 2021 ހަބަރު, އަތޮޅު ތަކުން 0\nޖޭޕީގެ 10 މެންބަރުން By being organized, after that you can present your thoughts in the easiest way affordable-papers.net possible and make certain you have presented your very best arguments and data.\nއިތުރު ތަފްސީލު »\nفبراير 7, 2021 ރިޕޯޓު, އަތޮޅު ތަކުން 0\n“ތިލަދުންމަތި” ޙާއްސަ ވެފައިވަނީ ރާއްޖޭގެ އެންމެ އުތުރުގައިވާ އަދި ރާއްޖޭގެ އާބާދީގެ ނިސްބަތުން މީހުން ގިނަ ބޮޑު އަތޮޅެއްގެ ގޮތުގައެވެ، ތިލަދުންމަތީގެ އާބާދީގެ ބޮޑުކަމާއި ޖިއޮގްރަފީ ގޮތުން ތިލަދުންމަތި ހިމެނޭ ސަރަހައްދު ބޮޑުވުމުގެ ސަބަބުން ތިލަދުންމަތި ދެބަޔަކަށް ބައިކުރެވުނީ 21 މެއި 1958 ވީ ބުދަދުވަހުގައެވެ. އެއްބަޔަށް ކިޔަނީ ތިލަދުންމަތީ އުތުރުބުރި (ހއ. އަތޮޅު) އެވެ. އަނެއްބަޔަށް ކިޔަނީ ތިލަދުންމަތީ ދެކުނުބުރި (ހދ. އަތޮޅު) އެވެ. ހއ. އަތޮޅުގައި …\nسبتمبر 6, 2020 ހަބަރު, ރިޕޯޓު, އަތޮޅު ތަކުން 0\nރޭގައި ރާއްޖެއަށް ކުރި ގަދަ ވިއްސާރައިގައި ށ. އަތޮޅު ނަރުދޫއަށް ވަރަށް ބޮޑެތި ގެއްލުން ތަކެއް ވަނީ ލިބިފައެވެ. މިގޮތުން 50 އަހަރަށް ވުރެ ގިނަދުވަސް ވެފައިވާ އެރަށުގެ އެންމެ ބޮޑު ނިކަގަސް ވަނީ ވެއްޓިފައެވެ. މިގަހަކީ އީޕީއޭއިން ޙިމާޔަތް ކުރެވިފައިވާ ގަސްތަކުގެތެރެއިން ގަހެކެވެ. އެރަށުގެ ފަރާތުން އެގަސް ނެގުމަށް އީޕީއޭ ގައި އެދުމުން ވެސް ހުއްދަނުލިބިގެން އެގަސް ވަނީ ނުނެގިފައެވެ. ތާރީޚުން އެނގިފައިވާ ގޮތުގައި ށ.ނަރުދޫއަކީ އެންމެ ގިނައިން …\nޕާސްވޯޑު ހަނދާން ނެތުނީ؟\n-mail Order Brides to be, Russian Birdes-to-be\n4 أسابيع ކުރިން\nTop rated 25 Hookup Apps And Web-sites\nديسمبر 12, 2021\nنوفمبر 15, 2018\nHow to SpotaGood Colombian Women Online dating Site\nFind Sugar Baby Formula That Saves The Baby’s Life\nExperience Flashy Casino’s Unique Online Casino Games In Your Smartphone Or Tablet


MDP Aai PPM Coalition Hadhaafaane Tha? އެމްޑީޕީ އާއި ޕީޕީއެމް ކޯލިޝަން ހަދައިފާނެތަ؟ – Huvadhoo News MDP Aai PPM Coalition Hadhaafaane Tha? Huvadhoo News\nއެމްޑީޕީ އާއި ޕީޕީއެމް ކޯލިޝަން ހަދައިފާނެތަ؟\nދިވެހި ރާއްޖޭގެ ސިޔާސީ ޕާޓީތަށް އުފެދުނުފަހުން މި ބޭއްވުނު3ރިޔާސީ އިންތިހާބުވެސް ކާމިޔާބު ވެފައިވަނީ ގިނަޕާޓީތަށް އެކުވެގެން ހަދައިފައިވާ ކޯލިޝަންތަކުންނެވެ. ނަމަވެސް ކޯލިޝަންގެ ތަޖުރިބާ ސިޔާސީ ވެރިންނަށް ވަރަށް ރަނގަޅަށް ތަޖުރިބާ ކުރެވިއްޖިއެވެ.\nރައީސް މުހައްމަދު ނަޝީދު 2008ވަނަ އަހަރު ބޭއްވި ރިޔާސީ އިންތިހާބުގައި ފުރަތަމަ ނިކުމެވަޑައިގަތީ އެމަނިކުފާނު ނިސްބަތްވެވަޑައިގަންނަވާ އެމްޑީޕީގެ ރިޔާސީ ޓިކެޓުގައެވެ. ވާދަކުރައްވަން ޖެހިވަޑައިގަތީ ދިގު 30 އަހަރު ރާއްޖޭގައި ވެރިކަން ކުރެއްވި އަދި ގިނަ ބައެއްގެ ތާއީދާއި ލޯބި އޭރުވެސް ލިބިވަޑައިގެންނެވި ރައީސް މައުމޫން އަބްދުލް ޤައްޔޫމްއާއެވެ.\nއެފަހަރު ބޭއްވުނު ރިޔާސީ އިންތިހާބު ފުރަތަމަ ބުރު އެއްވެސް ކެންޑިޑޭކަށް އެކަށީގެންވާ މިންބަރަށް ވޯޓް ނުލިބުމުން ރިޔާސީ އިންތިޖާބް ދެވަނަ ބުރަކަށް ދާން ޖެހުނެވެ. ދެވަނަ ބުރަށް ވަޑައިގަތީ ރައީސް ނަޝީދާއި ރައީސް މައުމޫނެވެ. ރައީސް މައުމޫނު ދެވަނަ ބުރުގައިވެސް ނިކުމެ ވަޑައިގަންނަވަން ޖެހުނީ ގިނިކަންޏާ އެވެ. ނަމަވެސް ރައީސް ނަޝީދު ނިކުމެވަޑައިގަތީ “ވަތަން އެދޭ ގޮތަށް” މި ނަމުގައި ކޯލިޝަނެއް ހަދައިގެންނެވެ. ރާއްޖޭގައި ތިއްބެވި ގިނަ އަދަދެއްގެ ސިޔާސީ ލީޑަރުން ރައީސް ނަޝީދަށް ތާއީދު ކުރެއްވި އެވެ. އަދި ފަސޭހަކަމާ އެކު އިންތިހާބުގައި ރައީސް މައުމޫން ބަލިކުރައްވާ ޑިމޮކްރަސީގެ ކުޑައިގެ ހިޔަލުގައި ރާއްޖެއަށް އިންތިހާބުވި ފުރަތަމަ ރައީސަކަށް ރައީސް ނަޝީދު ވެވަޑައިގަތެވެ\nރައީސް ނަޝީދުގެ ސަރުކާރަށް 21 ދުވަހުގެ ތެރޭގައި ޖުމްހޫރީ ޕާޓީން ކޯލިޝަނުން ފެޔަށް ޖެހުނެވެ. އަދި އޭގެ ދުވަސްތަކެއް ފަހުން އެހެއް ބައެއް ޕާޓީތައް ވެސް ކޯލިޝަނާއި ފެޔަށް ޖެހި މަޖިލިސް ތެރެއިންނާއި އަދި މަގުމަތިންވެސް ރައީސް ނަޝީދަށް ސަރުކާރު ހިންގުމަށް ދަތިތައް ކުރިމަތި ކުރުވި އެވެ. ރައީސް ނަޝީދުގެ ސަރުކާރު ދެއަހަރާއި ބައިގެ ތެރޭގައި ނިމިގެން ދިޔައީ މި ދެންނެވި ކޯލިޝަނުގެ ތަޖުރިބާ އެމަނިކުފާނު ކުރައްވައިގެންނެވެ\nއޭގެފަހުން ބޭއްވުނު 2013 ވަނަ އަހަރުގެ ރިޔާސީ އިންތިހާބުގަވެސް ކަންތަށް ހިނގައި ދިޔައީ 2008ގެ އިންތިހާބުގައިވެސް ފެނިގެން ދިޔަފަދަ މަންޒަރުތަކަކާ އެކު އެވެ. އެފަހަރު 2008 ވަނަ އަހަރު ރައީސް ނަޝީދު ވެރިކަމަށް ގެނައުމަށް ކޯލިޝަންހެދި ޕާޓީ ތަކަކާ އެކު ކޯލިޝަނެއް ހަދައިގެން ރިޔާސީ އިންތިހާބު ކާމިޔާބު ކުރެއްވީ ރައީސް ޔާމީން އެވެ.\nމިކޯލިޝަން ރޫޅި ދިޔައީ އެފަހަރު މަޖްލީސް އިންތިހާބަށްފަހު މަޖްލީސް ރައީސް ކަމަށް ގެންނަން ކުރެވުނު ބަހުސްތަކާއިއެކު ކޯލިޝަންތެރެއިން އެއްބަސް ނުވެވިގެންނެވެ.\n2018 ވަނައަހަރު ބޭއްވުނު ރިޔާސީ އިންތިހާބު ބޭއްވުނީ ސިޔާސީ ގޮތުން ހަލަބޮލި ދުވަސްވަރެއްގައެވެ. ރައީސް ޔާމީނާއި ހިޔާލުތަފާތު ހުރިހާ ސިޔާސީ ލީޑަރުން ތިއްބެވީ އެކިއެކި ބޮޑެތި ހުކުމް ތަކުގައި ޖަލުގައި ބަންދުކުރެވިފައެވެ. މީގެ ތެރެއިން ބައެއް ލީޑަރުން ބޭސްފަރުވާއަށް ރާއްޖެއިން ބޭރަށް ދިޔަގޮތަށް އެޤައުމުތަކުން ސިޔާސީ ހިމާޔަށް ހޯދައި ރައީސް ޔާމީންއާއި ދެކޮޅަށް ސިޔާސީ ހަރަކާތް ފެށިއެވެ. މިހަރަކާތް ވެގެންދިޔައީ ރައީސް ޔާމީން ސަރުކާރަށްއެރި ބޮޑު ލޮޅުން ގަނޑަކަށެވެ. ކޮކަޑި ކެއި މީދާ ވާރޭފެން ބޮއިގެން ދިރުނުގޮތަށް މި ލީޑަރުންވެސް ދިރުނީއެވެ. ނަތީޖާއަކަށްވީ ރައީސް ނަޝީދުގެ ވެރިކަމާއި ދެކޮޅަށް ނުކުމެ އެމަނިކުފާނުގެ ވެރިކަން ވައްޓާލި ލީޑަރުން ރައީސް ނަޝީދުއާއި އެކީ ނުކުމެ ރައީސް ޔާމީންގެ ވެރިކަން ނިމުމަކަށް ގެނައުމަށް 2017 ވަނަ އަހަރު މާރޗް މަހުގެ 24 ވަނަ ދުވަހު ކޯލިޝަން އެއްބަސްވުމެއްގައި ސޮއި ކުރައްވާ ރިޔާސީ ކެންޑިޑޭއްގެ ގޮތުގައި އެމްޑީޕީގެ ކެންޑިޑޭޓް އިބްރާހިމް މުހައްމަދު ސޯލިހް ކަމަށް ނިންމެވިއެވެ. ރަނިންގމޭޓެއްގެ ގޮތުގައި ހަމަޖެއްސެވީ ޖުމްހޫރީ ޕާޓީން ފައިސަލް ނަސީމްއެވެ. ވަރުގަދަ ކެމްޕއެިން އަކަށްފަހު 2018 ވަނަ އަހަރު ރިޔާސީ އިންތިހާބް ކާމިޔާބު ކުރެއްވެވީ އަނެއްކާވެސް ކޯލިޝަންއިންނެވެ. އެއްފަހު ކޯލިޝަން ސަރުކާރު އެކުލަވާލިއެވެ.\nނިމިދިޔަ ރިޔާސީ އިންތިޚާބުގައި ރައްޔިތުން އަޅުގަނޑަށް ވޯޓު ދެއްވި ސަބަބު، އެންމެ ހިނދުކޮޅަކަށްވެސް އަޅުގަނޑުގެ ހަނދާނުން ފޮހެވިގެނެއް ނުދާނެ. ރައްޔިތުން އަޅުގަނޑަށް ވޯޓު ދެއްވީ ގުޅިފައިވާ ކޯލިޝަންގެ ކެންޑިޑޭޓެއްގެ ގޮތުގައި، އެންމެން އެކުގައި މަސައްކަތް ކުރުމަށް. މިކަން އަބަދުވެސް އަޅުގަނޑު ހަނދާން ބަހައްޓާނަން. އަދި މިކަން ތިޔައިން ކޮންމެ ބޭފުޅަކުވެސް، އަދި އަޅުގަނޑުމެން އެންމެންވެސް އަބަދު ހަނދާން ބަހައްޓަންވާނެ،” ދިވެހިރާއްޖޭގެ ރައީސުލްޖުމްހޫރިއްޔާ ކަމުގެ މަގާމުގެ ހުވާ ކުރައްވާ ފުރަތަމަ ފަހަރަށް ދިވެހި ގައުމާއި ރައްޔިތުންނާއި މުހާތަބު ކުރައްވާ ރައީސް ސޯލިހު ވިދާޅުވީ މިފަދައިންނެވެ.\nވެރިކަމަށް3އަހަރު ފުރިފައިވާއިރު ރައީސް އިބްރާހިމް މުހައްމަދު ސޯލިހު މިވަނީ ކޯލިޝަން ސަރުކާރާއެކު މިހާ ގިނަދުވަހު ހިފަހައްޓާލި ރައީސް ކަމުގެ ރެކޯޑް ހޯދާފައެވެ. ނަމަވެސް ވެރިކަމަށް3އަހަރު ފުރިނުއިރު އެމަނިކުފާނުގެ ޕާޓީ ތެރެއިން މިވަނީ ވެރިކަމާއި ދެކޮޅަށް ތެދުވެފައެވެ. ރައީސް މުހައްމަދު ނަޝީދުވަނީ ފާޅުކަން ބޮޑުގޮތެއްގައި ރައީސް އިބްރާހިމް މުހައްމަދު ސޯލިހްއާ އެމަނިކުފާން ދެކޮޅުކަން ހާމަކުރައްވާފައެވެ.\nރައީސް ސޯލިހްވެސް އިންނަވާ ވަޓްސްއެޕް ގުރޫޕް އަކަށް ރައީސް ނަޝީދު ފޮނުއްވެވި މެސެޖް އެއްގައި ވިދާޅުވެފައިވަނީ އެމްޑީޕީ ޕީޕީއެމް އިއްތިހާދެއް އުފެއްދުމަށް ރައީސް ޔާމީންގެ އެހީތެރި ކަމަށް އެދުން އެއީ ރާއްޖެއަށާއި ޕާޓީއަށް އެންމެ ރަނގަޅު ގޮތް.” ކަމަށެވެ.\nއޭގެފަހުން ސަރުކާރަށް ވަރަށްބޮޑަށް ރައީސް ނަޝީދު ގެންދަވަނީ ފާޑު ވިދާޅުވަމުންނެވެ. ރައީސް ނަޝީދުގެ އޮފީހުން އިނގިރޭސީ ބަހުން ނެރުއްވެވި ބަޔާނެއްގައި ވިދާޅުވެފައިވަނީ ރައީސް އިބްރާހިމް މުހައްމަދު ސޯލިހުގެ ސަރުކާރުން ނިންމާ ނިންމުންތައް އަދާލަތު ޕާޓީން ބޭނުންވާ ގޮތަކަށް ނިންމަމުން ދާކަމަށް ތުހުމަތު ކުރައްވައި ރައީސް ސޯލިހު ވަނީ ޑިމޮކްރަސީއާއި ހިލާފުވެފައި ކަމަށެވެ. ސަރުކާރު ތެރޭގައި ހަރުކަށި ވިސްނުމުގެ ފިކުރުގެ މީހުން ތިއްބެވިކަމުގެ ތުހުމަތުވެސްވަނީ ކޮށްގައެވެ.\nރައީސް ނަޝީދަށް އަމާޒްކޮށް އެމަނިކުފާން އަވަހާރަ ކޮށްލަން6މެއި 2021 ވަނަ ދުވަހުގެ ރޭ ދެވުނު ހަމަލާއަށްފަހު ރާއްޖެއިން ބޭރުގައި ބޭސްފަރުވާއަށް ދިޔަފަހުން ސަރުކާރަށް ބަހުގެ ހޫނު ހަމަލާތަކެއް ރައީސް ނަޝީދުދަނީ ދެމުންނެވެ. މިއާއެކު ރައްޔިތުންގެ މަޖްލީހުގެ އެމްޑީޕީ މެމްބަރުންވެސް ގެންދަވަނީ މަޖްލިސް ޖަލްސާތަކުގެ ތެރެއިން ރައީސް އިބްރާހިމް މުހައްމަދު ސޯލިހްގެ އިސްތިއުފާއަށް ވެސް ގޮވަމުންނެވެ. އެމްޑީޕީ ތެރޭގައި ރައީސް ނަޝީދާ ރައީސް ސޯލިހްގެ ފެކްޝަންއެއް އުފެދުނީއެވެ.\nރައީސް ނަޝީދު މިފަހަކަށް އައިސް އެންމެ ގިނައިން ދައްކަވާ ވާހަކައަކީ ރައީސް ޔާމީން އާއެކު ސިޔާސީ އިއްތިހާދެއް ހެދުމުހެ ވާހަކައެވެ. ސުވާލަކީ ރައީސް ނަޝީދު އާއި ރައީސް ޔާމީން މިފަދަ އިއްތިހާދެއް ހަދާފާނެބާއެވެ.\nފުރަތަމަކަމަކަށް ބަލަންވީ މި ދެބޭފުޅުންގެ ސިޔާސީ ވިސްނުމެވެ. ރައީސް ޔާމީން އަކީ ބަރުލަމާނީ ނިޒާމަކަށް ތާއީދު ކުރައްވަވާ ބޭފުޅެކެވެ. ރައީސް ޔާމީނާއި ރައީސް ނަޝީދު އަކީ ރިޔާސީ ނިޒާމުގެ ދަށުން ކޯލިޝަން ވެރިކަމުގެ ހިތި ތަޖްރިބާ ކޮށްފައިވާ ދެބޭފުޅުންނެވެ. ރައީސް ނަޝީދުއަކީ އަބަދުވެސް ބަރުލަމާނީ ނިޒާމަށް ވަކާލާތް ކުރައްވަވާ ބޭފުޅެކެވެ. މިފަހަކަށް އައިސް ނިޒާމް ބަދަލު ކުރުމުގެ ވާހަކަ އެމަނިކުފާނު ގެންދަވަނީ ދައްކަވަމުންނެވެ.\nއެމްޑީޕީ އަކީ ސެންޓަރ ރައިޓްގެ ވިސްނެވުމުގެ ޕާޓީއެއް. މިގޮތުން އެމްޑީޕީއަކީ ގައުމުގެ މުހިއްމު އިންފުރާސްޓުރަކްޗާ ޕުރައިވެޓް ސެކްޓާރ އަށް ދޫކޮށްލުމުގެ ވިސްނެވުން ގެންގުޅުއްވާ ޕާޓީއެއެކެވެ. ޕީޕީއެމް އަކީ ސެންޓަރ ލެފްޓްގެ ވިސްނުމުގެ ޕާޓީއެކެވެ. މިގޮތުން ޤައުމުގެ މުހިންމު ރައުސުލްމާލުތައް ސަރުކާރުގެ ދަށުގައި ބާއްވައިގެން، ގައުމުގެ މިލްކެއްގެ ގޮތުގައި ބާއްވައިގެން ސަރުކާރުން ވިޔަފާރި ކުރައްވާ ގޮތަށް ވިސްނުން ގެންގުޅުއްވާ ޕާޓީއެކެވެ.\nއަނެއްކަމަކީ އެމްޑީޕީ އަކީ ޑީސެންޓްރައިލައިޒޭޝަން ވިސްނުމުގެ ޕާޓީއެކެވެ. ބާރުތައް ރަށުކައުންސްލްތަކުގެ މައްޗަށް ދޫކޮށް އެރަށެއްގެ ކަންތައްތައް ގެންދަންވާގޮތް ކައުންސިލްތަކަށް ދޫކޮށްލުމަށް ވަކާލާތް ކުރައްވާ ޕާޓީއެކެވެ. މިއާއި އިދިކޮޅަށް ޕީޕީއެމް އަކީ ޑީސެންޓްރައިލައިޒޭޝަން ވިސްނުމާއި ދެކޮޅު ޕާޓީއެކެވެ.\nދިވެހިރާއްޖޭގެ އެންމެގިނަ ބަޔަކު އެންމެ ލޯބިވާ ސިޔާސީ ލީޑަރަކީ ރައީސް ނަޝީދު ކަމާމެދު ޝައްކެއްނެތެ. ރައީސް ނަޝީދު ފާހަގަ ކުރެވިފައިވަނީ ގައުމާއި ރައްޔިތުންގެ ހައްގުގައި ކޮންމެފަދަ ގުރުބާނީއެއްވެސް ވާން ތައްޔާރަށް ހުންނެވި ފިސާރި ލީޑަރެއްގެ ގޮތުގަ އެވެ.ރައީސް ނަޝީދުއަކީ ރައްޔިތުންގެ އިހުސާސްތައް ދަންނަ، އަދި ވަރަށް އުނދަގޫ، ހައްސާސް ދަނޑިވަޅުތަކުގައި، ގައުމަށްޓަކައި ކަންކަންއިސްކޮށް، ކަންކަން ނިންމަވާ ބޭފުޅެކެވެ. އެގޮތުން އެމަނިކުފާނުގެ ވެރިކަން ބަދަލުކުރި ދުވަހު ކަންކަން ވެގެންދިޔަގޮތާއި، އޭގެފަހުން7އަހަރަށް ވުރެ ގިނަ ދުވަހު ދިވެހި އެތައް ރައްޔިތުންނެއް ގޮވައިގެން އެއް ރޫހެއްގައި ކުރިއަށް ވަޑައިގެންނެވި ގޮތަކަކީ ސިޔާސީ އެހެން ލީޑަރުންނަށް ހުރި މިސާލެކެވެ. މިއަދުގެ ހަގީގަތަކީ ރައީސް ނަޝީދުގެ ސިޔާސީ ހަޔާތްޕުޅުން ރާއްޖޭގެ އެހެން ސިޔާސީ ލީޑަރުންނާއި ދުނިޔޭގެ ބައެއް ލީޑަރުންވެސް އިބްރަތް ހާސިލް ކުރަމުންދާ ކަމެވެ.\nރައީސް ނަޝީދު ދެކެ ރައްޔިތުން ލޯބިވަނީ އެމަނިކުފާނު ދިވެހި ރައްޔިތުންނާ ބަހައްޓަވާ ގާތް ގުޅުމުގެ ސަބަބުންނެވެ. އެމަނިކުފާނު ރަށަކަށް ވަޑައިގެންނެވިޔަސް، ރައްޔިތުން ދިރިއުޅޭ ހާލު ވަރަށް ގާތުން ބައްލަވަ އެވެ. ގޭގެއަށް ޒިޔާރަތް ކުރައްވަ އެވެ. ރަށްރަށުގެ ހޮޅުއަށިތަކަށް ވަޑައިގަންނަވާ އިސްރަށްވެހިންނާއި ޒުވާނުންނާ ބައްދަލު ކުރައްވަ އެވެ.\nމިއާއި ހިލާފަށް ރައީސް ޔާމީންއަކީ ރައްޔިތުންނާއި މީޑިއާތަކާއި މާބޮޑު ގުޅުމެއް ބާއްވަވާ ބޭފުޅެއްނޫނެވެ. އެހެން ނަމަވެސް ރައީސް ޔާމީން އަކީ ސިޔާސީ ގޮތުން ވަރަށް ހަރުދަނާ އިޤްތިސާދީ ސިޔާސަތެއް ގެންގުޅެއްވެވި ބޭފުޅެއް. މިހެން މިގޮތަށް ދެންނެވުމަކީ އެހެން އެއްވެސް ސިޔާސީ ލީޑަރަކަށް ބުނެވޭ ދެރަބަހެއްނޫން. އަޅުގަނޑުމެން އެންމެންވެސް ބުނަންޖެހޭ ހައްޤުބަސް ބުނަންޖެހޭނެ. ހަމައެއާއި އެއްކޮށް ފެންނަންއޮތް ހަޤީހަތްވެސް ބަލައިގަންނަން ޖެހޭނެ.\nއެމްޑީޕީ އާއި ޕީޕީއެމްގައި ވަރަށް ކުދިކުދި ކަންތަކުގައި ނޫނީ މާބޮޑު ތަފާތެއް ނެތްކަން ފާހަކަވެއެވެ\nރައީސް ނަޝީދު އާއި ރައީސް ޔާމީންއަށް ބަލައިފި ކަމުގަ ވަނީނަމަ ދެބޭފުޅުންގެވެސް އެއްގޮތް ސިފަތަކެއް އެބަހުއްޓެވެ. ފުރަތަމަ ކަމަކީ ސިޔާސީ މައިދާނުން މިހާރު ފެންނަ ލީޑަރުންނަކީ މި ދެބޭފުޅުންގެ ދުޝްމަނުންނެވެ. މިބޭފުޅުން ފެނިގެންދަނީ އެއްބައެއްގެ ގޮތުގައެވެ.\nދެވަނަ ގޮތަކީ މި ދެބޭފުޅުންނަކީ، ދެބޭފުޅުންގެވެސް ފުރާނަ ދުއްވާލުމުގެ ނިޔަތުގައި ކޮންބައެއްކަން ނޭގޭގޮތަށް އަޑީގަތިބެގެން ބޮމުގެ ހަމަލާއެއް ދީފައިތިބި ދެބޭފުޅުން ކަންފާހަގަ ކޮށްލެވެއެވެ. އަދި މި ދެބޭފުޅުންނަކީވެސް ރައްޔިތުންގެ ތެރެއިން ގިނަބަޔެއްގެ ހިޔާލުތަފާތުވުންތަކާއި އެކީގަ ނަމަވެސް ޤާނޫނުގެ ތެރެއިން އަދުލު އިންސާފުގެ ތެރެއިން ޖަލުގެ ހުކުމްތަކެއް ނުވަތަ އެބޭފުޅުންގެ ޒާތީ ޢާއިލީ މިނިވަންކަން ޤުރުބާން ކޮށްލަންޖެހުނު ދެބޭފުޅުންނެވެ. އަދަބުތަކެއް ހައްޤުން ނަމަވެސް އަދި ނުޙައްޤުން ނަމަވެސް ލިބިފައިވާ ދެބޭފުޅުންނެވެ.\nބަލާލަން ޖެހޭކަމަކީ ރާއްޖޭގެ ސިޔާސީ ލީޑަރުން ތަފާތު ވިސްނުމުގަ ތިއްބަވާފަވެސް އެއްބޭފުޅަކު އަނެއްބޭފުޅަކާއި ކޮޑާއި ކޮޑު ޖައްސަވާ ސިޔާސީ ގޮތުން އެއްވިސްނުމަކަށް ނުކުމެ މަސައްކަތް ކުރަން ފަށައިގަންނަނީ ކޮންސަބަބުތަކާއި ހުރެތޯއެވެ.\nމީގެއެއްސަބަބަކީ ގިނަފަހަރަށް އެބޭބޭފުޅުންގެ އަމިއްލަ ޒާތީ ދިރިއުޅުމާއި އެބޭފުޅުންގެ އަމިއްލަ ނަފްސަށް ނުރައްކާވާގޮތަށް ޒާތީ މިނިވަންކަން ނިގުޅައިގަނެވި އާއިލީ ހައްޤުތަކާއި، މަދަނީ ހައްޤުތައް ނިގުޅައިގަނެވި ޖަލުގެ ތޭރިތަކަށް ދާންޖެހޭ ހިސާބުން އެއްބޭފުޅަކު އަނެއްބޭފުޅަކާ ކޯލިޝަން ހަދަން މަޖްބޫރުވެއެވެ.\nމިއަދު ރާއްޖޭގެ ސިޔާސީ ބޮޑުމަންޒަރަށް ބަލައިލާ އިރުގައި ރައީސް ނަޝީދަށް ވެސް ރައީސް ޔާމީންއަށް ވެސް ފެނިވަޑައި ގަންނަވާނީ، އަދި އެބޭފުޅުން ފަހަތްޕުޅުގައި ތިއްބެވި ގުރާސްރޫޓް ނުވަތަ ރައްޔިތުންގެ އިހުސާސްއެއްނޫނެވެ. އެންމެ ފުރަތަމަ ވިސްނާލަން ޖެހޭނީ އެދެބޭފުޅުންގެ އާއިލާގެ މެމްބަރުންނަށެވެ.\nދެބޭފުޅުންނަށްވެސް ފެނިވަޑައިގަންނަވާނީ ދެބޭފުޅުންގެވެސް ކޮމަން އެނިމީތަކެއް އެބަތިބިކަމެވެ. އަދި ދެބޭފުޅުންގެ ވެރިކަން ވަށްޓާލުމަށްޓަކައި މަސަތްކަތްކުރީ އެއްބަޔެއްކަމެވެ. އަދި އެބަޔަކު މިވަގުތު ތިބީ ރައީސް އިބްރާހިމް މުހައްމަދު ސޯލިހުގެ ވެރިކަމުގެ މެޖޯރިޓީ ހިއްސާ ނަންގަވައިގެން ކަމެވެ.\nއެހެންވީމާ ރައީސް ނަޝީދުގެ ހިތްޕުޅުގައިއޮތް ނުތަނަވަސްކަމަކީ ފަހަރެއްގައިވެސް ރައީސް އިބްރާހިމް މުހައްމަދު ސޯލިހް އާއި މެދުގައިއޮތް ނުތަނަވަސްކަމެއްނޫނެވެ. އެނުތަނަވަސް ކަމަކީ ރައީސް އިބްރާހިމް މުހައްމަދު ސޯލިހްގެ ވަޒީރުންގެ މަޖްލީހާއިމެދު އޮތް ނުތަނަވަސް ކަމެކޭވެސް ބުނެވިދާނެއެވެ. ވަޒީރުންގެ މަޖްލީސް އެކުލެވިފައިވާ ގޮތުން މެޖޯރިޓީ އޮތީ އެމްޑީޕީގެ މެޖޯރޮޓީ ނޯންނަގޮތަށް ރައީސް ނަޝީދުގެ ވެރިކަމާއި އަދި ރައީސް ޔާމީންގެ ވެރިކަމާއި ދެކޮޅަށް މަސަތްކަތް ކުރެއްވެވި ބޭފުޅުންގެ މެޖޯރިޓީ އޮތްގޮތަށް އެކުލެވިފައިވާ ވަޒީރުންގެ މަޖްލީހެކެވެ.\nއެހެންކަމުން ރައީސް ނަޝީދަށް އެއްވެސް ހާލެއްގައި ނުފެންނާނެ އެއީކީއަކީ އެމްޑީޕީއާ ގުޅުންހުރި އެމަނިކުފާނުގެ މަސްލަހަތާއި ގުޅުންހުރި ނުވަތަ ދިފާއު ކޮށްދީފާނެ ވެރިކަމެއްގެ ގޮތަށް ، އަދި އެމަނިކުފާނުގެ ސިޔާސީ ސެންޓަރ ރައިޓްގެ ވިސްނުން ކުރިއަރުވަފާނެ ސިޔާސީ ވިސްނުން ގެންގުޅެފާނެ ވަޒީރުންގެ މަޖިލީހެއް ކަމަށް ގަބޫލުފުޅު ނުކުރައްވަވާނެއެވެ.\nރައީސް ޔާމީން އަށްވެސް މިހާރުގެ ވަޒީރުންގެ މަޖްލީސް ސިފަވެ ވަޑައިގަންނަވާނީ އެމަނިކުފާނުގެ ވެރިކާމާއި ދެކޮޅަށް ތެދުވި ސިޔާސީ ފަރާތްތައް ކޮންޓްރޯލްއޮތް ވަޒީރުންގެ މަޖިލީހެއް ގޮތަށެވެ.\nވީމާ ސިޔާސީ ފިކުރާއި އިޤްތިސާދީ ފިކުރާއި، އަދި އިޖްތިމާއީ އެކިއެކި އުސޫލުތަކާއި ފަލްސަފާތަކެއްގެ މަތިން މިވަގުތު ރައީސް ޔާމީންގެ އާއިލާ އާއި ރައީސް ނަޝީދުގެ އާއިލާއިން ވެސް ވިސްނުން ހުންނާނީ ދާދިއެއް މިސްރާބަކަށެވެ. އެބޭފުޅުންގެ މޫނުމަތިން ރާއްޖޭގެ ސިޔާސީ މައިދާނުގައި ހަރަކާތްތެރިވާތަން ފެންނާނީ އެބޭފުޅުންގެ ވެރިކަމަށް ނިމުމެއް ގެނެސް އަނިޔާވެރިވިކަމަށް އެބޭފުޅުން ދެކިވަޑައިގަންނަވާ ބޭފުޅުން ހަރަކާތްތެރިވެ ވަޑައިގަމްނަވާތަނެވެ.\nރާއްޖޭގެ އެއްވެސް ރައްޔިތަކުގެ މީގެ5ވަރަކަށްއަހަރުކުރިން ގަބޫލުފުޅު ނުކުރައްވަވާނެ ރައީސް މައުމޫން އަބްދުލް ޤައްޔޫމްއާއި ރާއީސް މުހައްމަދު ނަޝީދު ކޯލިޝަން ހަދައިފާނެ ކަމަކަށެއް. އެހެންވީމާ ރައީސް ޔާމީން އާއި ރައީސް ނަޝީދު ކޯލިޝަންއެއް ސިޔާސީ މައިދާނުގައި ހަދާފާނެ ކަމަށް ޤަބޫލް ނުކުރައްވާ ބޭފުޅުން ވަރަށް ގިނަވާނެއެވެ. ނަމަވެސް މިދެބޭފުޅުންގެ ސިޔާސީ މުސްތަޤްބަލު ޤާނޫނީ ގޮތުންނާއި، އަދި އެނޫންންވެސް ގޮތްގޮތުން އޮތީކިހިނެއްކަން ކަށަވަރުނުބާ ދަނޑިވަޅެއްގައި މި ދެބޭފުޅުން ކޯލިޝަންއެއް ހައްދަވާފާނެތޯ އެއީ ސުވާލެއްވެސް އޮތްކަމެއްނޫންނެވެ. މި ދެބޭފުޅުން ކޯލިޝަންއެއްގައި ނުކުމެ އެކީ މަސައްކަތްކުރާތަން ފެނުމަކީ ދުރު މުސްތަޤްބަލެއްގައި އޮތްކަމެއްނޫނެވެ.\nއެހެންނަމަވެސް މިވަގުތު ޕީޕީއެމް އާއި އެމްޑީޕީގެ ބައެއް މެމްބަރުންގެ މެދުގަވެސް މިކަން ހަޖަމްކުރަން ދުވަސްކޮޅެއް ނަގައިފާނެއެވެ. ވަގުތާއި ހާލަތާއި ސަބަުތަކާއި އެކީ މަޑުމަޑުން މިކަން ޤަބޫލްކުރެވި ހަޤީޤީ ދުޝްމަނުންނަކީ ކޮބައިކަން ގަބޫލް ކުރެވެން ފަށާނެއެވެ.ރައީސް ޔާމީން އާއި ރައީސް ނަޝީދު އެކުއެކީ ނުކުމެ ރާއްޖޭގެ މިވަގުތުގެ ސިޔާސީ ހާލަތު ބަދަލުކުރުމަށް ކޮޑާއިކޮޑު ޖައްސަވާ މަސަތްކަތް ކުރާތަން ފެންނާކަށް މާކަގިނަ ދުވަހެއް ނެތެވެ.


ޒުވާނުންގެ ދަތުރުގައި ބައިވެރިވުމުގެ ފުރުސަތު މިއަދުގެ 14:00 ގެ ނިޔަލަށް — Ihavandhoo.com\nޒުވާނުންގެ ދަތުރުގައި ބައިވެރިވުމުގެ ފުރުސަތު މިއަދުގެ 14:00 ގެ ނިޔަލަށް\n27 ޑިސެމްބަރު 20180ޢަބުދުﷲ ޙަމީދު\n2017 ވަނަ އަހަރު އިހަވަންދޫ ކައުންސިލުން ކުރި ޕިކުނިކު ދަތުރު. ފޮޓޯ: އިހަވަންދޫ ކައުންސިލް\nއިހަވަންދޫ ކައުންސިލުން ބާއްވާ ޒުވާނުންގެ ބޮޑު ދަތުރުގައި ބައިވެރިވުމުގެ ފުރުސަތު މިއަދުގެ 14:00 އަށް ހަމަވާނެ އެވެ.\nއިހަވަންދޫ ކައުންސިލުން އިޢުލާނުކޮށްފައިވާ ގޮތުގައި މި ދަތުރަކީ ޒުވާނުންގެ މެދުގައި އެކުވެރިކަން އާލާކޮށް އިޖުތިމާޢީ ގުޅުން ބަދަހި ކުރުމެވެ. އުމުރުން 16 އަހަރުން މަތީގެ ދެޖިންސުގެ ކޮންމެ މީހަކަށްވެސް ބައިވެރިވެވޭ ގޮތަށް ރާވާ މި ޕިކްނިކް ދަތުރުގައި 18 އަހަރުން ދަށުގެ ކުދިންނަށް ބައިވެރިވެވޭނީ ބެލެނިވެރިއަކާ އެކުގައި ކަމަށް ކައުންސިލުން ބުނެއެވެ.\nމިއަހަރުގެ ޒުވާނުންގެ ދަތުރު ކުރުމަށް ހަމަޖައްސާފައި ވަނީ މިހިނގާ ޑިސެމްބަރު މަހުގެ 29 ވާ ހޮނިހިރު ދުވަހު އެވެ.\nމިއީ އެމްޑީޕީ އަށް ނިސްބަތްވާ5ކައުންސިލަރުން އިންތިހާބުވެފައިވާ އިހަވަންދޫ ކައުންސިލުން މިފަދަ ދަތުރެއް ކުރާ ދެވަނަ ފަހަރެވެ. އެ މެމްބަރުން ކައުންސިލް އިންތިހާބަށް ކެމްޕޭން ކުރެއްވި އިރު އާއްމު ކުރެއްވި މެނިފެސްޓޯގައިވެސް މިފަދަ ދަތުރެއްގެ ވާހަކަ ހިނަމާފައިވާކަން ފާހަގަ ކުރެވެއެވެ. އެގޮތުން، ޒުވާނުންގެ މެދުގައި ފެތުރޭ ދެކޮޅުވެރިކަމުގެ ހުޅުތައް ނިއްވައި އެކުވެރިކަމުގެ ވޮށް ފުއްތައް ނިވަން ދަތިވާވަރު ކުރުމުގެ މަގިސަދުގައި ރަށުގެ އެކި ސަރަހައްދުތަކަށް ނިސްބަތްވާ ޒުވާނުން ބައިވެރިކޮށްގެން، ކޮންމެ އަހަރަކު އެއްފަހަރު ޕިކްނިކް ދަތުރެއް ދިއުމަށް ވަނީ މެނިފެސްޓޯގައި ކަނޑައަޅާފައެވެ.\nމިދަތުރުގައި ބައިވެރިވުމަށް އެދޭ ފަރާތްތަކުން ނަންނޯޓު ކުރުން މިއަދުގެ 14:00 ގެ ނިޔަލަށް ކައުންސިލްއިދާރާއިން ކުރިއަށްގެންދާނެ ކަމަށް ކައުންސިލުން ބުނެއެވެ. ދަތުރުގައި ބައިވެރިވުމަށް އެސްއެމްއެސް ކޮށްގެންވެސް ނަންނޯޓު ކުރެވޭނެ އިންތިޒާމު ވަނީ ކައުންސިލުން ހަމަޖައްސާފައެވެ. އެސްއެމްއެސް ކުރައްވާނީ 9645777 ނުވަތަ 9793810 ނަންބަރަށެވެ.